
FOCAL  ROIMH-RADH. 


Tha  uine,  's  cha  ghoirid  i,  o'n  chuir  sinn  romhainn  air* 
eamh  do  na  dàin  's  do  na  laoidhean  a  leanas  a  chur  'an 
clo.  Bha  sinn,  mar  tha  sinn  fhathast,  'am  barail  gu  'm 
faodadh  iad,  trè  bheannachadh  Dhè,  a  bbi  'n  am  meadh- 
on  air  spiorad  cràbhaidh  a  bheothacbadh  agus  a  neart- 
achaclh  an  cridbeachan  ar  luchd-dùthcha  gràdbacb. 

Tha  sàr  fhios  agus  Ian  chinnt  againn  gu'n  robh  an 
samhuil  so  a'  faghuinn  gntiis  bho  Dbia  bbo  thoisoach  an 
t-saoghail ;  agus  trè  gach  ceum  do  eachdraidh  a  shluaigh ; 
agus  gu'm  b'  ann  le  sùil  ri'm  buannachd  a  bha  spiorad  na 
bàrdachd  air  a  thiodhlacadh  bho  àm  gu  h-àm. 

Tha  e  fior  nach  d'fhòghlumadh  an  fhirinn  so  le  cuid 
dhiubhsan  air  an  do  bhuilicheadh  an  tiodhlac  luachmhor; 
agus  gu'n  do  mhi-bhuilicheadh  leò  e.  B'  e  gun  teag- 
amh  gliocas  na  muinntir  ud,  an  kit  an  fheum  a  rinn  iad 
dheth,  gu'n  do  lean  iad  eisimpleir  an  fhir  a  fhuair  am 
punnd,  a  cheangail  ann  an  nèapaigin  e'sa  dh'  adhlaic 
's  an  talamh  e ;  oir  mur  deanadh  e  maith  no  cron  dhoibh 
fèin  cha  mhò  dheanadh  e  maith  no  cron  do  neach  eile: 
ach  àil  air  n-a.il,  co  dhiu  chreideas  sin  e  no  nach  creid, 
cha  'n  'eil  buaidh  no  feart  air  a  bhuileachadh  oimn  le  Dia 
nach  tigeadh  dhuinn  a  ghnàthachadh  ann  an  rathad  a 
bhios  taitneach  'na  shealladh,  agus  aig  a'  cheart  àm  tarbh- 
ach  araon  do'n  t-sealbhadair  agus  d'a  cho-chreutairean 
mar  an  ceudna.  A  nuas  bho  làithean  Mhaois  agus  Mhi- 
riaim,  agus  tha  e  coltach  fada  roimhe  sin — bho  làithean 
Dhebòraih  agusBharaic — Hannaih  agus  Shamueil — Dhai- 
bhidh  agus  Sholaimh  nam  mile  dan, — seadh,  o'n  aimsir 
chèin  ud  gus  an  là  'n  diugh  bha  a'  bhuaidh  agus  an 
comas  inntinn  so  air  am  buileachadh  le  Dia  araon  air  fir 


a^us  air  mnathan  cràbhach,  diadhaidh,  agus  gu  ro  mhòr 
air  an  aideachadh  leis  mar  mheadhon  agus  inneal  chum 
'aobhar  agus  a  ghlòir  a  mheudachadh  'sa  chur  air  aghaidh 
air  an  talamh. 

Nach  robh  tiodblac  na  bàrdacbd  na  inneal  agus  'na 
mheadhon  comharraichte  air  soirbheachadh  a  thoirt  do 
obair  mhòr  an  Athleasachaidh  anns  gach  cèarna  do  n 
Roinn-Eòrpa?  An  robh  an  tiodhlac  so  na  suram  suain 
chodail  ami  an  uchd 's  an  cridhe  Lutheir?  An  robh  e 
balbh,  tosdach  mar  chlàrsaichean  Israeil  'nuair  a  chroch- 
adh  iad  air  na  geugaibh  seilich  aig  uisgeachan  coimheach 
Bhabiloin?  Mar  thobar  fior-uisg  fo  thalamh  leis  nach 
rionnaraichear  agus  nach  caisgear  iota  an  fhir-thuruis, — 
no  mar  lann  air  itheadh  le  meirg,  's  nach  tàrruingear  à 
'thniaill  le  làimh  an  fhir-chogaidh?  B'  fhada,  ro  fhada 
bho  so  a  bha  'chùis.  B'  e  barail  mhòraiu  nach  maireann, 
agus  mhòrain  a  tha  fathast  a  làthair — daoine  comh- 
arraichte araon  air  son  breithneachadh  soilleir,  fallain, 
agus  air  son  an  diadhachd  mar  an  ceudna,  gu'n  robh  àrd 
bhàrdachd  a'  ghaisgich  sin,  agus  iomadh  fear  eile  d'a 
luchd  cuideachaidh  anns  an  obair  mhòir  agus  dheacair 
a  thug  an  Tighearna  dhoibh  r'a  dheanamh,  air  a  h-aideach- 
adh  's  air  a  beannacliadh  aim  ann  rathad  cho  comharr- 
aichte, agus  ach  beag  ami  an  tomhas  cho  pailt  'sa  bha  n 
searmoinean  agus  na  leabhraichean  a  chuir  iad  a  mach, 
'sa  chraobh-sgaoileadh  araon  'nan  tìr  fèin  'san  dùth- 
cliannan  eile. 

Bha  laoidhean  brighmhor,  blasda  Lutheir,  agus  na 
fuinn  bhinn,  mhilis  ris  an  robh  iad  air  an  comh-chumadh, 
agus  a  bha  air  an  seinn  araon  anns  an  teaghlach  agus 
anns  an  ionad  aoraidh,  'n  am  meadhon  air  fàs  a's  soirbh- 
eachadh a  thoirt  do  aobhar  Dhè  agus  na  firinn;  ach  beag 
cho  mòr  's  a  bha  na  comasan  reusonachaidh  agus  argum- 
aid  a  thiodhlaiceadh  air,  's  cha  b'  fhaoin  's  cha  bu  ghann 
iad  sinn  gu  cinnteach.  Ach  c'arson  a  thogamaid  tuil- 
leadh  d'ur  n-ùine  a'  dearbhadh  puinc  nach  àicheadh  duine 
cràbhach  sam  bith,  agus  air  am  bheil  fianuis  aige  ann  am 
faireachadh  a  chridhe  fèin. 


Nach  trie  a  bha  'chridhe  faun  air  a  neartachadh,  agus 
a  spiorad  airsnealach  air  a  bheòthachadh  leis  na  sailm 
bhlasda  a  dheachdadh  le  Spiorad  Dkè,  agus  a  shruth  mar 
uisge  beò,  fallainn  bho  chlàrsaichean  Dhaibhidh,  Asaiph, 
agus  Iediituin,  a'  fionnarachadh  agus  ag  urachadh  fonn 
tioram,  tartmhor  'anama  agus  a  chridhe.  "Thigibh," 
arsa  Luther,  'nuair  a  bha  'chridhe,  ged  bu  làidir,  gram- 
ail  e,  an  impis  fàilneachadh  anns  a'  chogadh  eagallach  a 
bha  e  'cur  ri  uachdranachdaibh,  ri  cumhachdaibh,  ri 
riaghlairibh  dorchadais  an  t-saoghail  so,  ri  aingidheachd 
spioradail  ann  an  ionadaibh  àrda  —  "thigibh,"  ars' 
esan,  "agus  seinneamaid  an  seachdamh  Salni  thar  an  dà 
fhichead."  AgusO!  nach  do-àireamh  a'  chuideachd  a 
tha  'n  diugh  fa  chomhair  na  Righ-chathrach,  air  an 
sgeadachadh  ann  an  trusganaibh  fada  geala,  agus  pailm- 
chrannaibh  aca  'nan  làmhaibh/a  neirticheadh  'nuair  a 
thàrr  righ  nan  uamhas  'nan  còir,  'san  uair  a  dh'fhosgail 
gleann  dorcha  sgàil  a'  bhàis  mu  'n  coinneamh,  le  briath- 
raibh  an  t-Salmadair  : — 

"Seadh,  fòs  ged  ghluaisinn  eadhon  trid 

Ghlinn  dorcha  sgàil  a  bhàis, 
Aon  ole  no  urchuid  a  ti?eachd  orin 

Ni  h-eagal  learn  's  ni'n  càs." 

Agus  gun  a  bhi  'snìomh  mo  shnàithein  ni's  caoile  no  ni's 
/aide,  nach  lionmhor  iad  a  tha  fhathasd  beò,  agus  nach 
lionmhoire  iad  a  tha  marbh,  a  mheal  mòr  bhuannachd 
agus  toileachas-inntinn  o  laoidhean  spioradail  a  sgriobh- 
adh  le  àireamh  nach  beag  do  bhàrdaibh  diadhaidh  ar 
diithcha  fein,  mar  a  bha  Diighall  Buchanan,  an  t-Urram- 
ach  Seumas  Mac-Griogair,  an  t-Olla  Dòmhnullach,  agus 
Iain  Moristan — Gobhainn  na  h-Earadh — agus  mòran  eile 
a  bharrachd  orra  a  dh'fhaodainn  ainmeachadh.  Nach 
aidich  na  miltean  do  m'  luchd-duthcha  gu'm  bheil  saoth- 
air  nam  bàrd  's  nan  diadhairean  a  dh'  ainmich  mi  milis 
d'am  beul  mar  na  ciribh  meala,  agus  anail  am  bàrdachd 
cùbhraidh  mar  anail  cha'oin  na  h-àirde-deas. 


Ach  ar  learn  gu'n  ciuinn  mi  cuid,  ann  an  spiorad  di- 
meas  agus  fanoicl,  ag  rkdh,  "Agus  an  e  gu  bheil  thusa  a' 
meas  gu'n  do  bhuilicheadh  ort  fein  an  spiorad  bàrdachd 
ceudna  a  thiodhlaiceadh  air  na  h-òranaichean  cliùiteach 
a  dh'ainniich  tliu  ?  An  e  gu  bheil  thusa  air  t-àrdachadh 
cho  mòr  a'd'  bheachd  's  a'd'  bharail  fèin  's  gu'm  bheil  thu 
ga  d'  choimeas  fdin  riutha  sin  Ì"  Cha  'n  'eil  mi  gu  cinn- 
teach  's  gu  deimhinn.  Ach  ged  a  dh'  fhaodas  cuid  do 
bhlàthaibh  an  lios  's  a'  bhlàir-a-mach  bàrr  a  thoirt  air  cuid 
eile  ann  an  àileachd,  'an  dealbh,  's  an  snuagk,  cha  ruig 
iad  so  a  leas  an  gniiis  fholach,  's  an  cinn  a  chromadh  gu 
làr  le  nàire.  Feudaidh  an  tomhas  ft'in  a  bhi  acasan  cuid- 
eachd,  ged  nach  'eil  e  pailt  no  saibhir.  Agus  cha  'n  ob 
sinn  a  ràdh,  gabhadh  daoine  gu  maith  no  gu  h-olc  e — 
moladh  iad  no  di-molaclh  iad  mar  is  àiìl  leotha,  mar  saoil- 
eamaid  gu'n  do  bhuilicheadh  oirnn  càileigin  do  spiorad  na 
bàrdachd  nach  fhaiceadh  ar  saothair  solus  na  grèine; 
agus  os  bàrr  cha  tachradh  so  mur  b'l  ar  barail  gu'm  feud- 
adh  i,  le  beannachd  Dhè,  bhi  chum  tomhas  buannachd 
do  'r  luchd-duthcha. 

xVnn  an  aon  ni  tha  'bhàrdachd  a'  toirt  buaidh  thar 
gacb  modh  teagaisg  agus  gnè  sgrìobhaidh  eile, — agus  ise 
so  e,  gu'n  dean  a'  chuimhne  greim  ni's  luaithe  agus  ni's 
buaine  oirre  na  air  gnè  chainnte  no  chòmhraidh  air  bith 
eile;  agus  tha  'chùis  mar  so  gu  sònruichte  'n  uair  a  tha 
i  fèin  agus  ceòl  binn,  blasda  air  an  nasgadh  ann  am  ban- 
naibh  pòsaidh  r'a  chèile. 

Aon  fhocal  eile  agus  Bguir  sirm.  Cha  'n  ann  le 
siiil  ri  buannachd  shaoghalta,  no  fo  ghlòir-mhiann 
a  tha  sinn  a'  cur  a  mach  ar  leabhair.  Ma  dhìolas  e  a 
chostas  tha  sinn  làn  riaraichte.  Na'm  biodh  mòr  clheigh 
againn  air  ainm  no  cliii  cha  b'  ann  inn  'n  àm  so  latha 
a  thigeadh  ar  leabhar  am  follais — chabhiodh  e  fo  dhubh- 
ar  ci'aoibhe,  no  fo  bhruaich  ann  an  gleann  falach  aimsir 
cho  fada.  'S  fhad  o  thòisich  sinn  fèin  's  a'  bhàrdachd  air 
leannanachcl  r'  a  cheile.  INVm  bitheadh-maid  dèigheil 
air  cliti  no  ainm  cha  'n  ann  'n  uair  a  tha  ar  ceann  air  liath- 
adb.  'sair  ciabhagan  air  tanachadh  a  chite  sinn  an  t<ir 

air  an  fhaileus  fhaoin  agus  fhalamh  sin,  a  chuirearnaid  a 
mach  ar  leabliran — toradii  ar  cinn  's  ar  cridhe — a  chur 
eòlas  air  an  t-saoghal,  's  a  cliosnadh  a  dheadh-ghean,  a 
chliu  's  a  chàirdeas. 

Falbh,  mo  leabliran,  gabli  do  chuairt, 
Deas  as  tuath  'an  tir  nam  beann ; 
Beannachd  Dhè  biodh  leat  as  buaidli 
'Cur  smior  as  smuais  gach  uair  a'd'  chainnt. 

Gnè  choimhicheas  cha  chuirear  ort, 
Oir  cha  'n  'eil  olc  a'd'  bheachd  na  d'  run ; 
Ged  dh'fheudas  d'  oidhirp  a  bhi  bochd 
'Am  barail  cuid  a  leughas  tu. 

Na  biodh  sgàth  ort,  na  biodh  fiamh, 
Riamh  bha  'm  bàrd  à  fàilte  cinnt', — 
B'  e  so  àbhaist  tir  nam  Fiann, 
Anns  gach  àl  a's  anns  gach  linn. 

A's  ged  a  dh'fheudas  cuid  a'  chòmhl' 
A  dhunadh  ort  's  a  bhi  riut  fuar; 
An  aiteam  ni  so  cha  bhi  mòr, 
'S  cha  deanar  e  le  daoine  suairc'. 

A  leabhair  bhig  bi  uam  a'  triall — 
Biodh  piseach  ort  gach  taobh  a  thèid, 
A'd'  chuideachd  rachadh  beannachd  Dhia, 
A's  aobhar  cuirear  leat  am  meud. 

Mòr  ghràdh  Iosa  cuir  an  cèill, 
'A  ghràdh  do  pheacaich  a's  do  Dhia; 
'Sum  chuid  d'a  fhianuisibh  thoir  sgeul, 
A  chog  fo  'bhrataich  a's  fo  'sgiath. 

Sgeul  na  beatha  ud  bu  chruaidh 

Am  fad  air  chuairt  bha  e  's  an  t-saoghal ; 

A  mhòr  fhullangais  bi  'luaidh, 

'S  mu  'aiseirigh  o'n  uaigh  maraon. 

A  ghràdh  do  pheacaich  seiim  air  choir, 
A's  gràdh  leòsan  thugar  dha : 
'Ghràdh  air  thalamh,  'ghràdh  'an  glòir- 
Gràdh  'thug  barrachd  air  gach  gràdh. 

Imich  nam  mo  leanamh  beag, 
Ged  'sean  a  taim  mo  cheud  chuid  thu ; 
Do  churam  air  mo  Dhia  do  leag, 
A  bheannachd  ort  is  e  mo  rim. 


CUMHA  AN  OLLAIMH  CHALMERS. 


Ciod  e  so  an  naigheachd, 
A  gheibhear  'sa'  bhaile  'sgach  beul? 

Ciod  fàtli  na  tròm  acain, 
Tha  ionann  's  a  srachdadh  gach  cleibh? 

Ciod  thuige,  cho  bithcheant', 
A  chithear  an  deur  air  a'  ghruaidh  ? 

'S  co  'n  t-ainm  so,  le  tioma, 
A  chluinnear  gacb  teanga  a  luaidh? 

Tha  Albainn  fo  mhulad, 
A's  uinipe  clmir  culaidh  a'  bhròin ; 

Tha  'n  Eaglais  ri  tuireadh, 
Ag  cluinntinn  's  ag  aithris  an  sgeòil; 

Cha  bhreug,  ach  sgeul  fior  e, 
Is  dearbh  smior  na  firinn,  gun  sgleò; 

0  'n  chualas  gu  'n  d'  eug  e, 
Sàr  cheannard  nan  ceud  a  b'  àird'  glòir* 

'S  ann  oirnne,  ri  tiota, 
A  thàinig  an  clisge  bu  gharbh, 

'S  ann  oirnne,  ri  plathadh, 
A  thàinig  an  naigheachd  bu  shearbh, 

'S  ann  bhrtichd  oirnn  maoiin-sleibhe, 
Am  meadhon  a'  chèitein  a  dh'  fhalbh, — 

Thug  solus  na  grèin'  uainn, 
SS  a  dh'  fhàg  sinn  gu  h-elsleineach,  balbL 

'N  uair  chòmhlaich  an  comunn 
Bu  shomult',  air  maduinn  Di-luain, 

'S  a  chuala  'sa  thuig  iad, 
Am  buile  'sam  briseadh  a  fhuair; 

Sgeul  cruaidh  a'  mhi-fhortain, 
A  chràidh  's  a  chridh'  lot  iad  gu  geur, 

Bu  lionmhor  an  osnaidh, 
*S  bu  chianail  an  coslas  gu  lèir. 

Cha  'n  ioghnadh  leam  idir 
Gu  'n  dhiobair  am  niisneach  car  uair, 

An  suil  a  bhi  silteach, 
Is  dubh-neul  a'  bliròin  air  an  gruaidh, — 

Thuit  abhall  a'  ghàraidh, 
'S  an  darag  a  b'  àirde  's  a'  choill, 

Le  osag  an  fhàsaich 
Ghrad  spadadh  gu  làr  i  le  maoim. 

Cha'n  ioglin'  leam  na  bràithrean 
Bhi  'cumha  am  bràtbar  nacb  beò ; 

Cha  'n  ioghn'  leam  na  càirdean 
Bhi  dubhach  is  cràiteach  gu  leòir, — 

Na  h-uain*  tha  's  an  fhàsach 
Air  uideal  is  ànnradh  's  a'  cheò, 

Bhi  tuireadh  am  màthar, 
Ag  altrum  dhoibh  gràdh  a  bha  còrr. 

Cha'n  ioghn'  leam  an  sgiobadh 
Am  misneach  car  tiota  a  chall, 

Bha  fo  stiuradh  do  ghliocais, 
'Ag  iomramh  's  ag  iomairt  nam  ball, 

Bhi  bruaidhleanach,  dubhach, 
An  iom-chomhairl'  mhuladach  theann, — 

Thuit  an  stiuireadair  gaisgeil, 
Chaidh  'n  iulchairt  's  an  taice  air  chall. 

'N  uair  thuit  am  fear-brataich, 
Bha  gun  taise  an  latha  na  strith ; 

'N  uair  thuit  an  sàr  ghaisgeach, 
Bu  mhacant'  ri  latha  na  sith ; 

'N  uair  dh'  ionndrainn  iad  uath  e, 
Am  b'  ioghnadh,  mo  thruaighe,  ged  b'  fhior, 

0  'n  champ  gu'n  do  chualas 
Toirm  bhròin  agus  chmadail  bu  tiom  ? 

Be  sud  fear  narii  buadhan, 
Bha  urrainach,  uasal,  thar  chàch — 

'N  ceann  's  an  robli  'n  cnuasachd, 
Thar  na  dh'  fhaoidteadh  a  luaidh  a'  toirt  bàrr  ; 

Ceann  a'  ghliocais,  's  na  cèille ; 
Còm  ua  niisnich  's  na  fèile  bha  àrd ; 

Nach  strìochdadh  do  chruaidhchas, 
Ged  chuireadh  e  sinuairein  air  each. 

Ann  an  comasan  nàduir, 
Co  am  fear  a  thug  bàrr  ort,  no  buaidh? 

Ann  an  tiodhlaca'  gràsail, 
Co  dh'  f  haoidteadh  leat  àireamh  no  luaidh  ? 

'S  cha  d'  dhiobair  thu  'n  cleachdadh — 
0 !  b'  f hada  o  d'  bheachd  e,  's  o  d'  ghnàs, 

An  aobhar  a'  pheacaich, 
'Ga  tharruing  gu  carraig  na  slàint'. 
1  i'Jt 

Bho  laAa  do  shaorsa, 
'N  uair  dhoirteadh  gu  saor  is  gu  tlàth, 

Air  d'  anam  an  gaol  sin 
Nach  caochail  's  nach  traoigh  gu  là  bhràth, 

Gus  'n  d'  ghairmeadh  gu  d'  f hois'  thu, 
'S  na  shealbhaich  an  clos  a  tha  buan, 

Bha  thu  daonnan  neo-fhoistneach 
An  aobhar  's  an  obair  an  Uain. 

'N  uair  rachadh  tu  'n  chrannaig, 
'S  mu  d'  thiomchioll  a  theannadh  an  sluagh, 

'S  ann  a'  d'  shtiil  bhioclh  an  lannair, 
'S  ann  thigeadh  an  lasan  à  d'  ghruaidh; 

'S  ann  le  d'  theagasg  bha  'n  cumhachd, 
'N  a  d'  ghuth  a  bha  'n  cudthrom  's  a'  bhuaidh, 

'S  bhiodh  peacaich  a'  clisgeadh, 
Na  'n  cridhe  bhiodh  iomairt  bu  chruaidh. 

Ro  fharsuing  bha  d'  eòlas 
Air  oibre  ro  ghlòirmlior  an  Triath — 

'S  tu  bheachdaich  le  solas 
Air  gach  aon  diubh  an  oir  is  an  iar; 

Mar  fhireun  na  h-ealtuinn, 
A'  direadh  am  broilleach  na  grèin', 

Leis  an  t-siiil  a  bha  beachdail, 
A'  dearcadh  air  maise  nan  speiir. 

Lorgaich  thu  le  neart  sùla, 
Is  tur  a  chuir  ioghnadh  air  each, 

Balbh  iomacbd  nan  rèulta, 
Tha  deàrsadh  's  na  speuran  gu  h-àilt, 

'S  an  t-eòlas  a  cbnuasaich, 
'S  an  solas  a  bhuain  air  a  shàil, 

Cha  d'  cheil  thu  o  'n  t-sluagh  e, 
'S  cha  d'  fholluich  fo  chuaich  no  fo  chlàr. 

Is  lorgaich  thu  cumhachd, 
Is  mòrachd  a'  Chruithfhir  's  gach  ni,  ] 

'S  thug  air  oibre  na  cruinue 
Gu'n  iocadh  dha  cuspain  a's  cis; 

Is  thiolaic  mar  ofrail, 
An  t-iomlan  gu  toileach  dha  fèin, 

Do  'n  ullaidh  a  fhuair  thu, — 
0 !  sinne  na  truaghain  a'  d'  dhèigh. 

Bu  domhain  do  bheachd,  is 
Bu  cheart  e,  gun  aga  gun  sgieò, 

Air  suidheach'  an  duine, 
'S  an  nàdur  tha  duthchasach  dhò; 

Oir  chleachd  thu  fèin-sgrùdadh, 
'S  fèin-rùrach  gu  grunndail  'sgu  teann, 

'S  dh'altruim  spiorad  na  h-ùrnuigh, 
Is  spiorad  na  h-umhlachd  gach  àm. 

B'  i  sud  a'  ghnuis  fhlathail — 
Bha  maitheas  a'  dealradh  a'  d'  ghruaidh ; 

B'  e  sud  an  ceann  labhairt, 
Air  gach  teangair  'toirt  barrachd  is  buaidh ; 

Cainnt  dhian,  mar  eas-monaidh, 
Mar  iomghaoith  an  coire  nam  beann, 

Mar  theine  ghath  soluis, 
'S  mar  thàirneanach  coimbeacb  nan  gleann. 

B'  e  sud  am  fear  direach, 
A  b'  aon-fhillte  inntinn  bha  beò ; 

'S  ann  thuinich  an  diadhachd 
A  smachdaich  's  a  chiosnaich  an  fbeòil. 

Bha  e  saor  mar  an  leanamh, 
Bha  e  maol  anns  gach  car  agns  lub ; 

Air  bu  bheag  's  bu  ro-shuarach 
Luchd  nan  lùchleasa  tuaitheal  nach  fiù. 

Bu  tu  'n  saighdear  's  an  gaisgeach — 
Cha  d'  fhòghlum  thu  'ghealtachd,  's  cha  b'  eòl, 

Sheas  thu  'n  fhirinn,  a's  thagair 
Leis  a'  bheul  bu  neo-lapaiche  glòir; 

Ghlac  thu'n  crann,  sgaoil  thu  'bhratach, 
Gu  teann  a's  gu  gaisgeil  a'd'  dhòrn ; 

'S  cha  d'  fhàisgeadh  à  d'  ghlaic  i 
'An  còmhrag  nan  gaisgeach  's  nan  seòd. 

Bu  tu  caraid  nan  uaisleaD, 
Nam  fòghlumadh  uaitse  an  leas; 

Bu  tu  caraid  nan  truaghan, 
A  thogadh  o'n  luaith  iad  gu  meas; 

Sheall  orra  mar  bhràithre, 
Ag  altrum  dhòibh  gràdh  a  bha  buan : 

'S  cha  'n  ioghn'  dhoibh  bhi  cràiteach 
'Ga  d'  thasgaidh  's  'gad'  fhàgail  's  an  uaigh. 

'N  uair  a  thàinig  an  iomairt 
Chuir  giorag  air  ioma  fear  treun, 

'S  a  thòisich  a  charraid 
Chuir  sgannradh  is  dealach  's  an  treud, 

Mar  cbarraig  a'  chladaich, 
Toirt  diilan  do  shlachdraich  nan  tonn, — 

Sheas  thusa,  a  ghaisgich, 
'S  cha  d'  ghluais  thu,  's  cha  d'  charaich  o  d'  bhonn. 

'S  bu  diomhain  do  'n  chuideachd, 
An  lionta  do  d'  riobadh  a  sgaoil', 

Le  briodal  beòil  mhilis 
Bho  d'  dhilseachd  cha  d'  thuislich  's  cba  d'  aom. 

Cha  'n  e  su.il  caillich-oidhche 
Bha  'n  gnùis  ghloin  an  t-saighdeir  gun  sgàth ; 

Ach  smior  shiiil  an  fhìreòin, 
Le'm  faicear  an  lion  fad  o  làinih. 

An  aiinhreit  leat  b'  fhuathach, 
'S  i  'n  èigin  a  ghluais  thu  gu  stri; 

Is  chaidh  thu  gu  d'  dhulan, 
Is  shaothraich  fad  tiin  air  son  sith ; 

Ach  dh'  aindeoin  do  mheas  oirr' 
'S  am  briseadh  bha  teannadh  ort  dluth, 

Leat  b'  annsa  an  fhirinn, 
Is  còraichean  Iosa,  'a  a  chruin. 

Cha  d'  fhàilnich  do  mhisneach, 
'S  cha  d'  ghabh  thu  niaoim,  clisge,  na  sgàth — 

Bha  do  mhuinighinn  ro  sheasmhach 
'S  an  Ti  sin  a  sheas  thu  a 'ghnà; 

Rinn  thu  greim  air  a'  chumliachd — 
Fhuair  tearmunn  fo  dhubhar  a  sgèith, 

'S  fo  stiuradh  a  ghliocais, 
Thug  thu  Sion  gu  uisgeacha  sèimh. 

'S  goirt  learn  càramh  do  theaghlaich, 
A'  cumha  's  a'  caoineadh  ad  dhèigh; 

'S  goirt  learn  càramh  do  mhnatha, 
'N  a  cridhe  chaidh  saighead  an  èig; 

'S  goirt  learn  càramh  na  h-Eaglais — 
'Na  meadhon  bha  thusa  mar  reul ; 

Chairìh  'n  reul  ud  fo  dlmbhar, 
'S  an  ioghn'  dhi  blii  dubhach  a'  d'  dhèigh? 

Fàtb  'm  bròin  is  am  mulaid 
Bhi  d'  fhàgail  's  tigli  chumhann,  ehaol,  fhuar, 

A  ghaisgich,  a  churaidh, 
0!  'stràth  leinn  a  shiubhail  thu  uainn; 

Acli  dhuinne  ged  's  oidhck'  e, 
'S  là  soillseach,  gun  teagamh,  gun  bhreur 

Tha  iiise  a  boilsgeadk, 
Le  blàs  agus  caoimhneas  ort  fèin. 

Tba  do  là-sa  gun  oidhche — 
'S  e  do  lòcbran  soillse  tba  buan — 

0!  's  grianach  e  'n  còmbnuidh — 
'S  leat  caidreamh  is  cònihradh  an  Uain. 

Air  do  mkala  tba  'n  crùn  sin 
Bba  d'  sbealladb  's  ad  dbùil  ioma  là. 

'S  a  dbuilleacb  'gbnàth  ùrar, 
Oir  seargadh  cba  duchasach  dha. 

'S  cba  do  cbum  thusa  cladum 
Do  'n  stòras  a  bb'  agad  o  chàcb ; 

Cba  d'  cheangail  thu  'm  brèid  e, 
'S  cha  d'  adhlaic  leis  fèin  e  fo  làr : 

Le  fialachd  na  grèine, 
A'  dearsadh  's  na  speuran  gu  h-àrd, 

Bba  thu  d'  sbolus  's  a'd  èibhneas 
Do  Eaglais  Lhe"  anns  gach  ait. 

Ged  is  iosal  do  leaba, 
'S  ged  's  foisneacli  do  chadal,  's  ged  's  buan ; 

'Sged  is  tosdach  do  theanga 
Fo  bbannaibh  a's  chrannaibh  na  h-uaigh', 

Tha  i  fatbast  a'  labhairt 
Le  caismeachd  tha  labhar  gu  leòir, 

Toirt  earail  do'n  t-saogbal, 
Leis  an  smachd  is  an  gaol  dhi  bu  nòs. 

Chuir  thu  'n  saoghal  fo  fhiackaibh, 
Le  d'  eòlas,  le  d'  eud,  is  le  d'  sha'oir — 

'S  cha  leigear  air  di-chuiinhn' 
An  diadhair,  a  dhiadhachd,  's  a  ghaol, — 

Mar  tha  e  's  an  àl  so, 
Bidh  ioniradh  's  gach  àl  tha  ri  teachd ; 

'Smar  thilis  is  cùr'-fàile, 
Bith  ainin  Dhoctair  Chalmers  gu  beachd. 

0 !  's  trom  iad,  na  buillean, 
'S  a 's  cumanta,  guineach,  is  cruaidh, 

Tha  'n  Eaglais  a'  fulang, 
0  'n  chuir  i  an  cath  a  bha  buan; 

'S  ioma  seòd  agus  gaisgeach 
Bha  nan  lòchrana  lasrach  'na  n  là, 

Tha  gun  deò,  air  an  tasgadh, 
An  seòmraichean  glaiste  a'  bhàis. 

Tha  Sion  fo  mhulad, 
'N  a  suidhe  an  duslach  's  an  luaithr'; 

'S  trom  acain  a  clèibhe, 
'S  is  bithchiont'  an  deur  air  a  gruaidh ; 

I  cumha  nan  gaisgeach, 
Na  seòid  nach  bu  tais,  's  nach  b'  fhann, 

'N  àm  cruadail  neo-ghaiseach, 
'S  neo-ghealtach,  'n  àm  iomairt  nan  lann. 

Tha  i  'g  ionndrainn,  's  cha  'n  ioghn'  di, 
An  diùlnaich  bha  cuiseil,  's  nach  b'  fhaoin, 

Ceann-riaghlaidh  a'  ckomuinn, 
'N  uair  thàr  iad  a  ceangal  na  daors' ; 

'Dhoctair  Welsh,  bu  shàr  dhuin'  thu, 
Einn  thu  'n  gniomh  ud  a  bhuin  dhuit,  's  bu  dual. 

Ghluais  thu  'n  luirg  fir  do  shloinne, 
'S  cha  d'  nàraich  an  t-urram  a  fhuair. 

Tha  i  'g  ionndrainn  a'  Bhrunaich,* 
An  diadhair  bu  chiuine,  's  bu  chaoin ; 

*  Dr.  Brown,  late  of  St.  John's,  Glasgow. 

Tba  i  'g  ionndrainn  an  diulnaich 
Bu  làidir  an  ùrnuigh,  's  an  gaol, — 

A'  ghniiis  ud  a  b'  fhinealt, 
5M  beul  labhradh  an  fhirinn  gn  saor — 

Sheas  Eaglais  a  shinnsear, 
'S  o  shlighe  na  dilseachd  nach  d'  aom. 

Tha  i  tuireadli  Mhic-Bhridein,* 
Sàr  cheatharnach  cinnteach  gu  leòir — 

Bu  mlior  ann  an  cridh'  e, 
B'  iad  comasan  inntinn  bha  còrr ; 

Bu  nihòr  e  'san  fhirinn, — 
Bu  mhòr  ann  an  dilseachd  do  n  choir — 

Bu  mhòr,  ach  bu  shiothchail ; 
Bu  gharg,  ach  bu  nihin  am  fear  mòr. 

Cha  bu  tais  e  'n  àm  cruadail, 
Oha  bu  tais  e  n  àm  bhualadh  nam  beum  ; 

Ged  bu  tais  ris  an  truaghan — 
Ged  bu  tais  e  ri  uanaibh  an  treud ; 

A'  chuilc  a  bha  bruite, 
An  cridhe  bha  ciùirte  fo  leòn ; 

An  lion  air  bheag  smuide — 
Cha  b'  esan  a  mhùchadh  le  'dheòin. 

Ach  Alastair  Stiubhairt,f 
'S  e  do  bhàs-sa  a  chiiir  mi  gu  geur — 

B'  òg  chaidh  thu  ri  d'  dhùchas, 
'S  cha  d'  chlaon  uaith  fad  d'  ùine  's  do  rè ; 

Dheadh  mhic  an  deadh  athar, 
Bu  mhaitheasach  flathasach  gnàs — 

An  teangair  thug  barrachd — 
An  diadhair  bha  pailt  anns  gach  gràs. 

*  Mr.  Peter  M'Bride  late  of  Rothsay. 
t   Rev.  Alex.  Stewart,  late  of  Cromarty,  son  of  Dr.  Stewart, 
—first  of  Moulin,  in  Athol,  and  latterly  of  the   Cannongate, 
Edinburgh. 

Dhomhsa  b'  aithne  do  bheusan, 
'N  uair  bha  sinn  le  chèile  glè  òg; 

Dhomhsa  b'  aithne  do  cheudfaith, 
A's  d'  fbeartan  a  b'  eugsambuil  glòir; 

Inntinn  fharsuing,  ro  shoilleir, 
Cridbe  direach,  gniomb  foilleil  nacb  b'eòl. 

'S  bba  do  tlieagasg  's  do  bbeusan 
Coruhfhreagra'  r  a  chèil'  air  gacb  seòl. 

Glòir  dhaoine  a  bhuanachd 
Cha  d'  iarr  thu,  ged  fhuair  tbu,  ged  mbeal; 

0 !  b'  fhaoin  leat  mar  dbuais  i, 
Oir  b'  fbios  duit  nacb  dual  dbi  gu  mair : 

Bba  do  dbùil  agus  t-fbiugbair 
Kis  an  fbàilte  's  am  furan  a  fbuair, 

"Gabhsa  fois  o  d'  nil*  sbaotbair, 
'S  meal  caidreamb  is  aoibbneas  an  Uain.'"' 

Gaoir  do  pbobuill  cba  'n  iogbn'  learn, 
Ga  d'  thasgadb  's  ga  d'  fbàgail  's  an  uaigb — 

An  gniiis  a  bbi  dubbaeb, 
'S  na  deòir  a  bbi  srutbadb  o  'n  gruaidh ; 

'"S  ionann  's  uain  air  an  spannadb 
0  'n  cbicb  thug  dhoibh  bainne  is  Ion — 

0  cbomunn  am  màtbar, 
Bha  na  bias  dhoibh,  na  sgàth  dhoibh,  's  na  treòir. 

'S  co  ionann  's  sgaoth  bheacban 
A'  chreachadh,  's  a  spuinneadh  d'  am  maoin, 

Gun  dion  air  an  aitreamh 
Thug  clidein  a's  fasgadh  nacb  b'  fhaoin; 

An  samhr'  air  dol  seachad, 
S  an  geamhradh  a'  teannadh  'n  an  còir, 

'S  gun  fhios  c'  àit  an  cnuasaich 
A'  mhil  'thaisgear  suas  nan  tigh-stòir. 

'S  nior  leigeam  air  dicbuimhn' 
Am  fìrean  bu  dileas,  's  bu  chaoin, 

Chaidh  ri  dhùchas  's  ri  shinnsear, 
'S  o  'n  cos-cheuui  nach  deachaidh  a  thaobh,- 

An  Dòmhnullach  prìseil,* 
Tha  's  na  h-Innsean  gu  h-iosal  's  an  ùir, 

'N  a  chodal  an  Iosa, 
A  lean  e  gu  dileas,  's  gu  dlùth. 

Bu  phailt  e  'an  saothair, 
Bu  shaoibhir  'an  gaol  e  'san  gràs; 

Bu  lochran  gun  smal  e, 
Bu  leòmhan  neo-ghealtach  gun  sgàth. 

Bu  rùmail  a'  chridhe, 
'S  bu  chaomh  e,  's  bu  duineil,  'sbu  bhlàth; 

Innsidh  Breatunn  's  na  h-Innsean; 
Gur  firinn  a  sgriobh  mi  am  dhàn. 

Fhuair  gairm,  dh'  fhàg  do  dhuthaich, 
Is  stiùir  thu  do  chiirsa  thar  chuan ; 

Thuig  thu  'n  guth  thàin'  a  d'  ionrisuidh ; 
B'  e  guth  fir  do  ruin  e  'sdo  luaidh: 

'S  cha  d'  iarr  comhairl'  no  seòladh, 
Bho  fhuil  no  bho  fheòil  aims  a'  chùis; 

'S  dh'  fhàg  thu  coimhthional  brònach, 
D'  an  robh  thu  a'  d'  lòchran  car  ùin'. 

'S  bu  shoilleir  do  'n  Eaglais 
Gu'n  do  leugh  thu  do  dhleasd'nas  air  choir, 

Gu'n  robh  d'fhearta  'comh-fhreagradh 
Do  'n  aobhar  bha  'd  bheachd  ioma  lò ; 

'S  fhuair  do  shaothair  a'  ghnuis  sin, 
B'  e  t-urnuigh,  's  do  dhùrachd  gach  tràth ; 

Ach  àireamh  do  sheula 
Cha  chunntar  gu  lèir  gu  là  bhràth. 


*  Mr.  John  Macdonald,  late  Missionary  at  Calcutta,  son  of  the 
late  Dr.  Macdonald  of  Urquhart. 
2 

JS  an  leig  mi  air  dichuimlin 
An  stoc  a's  an  fhriamhach  o'n  d'  fhàs 

Fear  nam  buadhan  bu  lioninhor, 
Bu  shaibhir  'an  gibhtean  's  an  gras; 

An  t-athair  a  ghin  thu, 
An  teangair  bu  bhlasda  's  bu  mho, 

'S  a  bu  driiiglitiche  teagasg 
Thar  uile  luchd-teagaisg  a  16. 

'S  ro  mhaith  chaidh  do  bhaisteadh 
Do  choir  air  an  onair  a  fhuair, 

'N  uair  a  thubhairt  riut  Abstol, 
Seadh,  Abstol  na  h-Alba  mu  Thuath ; 

Bho  Thatha  gu  Cataobh, 
Feadh  gharbh-chrioch  na  h-Alba  gu  lèir, 

Ann  an  saothair  bu  phailt  thu, 
'S  bha  'n  toradh  ro  phàilt  mar  an  ceudn'. 

Bu  dòmhail  na  slòigh  ud 
A  bhitheadh  'an  tòir  ort  gach  ceum, 

Thar  choilltean  a's  mhòr-bheann, 
A'  greasad  'nan  dròibhean  a'd'  dhèigh; 

'S  ioma'  ciontach  a's  truaghan 
Fhuair  fois  agus  suaimhneas  'n  am  feum, 

Bho  na  teagasgan  buadhach 
Bha  'sruthadh  o  fhuaran  do  bh&l. 

'Sged  bhitheadh  le  uamhas 
An  anam  fo  bhuaireas  aig  àm, 

An  cogais  'g  an  diteadh, 
'Toirt  fianuis  gu'm  b'  fliirinn  do  chainnt; 

An  siiil  ged  bhiodh  silteach, 
An  cridhe  làn  trioblaid  a's  bròin, 

'S  ann  ni  b'  fhaisge  a  thigeadh — 
A  bu  dluithe  a  theannadh  a'd'  choir. 

Leis  an  lagh  bhiodh  tu  'diteadh 
'Ga  fhosgladh  's  'ga  mhìneach'  gu  rèidh, 

Mar  so  'g  an  toirt  iosa], 
'S  'g  an  spuineadh  d'am  fireantachd  fern ; 

D'an  trusgan  'g  an  rusgadh, 
A'  nochdadh  nach  b'  f  hiìi  e  bonn  stàth — 

A'  dearbhadh  gu  soilleir 
Gu'n  robh  iad  fo'n  rahallachd  's  fo  bhas. 

Am  fàgail  Van  staid  nd 
B'  fhad  e  o  d'  chleachdadh  's  o  d'  ghnàth, 

Oir  gràdh  thug  do  pheacaich, 
'S  thug  fianuis  mu  thròcair  's  mu  ghràdh ; 

An  gràdh  ud  tha  siorruidh, 
A  mhaireas  gun  sioladh  am  feasd, 

'Muir  mhòr  dheth  tha  'n  Iosa, 
'S  a  bhitheas  gu  sior  ann  gun  cheisd. 

B'e  t'aoibhneas,  b'e  t'òran, 
Do  cheòl  e  bu  bhlasda  's  bu  bhinn, 

Bin  'g  innseadh  do'n  deòraidh — 
Do'n  anaui  'bha  leònt'  agus  tinn ; 

Gu'ni  bheil  iochd  agus  tròcair 
'An  Iosa  gun  sòradh  's  gu  pailt, 

'S  gu'n  saor  e  gu  deònach 
Gach  auam  tha  brònach  's  an  aire. 

Bu  lèigh  thu  'bha  fiosrach 
^Iu  lotaibh  na  coguis  's  a'  chrìdh', 

Bu  lèigh  thu  'bha  iochdmhor, 
A  labhradh  gu  macant'  's  gu  min ; 

A'  càranih  na  h-iocshlaint 
A  bheir  buaidh  thar  gach  fiabhruis  a's  leòii, 

'Binn  ceartas  a  riarach', 
'Sa  cheannaich  dhuinn  siorr'achd  do  ghlòir. 

Bu  chomhairleach  glic  thu, 
A's  b'  ioniadh  ort  conihairle  'dh'iarr, 

A's  gheibhte  iad  bichiont' 
'S  gach  cèarnadh  an  ear  a's  an  iar ; 

'S  ioniadh  snuim  rinn  thu  fhuasgladh 
Do  anamaibh  'bha'n  cruaidhchas  's  an  daors', 

'S  trie  an  cam  rinn  thu  dìreach, 
An  garbh  rinn  thu  niin  agus  caoin. 

'An  comuim  nan  uasal 
Bha  thu  uasal  as  suairce  gun  cheisd  ; 

'An  cuideachd  nan  truaghan 
'Bhi  iorasal,  truacant'  do  theisd; 

Le  d'  mhodh  a's  le  d'  shuairceas 
'S  trie  a  fhuair  thu  an  cothrom  a  b'  àil' 

Gu  labhairt  mu'n  Uan  riu, 
Ged  uime  caoin  shuarrach  a  bha. 

B'  òg  a  chual'  mi  do  theagasg, 
Ged  bu  bheag  dheth  a  thuig  mi  d'a  bhrigh, 

Gidheadh  thàin'  e  dhachaidh, 
A's  shàth  e  mar  shaighead  a'm'  chridh' ; 

Rinn  an  durachd  a  nochd  thu 
An  gràdh  a  bha  'd  labhairt 's  a'd'  chainnt 

Orm  drùghadh  a  lean  rium, 
'S  am  bharail  a  leanas  gach  àm. 

Ach  chaidh  do  ghrian  fodha, 
Ar  leinne  gu  dearbh  motha  's  luath ; 

Mar  ghrian  feasgar  foghair 
TsTa  deannaibh  a'  greasadh  do'n  chuan; 

Chaidh  fodha  gu  èiridh 
Le  aoibhneas  'an  iarmailt  na  glòir — 

Grian  òg  mhaduinn  chèitein, 
?sTach  ceilear  le  neul  no  le  ceò. 

Do  choimeas  cha  'n  fhac'  mi — 
Do  choimeas  cha'n  fhaic  mi  gu  sior; 

Fear  deas-bhriathrach,  smachclail, 
Fear  ceanalta,  cneasda,  a's  min : 

Cò  ghlacas  a'  chlàrsach 
'Bu  cheòlmhor  an  làimh  fear  nan  duan, 

Bho  nach  faicear  gu  bràth  i 
An  deas  làimh  prìonili  bhàrd  an  taobli-tuath ! 

Ach,  0 !  cuin'  a  sguirinn 
Do  ni'  thuireadh,  do  m'  ruhulad,  's  do  m'  dhàn, 

'N  an  ainmichinn  buileach 
Gach  curaidh  a  sgathadh  gu  làr? 

Bha  cuid  diubh  nan  ògain, 
Is  dealta  na  h-òig  air  an  gnuis, 

Fo  dhuilleach  bu  lòdail, 
'S  fo  'n  mheas  a  bu  bhòiche,  'sbu  chùbhr'. 

Cuid  eile  dhiubli  aosda, 
Fo  thoradk  ag  aomadh  gu  làr, 

'Siad  a  feitheamh  na  h-uaire, 
Gun  eagal  no  uamhunn  roi'  'n  bhàs; 

Le  'n  lòchrana  soillse, 
A'  lasadh  's  a'  boilsge  gu  dian ; 

A'  feitheamh,  le  foighid, 
Gus  'n  gairmteadh  iad  dhachaidh  gu  Dia. 

B'  e'  m  peacadh  e  dhuinne 
Ar  mulad  gu'n  rachadh  thar  choir, 

Ag  ionndrainn  nan  gaisgeach, 
Tha  'n  tasgaidh  car  tacain  fo  'n  fhòid ; 

Ged  chrion  iad,  ged  sheachd  iad, 
Thig  grian  orr',  thig  dealt  orr',  thig  lò : 

'S  gur  subhach  an  dusgadh, 
'N  uair  ghairmear  o  'n  uir  iad  gu  mod. 

Ged  is  tosdach  gach  clàrsach, 
Bu  mhillse  's  bu  labhara  ceòl, 

'S  gu  measta  mar  dhànachd 
Na  dh'  fhàgadh  a  thàradh  nan  còir; 

'S  ged  nach  faicear  na  reult'  ud 
A'  dealradh  'n  ar  speuran  ni 's  mò, 

'S  nach  cluinnear  na  bèil  ud, 
Bu  bhinn  leinn  bhi  'g  èisdeachd  gach  lò, — 

Cba  'n  fhàilnich  ar  misneach, 
Ged  lagaich  car  tiota,  car  uair, 

'N  uair  thai  nig  oirrm  clisge, 
Is  iomadaidh  briseadh  bu  chruaidh ; 

Ar  n-acair  tba  cinnteach, 
Ar  tearmunn,  gu  cinnteacb,  cba  bhreug; 

Faic  Iosa,  ar  n-iobairt, 
Ar  ceannard  'sar  dìdein  nach  trèig. 

'Na  gbàirdein  tba  dìdein, 
Le  bhrataich,  gu  cinnteacb,  bidb  buaidh: 

'S  da  mbòrachd-san  striochdaidh, 
'N  an  aimsir,  gacb  tir  agus  sluagb : 

Seadb,  fòs,  aig  a'  cbosaibb, 
'Sios  sleuchdaidh,  le  urram,  gacb  glim, 

'S  bidb  'n  aidniheil  ud  coitcbionn, 
Gur  glòirmbor  a  cboisinn  e  'chrim. 


AN  TUIL. 

Tba  ghrian  anns  na  b-àrdaibb  ag  èiridb  gun  gbruaim, 
'S  an  saogbal  bu  sbàmhacb  a'  dùsgadb  à  sbuain; 
Tha  ceòlrai  na  coille  a'  gleusa  'n  cruit  cbiuil, 
Our  fàilt  air  a  mbaduinn  le  aigbear  a's  sunnd. 

Tba  maise  a'  chèitein  air  rèidhlein  nam  beann, 
Air  coille  nam  badan,  's  air  lagan  nan  gleann ; 
Sgaoil  sambradb  na  maise  a'  bbrat  air  gacb  taobb, 
'S  air  aghaidb  a'  cbruinne  tba  gean  agus  aoidb. 

Tba  cboille  a'  liiba'  fo  dhriicbd  a'  mhìos  Mbàigb, 
Barr-gucbd  air  gacb  fiiiran,  \s  gur  cùbhrai'  am  fail' . 
'S  am  barra  nan  ògan  tba  còisridb  nam  fonn, 
Le  'n  ribbeide  ceòlmbor,  's  le  'n  òrain  nacb  tròm. 

Tha  canacb  air  mòinticb,  tba  neònein  air  blàr, 
Tba  fiiirain  a's  ògain  gu  nòsar  a'  fàs; 
Tha  fochann  air  còmbnard,  tba  lòdail  gun  dith, 
Le  'phailteas  cur  solas  is  dòcbas  'sa'  cbrìdb'. 


27 

Tha'n  ceannaich  r'a  cheannachd,  tha'n  treabliaich  ri  sta, 
Tha  upraid  is  ioinairt  gun  tilleadh  's  gach  àit' ; 
Tha  'm  buacbail  gu  h-aotrom  ri  aodan  nan  earn, 
Ag  iomain  nan  caorach,  'chruidh-laoigh,  as  an  àil. 

A  mach  feadh  nam  bruachag,  a's  cliluaintean  an  fheòir, 
A'  mireadb  's  a'  ruagadh,  gun  gbruaman  nan  còir, 
Tha  'n  comunn  is  beadraich,  clann  bheaga  mo  ghaoil, 
Gun  cbiiram  's  gun  eagal,  ri  cleasachd  neo-cblaon.        v 

Cia  nise  am  bagradh  a  cliuireadh  oirnn  sgàth, 
'Thuirt  gu  'n  robh  'm  breitbeamh  gu  'r  milleadh  gun 

bhàigh? 
E  sgeudaicbt'  le  corruich,  'sle  torran  nan  speur, 
Chuir  an  t-saogbail  am  nmgha,  a  chrutbaich  e  fern? 

Faoin  sgeul  gun  fhirinn,  gu  cinnteach,  a  bh'  ann, 
A'  cliuireadh  an  ire  an  dile  bbi  teann ; 
Tha  gach  ui  mar  bu  ghuà,  air  gach  làimh  agus  àird, 
Bho  choidil  ar  sinnsear,  tha  gach  ni  mar  a.bha. 

'S  e  Noah  bha  baoghalta,  a  shaothraich  cho  dian, 
A'  sgaoileadh  an  fhaoin-sgeul  nach  fheud  a  bhi  nor, — 
A  sgap  a  chuid  stòrais,  gun  sòradh  gun  stàth, 
Air  obair  na  gòraich — bu  neòuach  sud  dha. 

Cha  chuala  mac-samhuilt  an  naigheachd  ud  riamh ; 
'S  ciod  thuige  a  ghabhamaid  gealtachd  no  fiamh? 
An  t-slige  'sa  chuach,  mu'n  cuairt  iad  fo  stràchd, 
Gu'm  b'  fhada  sud  uainne,  gach  smuairein  is  pràmh. 

Acli  ciod  so  a'  ghruamaich  a  chuartaich  a'  ghrian  ? 
Is  ciod  so  a  chuairt-ghaoth  tha  sguaba  nan  nial  ? 
'"Se  torman  a'  chaochain  o'n  aonach  a  t'-ann, — 
'S  e  anail  na  gacithe,  o  chaoin  shlios  nam  beann." 

Tha  clanna  an  aighir  an  talla  a'  cheòil, 
Gun  churam,  gun  eagal,  ri  beadradh  mu  'n  bhòrd. 
Tha  'chuirm  air  a  sgaoileadh,  a's  aoibh  air  gach  gniiis, 
'S  chaidh  curam  an  t-saoghail  a  thaobh  a's  air  chid 

Tha  'phìob  a's  an  fhidheal  gu  fileant  ri'  ceòl, 
Tha  'n  t-organ  's  a'  chlàrsach  gu  labhar  'n  an  coir ; 
Tha  'n  t-òran  's  an  dàn  ann,  tha  àbhachd  is  muirn, 
Tha  'n  cupa  fo  stràchd  ann,  fealadha  agus  sunnd. 

Tha  'n  t-òganach  rìomhach,  's  an  rìbhinn  deas  ur, 
Le  'n  càirdean,  's  an  dilsean  gu  dileas  r  an  cul ; 
A'  nasgadh  am  pòsadh,  le  deòin  an  luchd  gaoil, 
Thà  aighear  a's  sògh  ann,  tha  solas  a's  aoidh. 

Ach  dhorchaich  an  latha,  tha  'n  t-athar  fo  ghruaim, 
Tha  cuantan  a'  beuchdaich,  's  gur  dèistneach  am  fuaim ; 
Tha  'n  talamh  a'  clisgeadh,  's  a'  briosgadh  gu  'bhonn, 
Bhruchd  an  cuan  thar  a'  chladaich,  le  sadraich  a  thonn. 

Chaidh  sgaoileadh  gu  h-obunn  's  a'  chomunn  bha  baoth, 
0!  's  iosal  an  cridhe  bha  mireag  ri  'n  taobh; 
Ei  mionaid  na  h-uaire  ghlac  uamhunn  a's  fiamh 
An  saoghal,  mo  thruaighe !  dh'f has  suarach  mu  Dhia. 

Tha'n  t-uisge  a'  braonadh  'sa'  taomadh  gun  tàmh, 
Tha  'n  dile  air  sgaoileadh,  a'  sgaoil'  air  gach  làmh, 
'Nuas  broilleach  gach  aonaich  a's  fraoch  bheanna  cas, 
Tha  'n  dile  a'  brtichdadh  gu  dùmhail  's  gu  bras. 

Gu  urlar  gach  glinne,  o  fhireach  nam  beann, 
Tha'n  dile  air  mhireadh,  a'  sireadh  gu  teann. 
Tha  caoirein  tha  cràiteach  gun  tàmh  a'  dol  suas, — 
Tha  'n  saoghal  'g  a  bhàthadh,  tha  'm  bàs  a'  toirt  buaidh. 

Tha  'm  bàs  ann  air  mhireadh,  a'  milleadh  's  a'  sgath, 
A  sàthadh  gu  'n  tioma  'sgach  cridhe  a  ghath; 
Mar  iolair  an  fhàsaich,  le  àbhachd  gun  truas, 
Ag  òl  a  seachd  sàth  do  bhlàth-fhuil  nan  uan. 

Tha  'n  dile  a'  sgaoileadh  gu  h-aognuidh  's  gu  bras, 
An  dòchas  nach  faoin  e  gu  'm  feudar  dol  as! 
Tha  'n  òige  's  an  aois  ri  saothair  gun  stàth, 
A  glacaibh  an  aoig  ud  cha  saorar  gu  bràth. 

Nach  cruaidh  i,  a'  ghàir  ud,  tha  'n  dràst  a'  dol  suas, 
Am  bas-bhualadh  cràiteacli  'measg  gàrthaich  nan  stuagh ! 
An  glaodh  a's  an  iolach  tha  'srachdadh  nan  nial, 
Gun  dòchas,  gun  fhiughair  ri  furtachd  o  Dhia. 

"An  cluinn  thu  sinn  idir,  am  fidir  ar  càs? 
'N  do  dhiùlt  thu  gu  tur  sinn,  'ndo  liubhair  gu  bàs? 
A  sruthaibh  do  chorruich  an  òl  sinn  gu  sior? 
Do  bhagràdh,  mo  thruaighe !  ged  bu  chruaidh  e  gu  'm 
b'  fhior. 

"Gur  ceart  i,  ar  binne,  0!  's  cinnteach  gu  leòir, — 
Air  Dia  rinn  sinn  dimeas — an  dimeas  bu  mhò ; 
D'a  thoil  cha  do  striochd  sinn — mheas  fhirinn  mar  sgleò — 
B'  e  ar  dia  ar  toilinntinn — ar  n-iodhal  ro  mhòr. 

"Tha'm  firean  a  chreid  thu,  's  a  chuideachd  maraon, 
A'  ghluais  ann  a  d'  eagal,  's  a  sheas  air  do  thaobh, 
An  tearmunn  na  h-àirce,  gun  sgàth  is  gun  fhiamh, 
Roi'  dhoinionn  nan  àrd-bheann  is  àrdan  nan  sian." 

Tha  'n  dile  a'  sgaoileadh,  a'  sgaoileadh  gu  bras, 
Thar  broilleach  gach  aonaich  a's  faoin  bheanna  cas ; 
Thar  fireach  gach  monaidh,  a's  slinnein  nam  beann 
Tha  'm  burlam  a'  dòrtadh,  a'  dòrtadh  na  dheann. 

Tha  na  h-eòin  bheaga  bhòidheach,  bu  cheòlmhor  's  a' 

choill, 
Gun  iomradh  air  òran  fo  dhòltrum  is  oillt; 
Tha  'n  spionnadh  'g  am  fàgail,  cha  dàn  dhoibh  bhi  buan, 
Tha'n  nid  bheag  's  an  àlach  a'  snàmh  air  a'  chuan. 

Tha  'n  leòmhan  a  b'  alluidh,  's  madadh  alluidh  nan  earn, 
Tha  sionnach  an  t-saobhaidh,  a's  maoisleach  a  cha  ir, 
Tha  damh  a'  chinn  chabhraich,  a's  earbag  nan  torn, — 
An  comunn  a'  chèile,  dol  eug  feadh  nan  tonn. 

0 !  's  cianail  a'  ghàir  ud,  's  gach  ait  agus  taobh, 

'S  is  cruaidh  i  an  spàirn  gu  tàradh  o  'n  aog; 

Tha  gach  ainmhidh  fo  èislein,  gach  creutair  fo  ghruaim, — 

Tha  'n  t-uisge  ag  èiridh,  ag  diridh  'na  cruaich. 

Tha  '11  treun  a  bha  gaisgeil,  tha  'n  lag  a  blia  caoin, 
Tha  'n  t-òg  a  bha  sgairteil,  an  glacaibh  an  aoig ; 
Tha  'mhàthair  's  am  macan  a'  greasadh  gu  teann, 
A'  streapadh  's  a'  dìreadh  gu  cirein  nam  beann. 

B'i  iomairt  a  chruadail  gun  bhuaidh  leatha  bh'ann, 
Tha  'n  t-uisge  a'  bualadh  ri  cruachaibh  nam  beann ; 
Tha  'n  tuil  air  iom-sgaoileadh  air  raon  agus  blàr, — 
Thar  àirde  gach  monaidh  tha  'tonnan  toirt  bàrr. 

Tha  'n  cath  air  dol  seachad,  an  cath  ud  bu  chruaidh, 
A's  shiolaidh  an  eubhach  bu  dèist'neach  car  uair: 
An  tuil  bhuail  a  basan,  le  aiteas  a's  fonn, 
Ag  eubhach  buaidh  chaithream,  's  an  talamh  fo  'bonn. 

Faic  toradh  a'  pheacaidh,  'sa'  bhreitheanais  chruaidh; 
Faic  caoimhneas  a's  càirdeas  an  Ard-Righ  d'  a'  shluagh ; 
An  ciontach  tha  bàite,  rinn  tàir  air  a'  choir, 
Am  firean  tha  sàbhailt,  thug  gràdh  dhi  le  deòin. 

Is  faic  i  an  Aire'  air  bharra  nan  stigh, 

Gun  chombaist,  gun  acair,  gun  aefhuinn,  gun  siùil, 

A'  gabhail  a  cìirsa  fo  stiùradh  Mhic  Dhè, 

'S  i  torrach  le  dòchas  an  òg  chruinne  chè. 


LATHA   NOLLAIG. 

Caomh  fhàilt  ort  a  latha — a  latha  mo  ruin — 

A  latha  uil'  airidh  air  moladh  a's  cliu ; 

A  Nollaig  ged  's  doilleir  learn  'soilleir  do  ghnuis, 

'S  ro  aoibhneach  do  sgeula  do'n  eiislan  's  do'n  chiùirt'. 

'Ur  cleasachd  's  'ur  gòraich  cha  bhòidheach  learn  fhin, 
'Ur  dannsa  's  'ur  ceòl  cha  deònach  gu  cinnt' ; 
'Ur  siigradh,  'ur  mànran,  's  'ur  n-àbhachd  ro  bhaoth, 
Le  m'  chridhe  tha  tàireil;  's  cha  'n  àraich  dhoibh  gaol. 

Ge  d'  nach  taitneach  le  m'  chridh-sa  ceòl  fhklhlean,  as 

theud, 
Ge  d'  nach  blasda,  's  nach  binn  e  's  an  tiomsa  le  m'  chrè ; 
Tha  ceòl  tha  ro-thaitneach  do  m'  bhlas-sa  san  lo, 
Bheir  solas  do  m'  aigne  am  fad  bhitheam  beò. 

Tha  naomh  cheòl  a  bualadh  mo  chluasan  gu  h-àrd, 
Guth  molaidh  ro  uasal  bhios  buan  amis  gach  kit : 
"Mòr  ghlòir  anns  na  h-àrdaibh  do  Ard-righ  na  glòir, 
Air  talainh  caomh  shlàinte  do'n  chràiteach,  'sdo'n  leòint.' 

'N  diugh  thuirling  feachd  aingeal  o  thalla  na  glòir, 
'Nan  culaidhibh  geala,  le  farum,  'sle  ceòl; 
Air  faiche  Bhetlehem  0 !  b'èibhinn,  's  bu  ghrinn, 
Ard  fharum  an  teudan — an  sgeul  bu  ro  bhinn. 

'N  diugh  rngadh  dhuibh  Slàn'ear  'am  fardoch  na  sprèidh, 
A  luchuirt  cha'n  àluinn,  ge  b'  àghmhor  i  'n  nèamh: 
'S  mar  chomhara  gheibh  sibh  an  leanabh  ro  naomh, 
'Sa  mhàthair  dha  'm  fagus,  am  prasaich  nach  caomh. 

Feuch!  acair  mo  dhòchais,  mo  shòlais  'smo  shith! 
M'  àrd  aoibhneis  fàth  m'òrain,  mo  ghlòir  e  gu  cinnt'; 
♦Mo  dhidean  lb  thruaighe,  gach  uair  e  's  gach  linn, 
'S  an  ioghnadh  a'm'  chluais-sa  a  luaidh-san  ge  d'  's  binn ! 


DI-DOMHNUICH  CASG. 

Ceud  fàilt  ort  a  mhaduinn,  a  mhaduinn  an  àigh — 
'Chaomh  mhaduinn  gun  ghruaman,  gun  smalan,  gun 

bhruai'lean, 
Ghlan-rosgaibh  gun  smuairean,  làn  uaisl'  agus  9gràidh ; 
Dùisg  aoibhneas  neo-thruailli'  mhaireas  buan  gu  là  bhràth. 

Biodh  do  ghrian-sa  le  h-aoibhneas  a'  boillsgeadh  'sa  dears', 
A  fogradh  's a'  fuadach  gach  ceathach  as  gruamaich' 
0  gach  cridhe  tha'n  cruadal  fo  uamhunn  a  bhàis — 
Dhoibh  innis  gu'n  d'  bhuadhaich  an  t-Uan  anns  a'  bhlàr. 

0!  giùlain  an  sgeulsa  do'n  euslan  bhochd,  thruagh; 
Dha  aithris  le  rìrinu,  dha  aithris  le  cinnte, 
Gu'm  bheil  slàinte  'an  Iosa  o'n  mhilltear  's  o'n  uaigh, 
Do  bhraighdibh  bochd,  dìblidh,  fo  bhinne  ro  chruaidh. 

Dha  innis  ge  d'  shàraich  car  tràth  e  na  slòigh, 

Ge  d'  dhiùlt  iad  le  tàir  e,  ge  d'  nihaslaich,  ge  d'  nàraich, 

Ge  d'  dhìt  iad  gu  bàs  e  le  tàmailt  's  a'  mhòd, 

Gu'n  d'  èirich  an  àird  e  le  slàinte  's  le  glòir. 

Dha  innis  gu'm  fac  thu  sàr  ghaisgeach  nam  buadh, 
A'  mosgladh  's  a'  dùsgadh  o'n  chadal  bu  chiùine ; 
Mar  a'  mliaduinn  a  ghnùis  gheal  gun  smùrnein,  gun 

ghruaim, 
Gu'n  'chreachadh,  's  gu'n  'spùineadh  an  ùir  leis  'san  uaigli. 

Dha  innis  gu'ni  fac  tliu  an  gaisgeach  nach  fann, 

Ag  èiridh  gu  buadhach,  ag  èiridh  gun  ghruaman, 

'N  dèigh  bràighdean  bochd  truagha  'shaor  fhuasgiadh  à 

fang-  # 

O'n  bhàs  a's  o  thruaill'eachd  le  buaidh  chath  gun  taing. 

Dha  innis  gu  sìorruidh  gur  h-e  'n  grian  e  's  an  ròd, 
Gur  h-e  'n  dìdein  gach  là  e,  gur  h-e  'n  Slàn'ear  gu  bràth  e,# 
Gur  h-e  'n  gaisgeach  nach  cearr  e  'n  àm  gàbhaidh  no  bròin, 
'S  nach  dìobair  gu  bràth  e  gus  'n  tàrr  iad  gu  glòir. 

Nach  aithris  thu'n  sgeulsa  le  èibhneas  a's  mùirn, 
Nach  aithris  gu  luath  e  do'n  lag-chridheach  thruagh  e, 
Ge  d'  thionndar  's  an  uaigh  e  gu  truaill'eachd  a's  smùr, 
Gu'n  èirich  's  gu'n  gluais  e  'nìos  uaipe  le  sunnd. 

Mar  chaoin  mhaduinn  shamhraidh  gu'n  dealraich  a 
ghruaidh, 

Mar  chaomh  mhaduinn  chùbhraidh,  mar  mhaoth  mha- 
duinn dhrùchda, 

Gu'm  b'i  aogasg  a  ghnùise  gun  chùram,  gun  ghruaim, 

Gu'n  èirich  le  sunnd  e,  le  mùirn  e  's  le  buaidh. 

Dha  innis  ge  d'  's  duaichnidh  gnùis  uaine  a'  bhàis, 
Ge  d'  's  ogluidh  a  shealladh,  ge  caol-shuileach  scallach, 

Ge  aognaidh,  ge  alluidh,  ge  sceannach  gun  àgli ; 
'S  ge  d'  bhuadhaich  car  sealain  nach  meal  e  am  blàr. 

Dha  innis  ge  d'  ruisg  e,  ge  d'  spùinn  e  do  ghruag, 
Ge  d'  chaith  e  gu  d'  chùl  thu,  ge  d'  thaisg  e  sail  ùir  thu 
Ge  d'  thionndar  gu  smùr  thu,  gu  h-uir  as  gu  luathr' 
Gun  creachar  d'a  chliu  e  's  gu  'n  spùinear  d'a  bhuaidh. 

0 !  's  binn  learn  r'a  èisdeachd  do  sgeul-sa,  a  lo, 

0 !  's  taitneach  a'  m'  chluais  e,  's  ro  bhlasda  gach  uair  e, 

0 !  cluinneam  gu  buan  e  a  gluasad  'am  choir, 

Gun  cluinneam  le  buaidh  e  ga  luaidh  ann  an  glòir. 

Gus  am  faic  mi  mu  'm  choinneamh  naomh  chomunn  nam 

buadh, 
Gus  an  cluinn  mi  gu  h-àrd  eo'm  billibh  's o'n  clàraibh 
Am  fonn  ud  ro  àluinn  learn  's  gàrdhach  gach  uair, 
Gu  'n  d'  chreachadh  le  m'  Slàn'ear  am  bàs  a's  an  uaigh. 


AN  CBJOSDUIDH  AIR  LEABAIDH  A  BHAIS. 

Soraidh  leat  a  shaoghail 

Ni'n  caoineam  idir  thu  : 

Ged  bu  mhòr  mo  ghaol  ort 

'Sge  b'  aobhach  learn  do  ghnuis; 

Bha  uair, — ach  rinn  i  caochladh 

Bha  d'  aogas  is  do  dhealbh, 

Am  bheachd  ro  mhaiseach,  ghaolach, 

Ach  chaochail  i  as  dh'  fhalbh. 

'N  am  bheachd,  an  tus  mo-  làithean, 
Bu  chàirdeil,  blàth,  ro  chùbhr', 
T'  anail  chaoimhneil,  chàirdeil, 
Do  'm  fhàilteachadh  le  sùnnd ; 
Ach  dhomhsa  bu  neo-dhileas, 
Neo-fhirinneach  a  glòir; 
'S  bu  domblasda  a  milseachd 
A  dh'aindeoin  brìodal  beòil. 

A'  d'  thobraichibh  a  b'urair — 

A'  d'  shruthaibh  siiibhlach,  dian, 

Do  dh'  òl  mi,  cridheil,  sunndach, 

Car  ùine  mar  mo  mhiann ; 

'S  ge  b'  blilasda  leam  mar  bliùrn  e, 

'S  ge  b'ùrar  e  do'm  bheul; 

Do  tharruing  mi  do  m  ionnsuidh 

A'  ghrùid  maraon  ris  fèin. 

A  bheantaidh  corracli,  àrda — 

A  gbleantaidh  àluinn,  gorm: 

Soraidh  agus  slàn  libli 

Tha  trà  dhomh  nis  bhi  falbh ; 

'S  ged  sgàilear  sibb  o  m'  shuilean, 

Le  ceatbach  dùuihail  bàis, 

Cha  tuir  mi  sibb  's  cha'n  ionndrainn 

Tba'm  fbradbarc  dùi'cb'  is  fearr. 

'San  uair  so,  ged  nacb  èisd  mi, 
Bi  d'  ghutlisa,  'Dbè,  a'd'  cbtiirt, 
'S  do  mholadh  ged  nach  seinn  mi, 
Le  d'  pbobull  mar  mo  run ; 
Cha  bhi  mi  dubhach,  deurach, 
Fo  èislein  no  fo  bhròn, 
Oir  cluinuidh  mi,  a's  èisdidh 
Do  cblitisa  Dhè  an  glòir. 

Tha'm  feasgar  orm  a'  ciaradh, 
'S  mo  ghrian  a'  triall  tre  neòil ; 
Tha  'n  oidhche  orm  ag  iadhadh 
A's  siorruidheachd  'a  m'  choir, 
'S  ge  eagallach,  le  'umhais 
Tha'm  bàs  'san  uair  do'n  flieòil ; 
Tha  gàirdean  treun  'g  am  chuartach', 
'S  am  buachaille  am  choir. 

Fàilte  ort  a  shiorruidheachd, 
A  la  neo-chriochnach  buan. 


A  chuain  gun  tràigh,  gun  lionadli 
Se  'm  iarrtas  dian  'san  uair, 
Mo  bhrèid  's  mo  sheòl  a  sgaoileadh, 
'S  air  d'  uchd  nach  traoigh  bhi  'snàmh, 
Gus'  n  ruig  mi  'n  caladh  aobbach 
'8a  Jm  bheil  m'  Fhear-gaoil  a'  tàmh. 


UISGE  NA  BEATHA. 
Taisb.  xxii.  1, 

'S  e  Eòin  fhuair  an  sealladh — 
An  sealladh  ro  ghrasmhor ; 
An  sealladh  do  labhairt — 
An  sealladh  ro  àghmhor; 
^N  uair  o  chathair  na  Trianaid,     • 
'Na  fhianuis  's  na  làthair 
'Bhrùchd  uisge  na  h-abhunn 
'S  am  bheil  glanadh  a's  slàinte. 

An  abhainn  neo-thruaillidh 
'N  am  buadhan  nach  fàilnich, 
Gun  ghoinne  air  uisg'  innt' 
'N  tart  earraich  no  samhraidh ; 
Na  h-iocshlainte  dhriiighteach 
'Dh'anam  ciuirte  as  cràiteach, 
'Ni  ghlanadh  a's  ionnlad, 
A's  iompach'  gu  slàinte. 

'S  cha  shruthan  beag,  suarrach, 

'S  uisge  ruadh  troimhe  chèil'  ann, 

Na  tàchar  dubh  mòintich ; 

Gun  bheo-shlaint,  gun  difeachd, 

Losgain  'g  iomairt  an  smàg  ann, 

'S  nithibh  grannda  a's  dèistineach, 

Ach  fior-uisge  fallan,  gun  ghaine,  gun  èiric. 

'S  ionann  's  tobar  nan  gleanntan, 
'S  nam  beanntainean  fàsail, 

ÌNTach  tiorniaich  's  an  t-samhradh, 

Ge  d'  thig  cranntachd  a's  blàths  oirnn ; 

A  bkrùclidas  gun  ghoine, 

Mar  ghloine  cho  àillidh 

An  tobar  o'm  bruchd  sud, 

Am  burn  a  tha  slàinteil. 

A'  chuisle  bheò,  fhallain 
'M  bheil  anam  a's  tàbhachd, 
'Chasgadh  ìota  gach  cridhe 
'Tha  tiorani  a's  tràighte ; 
A  mhaireas  gu  sìorruidh 
'N  a  h-ìocshlainte  ghràsmhoir, 
Ag  ùrach'  a'  chridhe 
Gus  'm  brisear  fo  bhlàth  e. 

Tha  'n  abhuinn  so  'treòrach' 

Do  'n  mhòr  chuan  o'n  tàinig; 

An  cuan  sin  gun  chladach, 

An  cuan  sin  gun  tràghadh, 

An  cuan  sin  gun  lionadh, 

Cuan  siorruidli  a'  ghràidh  sin, 

'Tha  neo-chriochnach  's  an  Diadhachd 

'S  tha  'n  Criosd  'na  nihuir  shlàinte. 

Tha  'm  beò-uisgs'  le  'fheartan 
Air  a  thairgse  gu  saibhir 
Do  gach  anani  'tha  tartmhor, 
Do  gach  neach  leis  an  àill  e, 
0 !  thigibh  a's  faicibh, 
0 !  blaisibh,  a  chàirdean, 
0 !  òlaibh  gu  pailt  dheth, 
0 !  gabhaibh  'ur  sàith  dheth. 

An  caithear  'ur  maoin  leibh, 
Air  plaosgaibh  bochd,  falamh  ? 
Carson  'ur  ro  shaothair, 
Air  faoineis  neo  mhaireann? 

Eisdibh  riumsa  le  durachd, 

Cuiribh  ùigh  aim  am  ghealladh, 

'S  bidh  mi  'm  dheoch  a's  'am  bhiadh  dhuibh, 

Gu  sior  a  bhios  maireann. 

Cha  n  'eil  tobar  's  an  t-saoghal 
Nach  traoigh  a's  nach  fàilnich; 
Cha'n  'eil  cioch  nach  'eil  seasg  ann 
'N  uair  a  dhruideas  am  bàs  oirnn — 
Cha'n  'eil  saibhreas  no  beairteas, 
Cha  'n  'eil  maise  no  tàbhachd, 
Cha  'n  'eil  inbhe  no  urram 
Gu  buileach  nach  bàsaich. 

Cha  toir  thu  do  d'  bheairteas, 
Aon  dadum  fo'n  f hòd  leat ; 
'S  cha  dean  e  do  sheasamh 
'N  uair  ghreasar  gu  mod  thu : 
Cha  chlaonar  am  Breitheamh 
Bho  shlighe  na  còrach ; 
'S  cha  chàm  e  an  direach 
Air  mhiltean  do'n  or  dhearg. 

Air  gach  cusbair  's  an  t-saoghal 
Thig  caochladh  gu  h-aithghearr ; 
'S  mairg  a  bheireadh  a  ghaol  doibh 
'S  nach  f  haod  iad  bhi  maireann ; 
'N  uair  nach  'eil  annt'  ach  faileas 
A^dh'aindeòin  am  bòichead ; 
'S  a  mhillear  iad  baileach 
'N  uair  thàrlas  am  mod  oirnn. 

'S  mairg  a  dheanadh  a  thaisgeach 
Do  dh'aitreibh  cho  f  àilneach ; 
Do  dh'aitreibh  cho  suarrach 
'N  àm  cruadail  a's  gàbhaidh : 
'S  mairg  a  chàrnadh  a  stòras 
'S  an  t-òr  d'am  bheil  gràdh  aig, 

Ann  am  bothan  cho  breòite, 
'An  tigli-stòir  cho  neo-shàbhailt'. 

Tog  t'  inntinn  gu  h-eallamh 
O'n  talanih,  do  dhuchas, 
'S  na  bi  air  do  nihealladh 
Le  barail  gur  fiù  e ; 
Oir  meallar  gu  brònach 
A'd'  dhòcbas  's  a'd'  dhùil  thu, 
'S  mu  gheall  e  dhuit  sòlas 
Bheir  dòlas  nach  sùgradh. 

'N  uair  dhlùitheas  am  bàs  ort 
'S  beag  's  f  heaird  thu  's  an  uair  sin 
An  saoghal  le  'chàirdeas, 
'S  gach  àgh  tha  mu'n  cuairt  air ; 
Cha  cheannaich  e  sith  dhuit, 
Na  ìoc-slilàinte  bhuadhaich, 
'S  cha  'n  fhuadaich  le  'blmodal 
Geilt-chridh'  uait  is  uamhunn. 

0 !  Ard  High  na  glòire, 
Le  deòin  cròm  do  chluas  rium, 
Le  d'  spiorad  d'  an  treòrach' 
Thoir  eòlas  do'n  t-sluagh  ort : 
Diiisg  iota  'n  an  anam 
►Nach  fannaich  's  nach  bàsaich, 
Gus  an  caisgear  gu  baileach 
'An  abhuinn  do  ghràidh  e. 


CRAOAH-SGAOILEADH  AN  T-SOISGEIL 

'AM  MORTHIU  AGUS  EILEANAN  NA  GAEDHEALTACflD. 

Tlia  sgeul  'ga  sheanachas  air  feadh  nan  garbh-chrioch, 
'S  cha  sgeul  tha  searbh  e  gun  tairbh',  gun  bhrigh; 

Cha  sgeul  gun  bhlas  e,  cha  sgeul  gun  snas  e, 
Ach  sgeul  ro-thaitneach  'cur  neart  's  a'  chrìdh' : 

Cha  sgeul  no  eachdraidk  air  spuinii  no  creach  e— 
Cha  sgeul  air  gaisgeadh,  no  taip,  no  stri ; 

'S  cha  sgeul  air  caonnaig,  no  liodairt  dhaoine, 
An  sgeul  ro  aobhach  tha  sgaoil'  's  an  tir. 

'S  e  sgeul  a's  binne,  's  e  sgeul  a's  grinne 

Tha  'm  beul  gach  fine  'an  Innsegall  ; 
An  sgeul  tha  'n  dràsda  aig  lag  a's  làidir, 

A  sgaoil 's  gach  àite  a  bhos  a's  thall : 
'Cur  neart  'an  càileachd,  's  ag  aiseag  slàinte 

Do  dhaoine  sàruicht'  le  euslaint  chruaidh; 
Ag  aiseag  sìth  dhoibh,  's  a'  fògradh  strì  uath', 

'Am  briathran  mine,  ro  shìobhalt',  shuairc'. 

Bu  bhochd  ar  càramh  'n  ar  n-uain  gun  mhàthair, 

'Sior  dhol  air  fàrsan  o  'r  leas  's  o  'r  sith ; 
Gu  doilleir,  ànnrach,  a'  siubhal  fàsaich, 

Gun  ionad  tàmha,  gun  kite  dion ; 
Air  uideal  daonann,  'sior  dhol  air  faontra, 

Gun  iuil-fhear  gaolach  ag  aom  'n  ar  còir, 
A'  nochdadh  gràdh  dhuinn,  'sa'  deanamhbàigh  ruinn, 

A'  stri  gu  'r  sàbhal'  o  'r  nàmhaid  mòr. 

Bu  bhuan  ar  n-oidhche,  gun  reul  'toirt  soillse, 

'N  uair  bhriichd  oirnn  boillsgeadh  o  ghrian  an  àigh; 
Bu  bhuan  ar  geamhradh,  ach  thàin'  an  samhradh, 

'S  bidh  meas  nach  gann  air  gach  crann  a's  blfr ; 
Luidh  dubhar  's  ceò  air  gach  àrd  a's  còmhnard, 

Bu  chianail,  brònach  ar  dòigh  's  ar  càs, 
Air  bheagan  eòlais,  air  bheagan  dòchais, 

A  bheireadh  solas  ri  dòruinn  bàis. 

Ach  nis  o'n  dhealraich  caomh  ghrian  an  àigh  oirnn, 
Thig  latha  's  f hearr  oirnn  le  blàth's  a's  sith ; 

Thig  solus  uaipe  a  sheòlas  suas  sinn, 
Le  blàth's  a  dh'fhuadaicheas  fuachd  o'n  chridh' : 

Bidh  'n  cridhe  seachdta,  an  cridhe  meata, 
An  cridh'  a  chleachd  'bhi  gun  neart  gun  chli — 

Mar  chraobh  'san  t-samhradh  air  triall  do'n  gheamh- 
radh, 
Le  meas  nach  garni  oirr',  's  cha  'n  fhann  a  bhrigh. 

Bidh  snuagh  air  aonach,  bidh  feur,  bidh  fraoch  ann, 

Bidh  trusgan  caoin  air  gach  aodan  lorn ; 
Bidh  sgeadach'  uain'  air  gach  àite  duaichnidh, 

Bidh  aoidh  a's  snuagh  air  gach  glaic  as  torn : 
Bidh  'm  fonn  nach  gèilleadh  do  lòn  'n  a  sheusan, 

Ach  luibhean  breuna  gun  fheum,  gun  stàth, 
Toirt  stràchd  nach  suarrach  do  thoradh  luachmhor, 

'S  an  àm  am  buainear  e,  'nuas  gu  lar. 

Bidh  'm  fonn  bha  tartmhor,  ge  d'  thigeadh  dealt  air, 

A'  brùchd  gu  pailte  le  uisge  beò; 
'Na  shruthain  shiubhlach  a's  iad  ag  ùrach' 

Gach  lusan  cùbhraidh  a  chaill  an  deò: 
Tha  beatha  's  tàbhachd  's  an  uisg'  nach  fàilnich — 

Tha  neart  a's  slàint'  ann  gu  bràth  nach  trèig ; 
Cha  reodh  an  geamhr  e,  's  cha  deubh  an  samhr'  e — 

Hi  teas  no  cranntachd  cha  tèid  e  eug. 

'S  am  fonn  bha  fuaraidh,  a  ghnàth  fo  ghruaman, 

Thig  caochladh  luath  air  o  fhuachd  gu  blath's; 
Thig  teas  o  'n  ghrèin  air  a  bheir  gu  feum  e, 

A  bheir  air  geilleadh,  's  cha  bheag  an  stràchd : 
Bidn  priomh  gach  pòir  ann,  bidh  cruinneachd  's  eòm 
ann, 

Na  h-uile  seòrsa  ach  pòr  gun  bhrigh ; 
'S  'n  uair  thig  an  tuath'nach  'an  àm  na  buana, 

Cha  bhi  gnè  ghruamain  's  an  uair  'na  chrìdh'. 

Mar  sgiobadh  bàtaidh  feadh  thonnan  gkbhaidh, 
Gun  stiuir,  gun  ràmh  ac'  gu  snàmh  gu  tir; 

Gun  chairt  'thoirt  iiiil  doibh,  gun  reul  gu'n  stiuireadlt 
Gu  cala  runach  nan  ciuin  uisg'  min; 

'Am  builsgein  oidhche,  gun  dearsadh  soillse, 
Làn  geilt  a's  oillte  le  cridhe  bruit'; 

Bha  Claim  nan  Gàedheal  tiin'  fhad  air  annradh, 
Ach  bhris  an  là  orr',  's  tha  'n  tràigh  dhoibh  dluth. 

Tha  n  cala  priseil,  an  cala  rioghail, 

Cala  siochail  nam  mìn  uisg'  ciùin — 
An  cala  luachinhor,  gun  stoirni,  gun  bhruaillein, 

A'  teachd  's  an  uair  so  'am  beachd  an  sill ; 
A's  air  an  tràigh  ud  tha  'n  comunn  gràdhach — 

Buidheann  àluinn  mo  ghràidh  's  mo  ruin, 
A'  smèid  le  n  làmh  oirnn,  's  le 'n  sealladh  'g  ràdh  ruinn, 

"Grad  thigibh  'n  càirdeas  Ard  Righ  nan  dill." 


AM  BOGHA-FROIS. 


A  chusbair  àluinn,  ghràsmhoir,  òrbhuidh, 
Urrais  àird  air  slaint'  as  còmhnadh, 
Biodh  t'  fhiamh  ghàire  ort  an  còmhnuidh — 
Seall  'an  gràdh  orm  ri  uchd  dòruinn. 

'N  uair  a  reubas  stoirm  an  t-atkar, 
'Cur  nan  dùil'  air  mhire-chatha, 
'Luidheas  oidheh'  air  uchd  an  latha, 
Faiceam  soillse  do  ghnìiis  f  hlathail. 

Cuir  an  cèill  dhomh,  'theachdair'  dhileis, 
Gealladh  aoibhneach'Dhè  na  firinn ; 
Innis  dhomh  am  briathraibh  mine, 
Chaoidh  nach  sgriosar  sinn  le  dile. 

'N  uair  chithear  thu,  a  dhrochaid  bhòidheach, 
Crocht'  os  cionn  nan  tuilte  mora, 
Seallams'  ort  's  an  àm  le  solas 
Mar  an  ròd  gu  rìoghachd  na  glòire. 

Seallam  ort,  a  choroin  sgiamhaich, 
Mar  roi'-earlais  air  Mac  Dhia  dhuinn, 
'Chleith  san  fheòil  àrd  ghlòir  a  Dhiadhachd, 
Ri  'n.  sior  sheallam  ri  am  diachuinn. 


'N  uair  bha  mi  'm  leanabh  eatrom,  gòrach, 
'Dearc'  le  h-ìoglinadh  air  do  bhòichead, 
Dh'innseadh  dhonih,  mar  sgeul  gun  sgleò  e, 
Na  'n  glacainn  thu  gu'm  rneallainn  stòras. 

0  raon  gu  raon  's  trie  chuir  mi  'n  ruaig  ort, 
'San  dòchas  bhaoth  gu'n  d'thugainn  buaidh  ort; 
Ach  cliar  as  mheall  thu  mi  ga m'  bhuaireadb, 
Mar  iouiad  faileas  faoin  o'n  uair  sin. 

Ach  ged  'rnheall  thu  mi  a'm'  bharail, 
'S  nach  do  chum  thu  riuin  do  ghealladh, 
Ged  a  chaochail  glòir  do  ghathan, 
'S  ged  a  sgaoil  iad  feadh  an  athair, — 

Dearcam  ort,  's  na  ceileam  uam  e, 

'N  Ti  nach  trèig  mi  ri  uchd  cruadail — 

'N  Ti  bheir  slàinte  dhomh  a's  solas, 

'S  leis  nach  meallar  'chaoidh  mi  'm  dhòchas. 

'N  uair  bhios  tuiltean  'brùchd  air  m'  anam, 
'S  tonnan  buaireas  a'  dol  tharam; 
Le  siiil  creidimh  riut  'an  còmhnuidh, 
Ios'!  bi  dhomhs'  a'd'  bhogha  dòchais. 


AN   NEOINEIN. 

'  A  neòinein  bhàn  a's  àillidh  snuadh,' 

Le  cridh'  nach  fuar  ort  dearcam  dlùth ; 

Tha  geal  a's  dearg  'comh-ghleachd  a'd'  ghruaidh, 

'S  is  doirbh  r'a  luaidh  gach  buaidh  tba'd  ghnùis. 

'S  tu  lus  a's  àilt'  tha  fas  air  raon, 
Mar  òigh'  gun  ghaoid  do  chaoin  chruth  ban ; 
Gu  nàrach,  gràdhach,  màlda,  maotb, 
Dearg-bhileach,  caoin-gheal,  aoidheil,  tlàth. 

Ani  maduinn  chiùin-ghil,  chùbhraidh,  chaoin, 
Mar  neòinein  maoth  air  raon  nam  blàtli : 
Do  ghrian  nan  gath  le  barrachd  gaoil 
A  sgaoil  a  chaoin  uchd  gaolach,  tlàth. 

Mac-samhailt  so  do  ghrian  nan  gràs, 
Le  barrachd  gràidh  'an  càirdeas  dlùth, 
Air  m'  anam  'dearsadh  'ghathan  blàth, 
A's  dhasan  ìocam  gràdh  a's  cliii. 

A's  ge  d'  thig  dnbhar  air  mo  là, 
Car  tràth  ge  d'  shnàmh  mo  ghrian  tre  neòil, 
Mar  neòinein  maoth  ge  d'  fhaigheam  bàs, 
'S  ge'd'  shearg  mo  bhlàth  car  tràth  fo'n  fhòid. 

Orm  ruigidh  earrach,  druighidh  mart, 
Le  dealta  tlàth,  's  le  gathaibh  caoin ; 
Orm  dearsaidh  grian  a's  boillsgidh  là, 
Gu  bràth  nach  sgàilear  le  dubh-neòil. 

'Am  neòinein  gràidh  fo  sgàil  nan  geug, 
A  chaoidh  nach  cail  'an  sgèimh  no'n  snuadh ; 
Le  m'  bhroilleach  sgaoilte  ri  caomh  ghrèin, 
'Am  maduinn  chèitein,  shèimh,  bhithbhuan. 

Fo  sgàil  nan  craobh  tha  'm  flaitheas  Dhia, 
Air  bruachaibh  sgiamhach  nan  sruth  beò, 
Cha  lot  a'  ghealach  mi  no  ghrian, 
'S  gn  sior  cha  sheachd  's  cha  chrìon  mo  ghlòir. 


AM    BIOBULL. 


Co  dh'innseas  dhomh  cò  dhealbh  na  saoghail? 
'S  na  nèamhan  àilt  gu  h-àrd  a  sgaoil, 
Os  ceann  na  talmhainn  fhalamh,  fhaoin  ? 

Am  Biobull. 

Cò  thug  dhomh  sgeul  air  tùs  gach  ni — 
Cò  thug  dhoibh  bith,  a's  cruth,  a's  brigh, 
Le  mais'  a's  oirdheirceas  gun  dith  ? 

Am  Biobull. 

Cò  dh'innseas  dhomh  mar  las  a'  ghrian 
A  lòchrain  ghlòrmhor,  lasrach,  dhian? 
0  shiorruidheachd  gu  bheil  thu  Dhia? 

Am  Biobull. 

Cò  thug  dhomh  sgeul  mo  chruitheachd  fèin? 
'S  mo  cheud  staid  shon'  am  pàras  Dhè  ? 
M'àrd  smachd  os  ceann  gach  ni  fo'n  ghrèin? 

Am  Biobull. 

Cò  dh'innseas  dhomh  gur  àrd  thu,  Dhè, 
Os  ceann  mo  smaointean  lag  gu  lèir, 
Do  ghlòir  gu'n  lion  i  talamh  'snèamh? 

Am  Biobull. 

Cò  dh'innseas  dhomh  le  dearbhadh  nor 
Mar  bhris  mi'n  tus  do  lagh,  's  do  riar? 
'S  mar  chaidh  air  seachran  o  Dhia? 

Am  Biobull. 

Cò  dh'innseas  dhomh  mo  chor  an  tràs, 
Gu  nrinneach  gun  bhreug,  gun  bhàigh, 
'S  gach  fòtus  a  tha  'm  chridhe  'tàmh  ? 

Am  Biobull. 

Cò  thug  dhomh  sgeul  mu'm  staid  air  tùs, 
Mar  thrèig  mo  neart  mi  a's  mo  luths, 
A  dhit  's  a  chasaid  mi 's  gach  cùis? 

Am  Biobull. 

Cò  'n  sgàthan  anns  am  faic  mi  fèin 
Gach  gràinealachd  tha  'tàmh  a'm'  chrè  ? 
'S  gach  dubhailc  fholaicht'  tha  fo  m'  sgèith? 

Am  Biobull. 

Cò  thilg  fo  smalan  mi 's  fo  bhròn, 
Le  bhagraidhibh  ro  chruaidh  a  leòn  ? 
'Shàth  saighead  chorranach  a'm'  fheoil? 

Am  Biobull. 

Cò,  'n  uair  shaoil  mi  a  bhi  saor, 

A  thilg  'an  geimhlibh  mi,  's  an  daors'  ? 

A  dhruid  a  steach  mi  air  gach  taobh  ? 

t   Am  Biobull. 

Cò,  'n  uair  ghlaodh  mi  ann  am  chàs, 

A  dh'f  hosgail  bealach  dbomh  chum  slàint'  ? 

A  bhris  gach  cuibhreach  dhiom  a's  sàs  Ì 

Am  Biobull. 

Cò,  'n  uair  luidh  oidhch'  a's  gruaim 
Air  uchd  m'  anama,  's  a  bheuc  cuan, 
A  labhair  sith  ri  m'  chogais  thruaigh? 

Am  Biobull. 

Cò  'thaom  gathan  grèin'  a's  là 

Air  uchd  m'  anama  le  caoin  dhears', 

A  lion  le  solus  e  'sle  blàth's? 

Am  Biobull. 

Cò  'sgap  an  duibhre  a's  a'  mhuig, 

A  chlaon,  a  dhall,  's  a  mheall  mo  shuil? 

S'  a  threòraich  mi  mar  lòchran  iùil? 

Am  Biobull. 

Cò  an  tobar  fallan,  fuar, 

'Chaisg  dhomh  m'  iota  's  an  an-uair, 

Do  m'  chridh'  thug  fionnaireachd  gu  luath? 

Am  Biobull. 

'N  uair  bha  Satan  orm  'an  tòir, 
Gun  ionad  dìdein  dlùth  a'm'  choir, 
Cò  rinn  furtachd  orm  a's  fòir? 

Am  Biobull, 

Cò  a'  chruit  a's  binne  ceòl? 

Ciod  an  sgeul  is  binne  glòir? 

Ciod  an  taisg-thigh  's  luachmhoir'  stòr? 

Am  Biobull. 

Do  'n  truaghan  a  tha  loite,  brùit', 
Do'n  anmhunn  a  tha  lag  a's  ciùirt', 
C'àit'  am  faighear  slàint'  a's  luth's? 

'S  a'  Bhiobull. 

C'àit'  am  faigh  an  t-acrach  Ion  ? 
Am  pàiteach  fior-uisge  r'a  òl 
A  bheir  an  t-anam  seargta  beò  ? 

'Sa'  Bhiobull. 

A  fhradharc,  c'àit'  am  faigh  an  dall? 
Am  bacach  leòinte  lùgh  nam  ball, 
A  bheir  gu  coiseachd  e  each  mall? 

'Sa'  Bhiobull. 

Cò  bheir  subhachas  do  'n  chridh'  ? 
Cò  bheir  misneach  dha  a's  clith? 
Cò,  ged  sheachd  e,  bheir  dha  brigh? 


Am  Biobull. 


Am  Biobull. 


Cò  a  shàsaicheas  am  bochd? 
Cò  a  chomhdaicheas  an  nochd? 
Cò  bheir  saorsa  o  gach  lochd  ? 

Cò  bheir  air  an  fhàsach  chruaidh 
Teachd  gu  àilleachd  agus  snuadh? 
A  sgaoileas  maise  air  'bhios  buan? 

Am  Biobull. 

Fàilt  ort  fèin  a  Leabhair  naoimh! 
Fàilt  ort  fèin  a  theachdair  chaoimh  ! 
Fas  am  meas  am  bheachd  a  chaoidh, 

A  Bhiobull. 

'Am  chluais  do  sgeul  biodh  binn  gu  bràth, 
Do  in'  bhlas  ro  mhilis  biodh  gach  tràth, 
Do  theaerasg  biodh  a'm'  chrìdh'  gach  là, 

A  Bhiobuill. 

A'd'  sgàthan  àillidh  chunn'cas  thall, 
An  Ti  mo  shaorsa  ghabh  os  làimh — 
An  Ti  tha  seasamh  rium  an  dàimh. 

A  Bhiobuill, 

A  chaoidh  a'd'  sgàthan  shoilleir  rèidh, 
Sior  dhearoam  air,  is  faiceam  e, 
Gus  'na  iomhaigh  'n  dealram  fern. 

A  Bhiobuill. 

0 !  gabh  do  thurus  do  gach  tir, 

Le  d'  theachclaireachd  is  torail  brigh, 

Ag  aiseag  pheacach  dh'  ionnsuidh  sith. 

A  Bhiobuill 

Rèidh  gu'n  robh  do  cheum  thar  tonn, 
Gu'n  cuartaich  thu  gach  tir  a's  fonn, 
'S  gu'm  brùchd  fo  bhlàth  gach  fasach  loin, 

A  Bhiobuill. 


URNUIGH  ANN  AN  TRIOBLAID  INNTINN. 

Tha  m'  anam  fo  bhròn,  tha  m'  anam  fo  leòn, 

'S  ro  chianail  mo  dhòigh  's  gur  deurach; 
Tha  m'  anam  an  sàs,  an  cuibhrichean  bàis, 

'S  cha  leighis  's  cha  slànuich  lèigh  mi : 
Tha  m'  anam  à  gleus, — ruith,  lasaich  gach  teud, 

Rinn  m'  aighear  gu  lèir  mo  thrèigsinn : 
Fuaim  aoibhneis  no  ceòl  cha  lughdaich  ri  m'  bheò, 

Tròm  eallach  mo  bhròin  a's  in  èislein. 


48 

Call  stòrais  no  ni,  call  slàinte  no  clith, 

Call  spionnaidh,  no  spid,  no  spèirid, 
Cha  'n  e  tha  mi  'caoidh,  cha  'n  e  rinu  mo  chlaoidh, 

B'  f  haoin,  an  coimeas,  mo  slmim  gu  lèir  dhiubh ; 
Fàth  m'iarguin  's  mo  bhròin,  'sgach  gath  rinn  mo  leòn, 

Mo  thrioblaid,  mo  dheòir,  's  mo  dheuchainn — 
Easumhlachd  mo  chridh'  do  thoil  an  Ard  Righ, 

'S  nach  'eil  mi 's  gach  ni  'toirt  gèill  dhith. 

0  d'  fhaighidinn  chaoin,  o  d'  iochd  do  chlann-daoin/ 

'S  do  thròcair  ro  shaor  do'n  fheumach, 
Cha  d'  fhògradh  o  d'  ghràdh,  cha  d'  f hògradh  o  d'  ghràs, 

Gu  buileach  's  gu  bràth  gu  h-eug  mi : 
A  tobar  do  ghaoil,  an  tobar  nach  traoigh, 

Tobar  glanaidh  a's  saors'  nan  ceudan ; 
Biodh  m'  anam  sìor  òl  do'n  ìocshlainte  chòrr, 

Culaidh  leighis  gach  leòn  's  gach  eucail. 

0 !  faiceam  do  shlàint',  0 !  blaiseam  do  ghràdh, 

Biodh  dealta  do  ghràis  a'  braonadh, 
Air  dithreabh  mo  chridh',  'am  fàsach  gun  bhrigh, 

Neo-thorach  le  ni  ach  faoineis ; 
'Snach  friamhaich  ann  pòr,  'snach  abuich  ni's  mo, 

Ach  luibheannan  feòlmhor,  breuna : 
'N  sin  fàsaidh  gun  di  gach  siol  a's  mò  brigh, 

'S  bheirear  glòir  do'n  Ard  Righ  d'a  rèir  sin. 

Sgap  gach  dubhar  a's  ceò,  'dhall  m'  inntinn  le'n  sgleò, 

'Chleith  solus  an  lò  's  na  grèin'  uam ; 
'S  biodh  gathanna  blàth  an  t-soluis  's  an  là 

Bho  ghniiis  t-Aon-ghin  a'  dears',  a  Dhè  orm : 
0 !  deansa  mo  dhion,  a's  saor  o  gach  lion 

'Sgaoileas  nàmhaid  mo  shith  gu  m'  lèirsgrios; 
Trìd  laigse  thoir  buaidh,  le  d'  ghràs  cum  mi  suas, 

'N  àm  teanntachd  no  cruas  na  trèig  mi. 

'S  cha  saorsa  a  mhàin  o  dhaorsa  a'  bhàis 
Tha  m'  anam  gun  tàmh  an  dèigh  air ; 

Acli  saorsa  gu  sior  o  dhaorsa  neo  chrion 

Na  feòla  tha  millteach,  èitidh. 
0 !  càirich  a  rìs  t'  fhèin  ìomhaidh  a'  m'  chrìdh', 

A's  sàsaichear  m'  inntinn  fèin  leath'; 
'S  biodh  do  thoilsa,  a  Dhia,  mar  dheoch  a's  niar  bhiadh, 

'JS  bi-sa  d'  ckuibhrionn  gu  sìor  thu  fèin  donih. 


CEOL. 

'S  binn  caoirean  nan  caochan  'an  aonach  nam  beann, 
'N  uair  tha'n  latha  a'  sgaoileadli  air  aodan  nan  gleann ; 
'S  binn  osna  na  gaoithe,  's  gur  aobhach  a  toirm 
Air  ciuineach'  do'n  doininn,  's air  cadal  don  stoirm. 

'S  binn  co'-sheirm  na  coille,  nan  doire,  '3  nan  stuchd, 
'S  ro  bhlasda  an  ceòl  e  's  an  òg  mhadninn  dhrùchd : 
0 !  'staitneach  r'a  chluinntinn  geum  laoigh  tighn  o'n  chro7 
'S  binn  gàirich  na  tuinne,  a's  bàirich  nam  bò. 

'S  binn  naiglieachd  air  caraid  chaidh  fada  air  chuairt, 
'S  cba  seirbhe  guth  leannain  dh'fhàs  banail  a's  suairc' ; 
'S  ro  bhlasda  guth  màthar  làn  blà'is  agus  gaoil — 
Mar  cheòl  iad  nach  àluinn,  nach  càirdeil,  nach  caoin? 

Ach  tha  ceòl  ann  is  uaisle  'na  bhuadhaibh  gu  mòr, 
'S  tha  fuaim  ann  is  binne,  's  is  grinn'  air  gach  dòigh; 
Tha  poncan  is  mils'  ann,  nach  diobair  gu  sior, 
Gach  ceòl  'rinn  thu  sòlasach  'n  oir  no  an  iar. 

Nach  milis  mar  cheòl  e,  nach  bòidheach,  nach  binn — 
Guth  chlag  mhaduinn  Dhòmhnuich,  nach  sonraichte 

grinn  ? 
Na  fuinn  ud  ro  àluinn  'tha  fàilteach'  an  lò 
A  bheannaich  an  t-Ard-Righ  gu  slàinte  nan  slògh. 

Nach  binn  a'  chruit-chiùil  ud,  nach  rùnach  gach  ial, 
An  cridhe  trom,  brìiite  ag  urnuigh  ri  Dia? 
Nach  taitneach  mar  cheòl  e,  nach  bòidheach,  'snach  caoin 
Guth  'mholaidh,  a  shòlais,  a  dhòchais,  a  ghaoil? 

LATHA  'N  TIGHEARNA. 

An  là  so  nach  tosdach  's  nach  ciiiin ! 

Is  anail  cia  cùbhraidh  neo-shearbh ! 
Tha  samhchair  a's  fois  air  a  ghnuis, 

'S  e'n  saoghal  dh'  fhàs  diùid  agus  balbh ; 
Cha  'n  fhaicear,  ged  slieall  air  gach  làimh, 

Aon  duine  na  ainmhidh  ri  stàth — 
Tha  gach  creutair  5n  an  ionadaibh  tàimh, 

Gu  taingeil,  cur  seachad  an  là. 

Tha  gach  ionad  bha  luaineach  a's  làn, 

Gun  ioniradh  air  stàth  no  air  surd  : 
Mar  cluinnear  gìith  urnuigh  no  dàin 

A'  dìreadh  gu  àrd  Rìgh  nan  did : 
Tha  'n  saoghal  air  aomadh  'na  shuain ; 

Cha  'n  f haicear  ann  gluasad  no  saoith'r — 
'S  cha  chluinnear  ann  tartar  no  fuaim 

Ach  guthanna  uasal  a's  caoin. 

Tha  'n  uiseag  a'  gleus'  a  cruit-chuil — 

'S  am  bmdhearg  gu  sunndach  ri  ceòl — 
An  smeòrach,  'n  an  comunn  le  sunnd, 

'S  an  lon-dubh  le  surd  mar  bu  nòs; 
Ciod  thuige  an  t-sàmhchair  'san  fhois, 

Tha  coit-chionta  bhos  agus  thall? 
Nach  ioghnadh  aon  bheul  bhi  'na  thosd? 

'S  gu  moladh  aon  teanga  bhi  mall ! 

Nach  aontaich  gach  teanga  a's  beul 

Gu  moladh  le  chèil'  anns  gach  àit'; 
'S  nach  aithris  le  h-acibhneas  an  sgeul 

Tha  'ceangailt'  gach  rè  ris  an  là : 
Nach  can  iad  le  h-aoibhneas  a's  ceòl, 

Dhuits'  buinidh  an  lò  so  a  Thriath ; 
'S  mar  chuimhne  air  t'  obair  ro  mhòr 

Dhuits'  coimh'dear  e  'n  còmhnuidh  gu  sior. 


Nach  binn  e,  an  ceòl  a  tha  'm  chluais! 

Nach  fonnar,  ro  uasal  a's  caoin ! 
A'  direadh  gu  flaitheauas  suas 

Ard  mholadh  an  Uain  a's  a  ghaoil ; 
'S  an  ioghnadh  ged  lionte  gach  beul 

Le  'mholadh  gach  rè  agus  lò  ? 
Ged  sgaoileadh  le  aoibhneas  an  cèin — 

Ged  chliùithich  le  chèil'  e  gach  slògh  ? 

'S  an  teampull  's  an  còmhlaich  a  shluagh 

A  mholadh  cha'n  f huar  a's  cha  chlith ; 
Tha  Spiorad  'g  an  còmhnadh  gu  luaidh — 

A'  gieusadh  's  a'  gluasad  an  crìdh' ; 
Oir  chunDaic  iad  aiteal  d'  a  ghlòir, 

'S  cha  d'  cheileadh  a  bhòichead  o'n  suil ; 
As  dh'aontaich  le  h-aoibhneas  a's  deòin 

An  gaol  a  thoirt  dha  a's  an  run. 

A  chlitisan  na  faram  nan  teud 

Is  binne  gach  rè  agus  ial ; 
'S  a  ghràdhsan  a's  milse  gach  rè 

No  mhil  thig  o  'n  chèir  tha  do'n  bhia'l ; 
Ach  thosd  e!  is  dh'imich  na  slòigh, 

Gu  bòidheach  gu'n  còmhnuidhean  fhèin ; 
Gu  foistinneach,  farasda,  fòill, 

Le  h-inntinnibh  stòlda  da  rèir. 

Tha  'm  feasgar  air  ciaradh  m'  an  cuairt, 

'S  gach  creutair  air  gluasad  gu  tàmh; 
'S  air  aghaidh  a  chruinne  's  an  uair, 

Luidh  tosdachd,  luidh  suain  agus  pràmh. 
Mar  cluinnear  measg  dhuilleach  nan  crann 

Caomh  osnaidhean  fann  aig  a'  ghaoith — 
'S  mur  cluinnear  sèimh  chaochain  nan  gleann, 

No  binn  cheòl  naomh  dhàin  agus  laoidh. 

Cha  chluinnear  air  anail  nan  speur 
Aon  f huaim  a  tha  eutrom  no  tròm ; 

Luidh  suain  air  an  t-sacghal  gu  lèir 
Air  fireach,  air  rèidhlein,  's  air  torn. 

An  oidhche  a  du-bhrat  do  sgaoil, 

Air  aghaidh  an  t-saoghail  's  gach  àit' : 

'S  tha  codal  air  clanna  nan  daoin 
A'  braonadh  gu  caoin  as  gu  tlàth. 


CBIOSD  A'  GUL  OS  CIONN  IERUSALEIM. 

Sheall  Ios'  air  a'  bhaile  fo  nihaladh  an  t-slèibh, 
Am  baile  a  raoghnuich  Iehòbhah  dha  fèin ; 
B'  e  foirfeachd  na  niaise  tànih  ionad  a  thlachd'e, 
'N  t-aon  lucliuirt  a  bh'  aige  air  thalamh  fo  'n  ghrèin. 

Ionad  tàmha  a  mhòrachd,  a  ghlòire  a  bh'ann, 
A  chumbachd  'ga  dhion  mar  dhidein  feadh  bheann ; 
Bu  sgiamhach  r'a  faicinn  nigh'n  Shioin  na  maise, 
B'  i  'n  t-iir  ròs  air  faich'  i,  b'  i  lilidk  nan  gleann. 

Mar  leug  air  uchd  òighe  bu  bhòidheaeh  'na  sgiamh, 
Geal,  glan  mar  thiir  sneaclida  air  broilleach  nan  sliabh : 
Mar  dhealradli  na  grèine  's  an  òg  mhaduinn  chèitein, 
Bha  teampull  an  Treun-fhir,  an  t-aon  Dhè  tba  nor. 

0 !  nockd  dhomh  ciod  thuige  tha  Iosa  fo  bhròn, 
Fàth  aobhair  a  mhulaid — ciod  thuige  a  dheòir : 
Na  deòir  tha  gu  frasach  a'  bmchdadh  fo  'rosgaibh, 
Gun  toirmeasg,  gun  ghrabadh,  f àth  acain,  a  leòin. 

Air  chinnt  's  mòr  an  reusan  e  bhi  èisleineach,  tròm, 
Ag  amharc  a'  bhail'  tha  'na  luidhe  fo  'bhonn; 
'S  e  priomh  bhail'  a  dhùch'  e,  's  e  àros  a  ruin  e, 
'S  e  ghràdh  d'a  luchd-ducha  a  dhmigh  air  a  chòm. 

'S  ioma  ni  tha  'n  a  fhradharc  nach  faicear  le  each, 
Tha  'shuil-san  a'  leursain  gach  beud  dha  tha  'n  dàn; 

'An  solus  a  slihla  feuch  aobhar  a  thursa, 

Tha  truaighean  do  chunntas  nach  tùrar  gu  bràth. 

Tha  Sàlem  gu  h-uallach  gun  smuairean  'na  còir. 
A  h-oigridh,  a  h-uaislean  làn  uabhair  a's  spòrs. 
A  sagairt  mar  b'  àbhaist  làn  mòrchuis  a's  àrdain, 
An  fhiriun  cha'n  kill  leò,  cha'n  àill  leò  a'  chòir. 

Tha  'cupan  a'  lionadh,  a'  lionadh  gu  bras; 
Cha  bhlasda  mar  f  hion  e,  an  iota  cha  chaisg ; 
Gidheadh  's  fheudar  òl  leò  làn  domblais  a's  dòruinn — 
Cha  'n  'eil  seòl  air  a  còmhnadh,  no  dòigh  air  dol  as. 

Gheibh  iadsan  an  tonihas  a  thug  iad  do  chàch ; 
An  naomh  f huil  a  dhòirt  iad,  a  dhòirt  iad  le  tair ; 
Tha  'n  fhuil  ud  ag  èigheach  gu'n  dìolar  na  fèichin 
Le  fuil  a's  le  creuchdan,  le  reubadh  's  le  h-àr. 

Tha  truaighean  a'  bhaile  'an  sealladh  a  shtil — 
A  bhabhuinn,  a  bhaideil  'n  an  sad  a's  'n  an  smiir : 
Feachd  borb  ud  na  Ròimhe  air  bhoil'  air  son  còmhrag — 
Ghèill  gach  crann  agus  còmhla,  chaidh  dòchas  air  chùl. 

Tha  teampull  an  Ard  BAgh,  ionad  tàmha  a  ghlòir, 
A  lùchuirtean  àrda  'n  an  càrnaibh  's  nan  tòrr ; 
Am  fuil  na  naomh  iobairt  tha  'n  sagart  'n  a  shineadh, 
'S  an  Lèibhteach  dìleas  'n  a  shineadh  'n  a  choir. 

Tha  Sion  'n  a  banntraich,  na  banntraich  bhochd  thruagh, 
A  gineil  'n  a  sràidibh  'n  an  càrnaibh  's  'n  an  cruaich ; 
A  mheud  's  a  tha  beò  dhiubh  'n  am  bràighdean  gun 

dòchas, 
Aig  naimhdean  gun  tròcair  làn  mòrchuis  a's  uaill. 

Tha  àmhghar  'thug  barrachd  'an  sealladh  nan  siil 
'Tha  'sileadh  gu  frasach  air  maluidh  a'  chiiirn ; 
Na  truaigheana  siorruidh  mu  Shion  tha  'g  iadhadh ; 
( )ir  fasgadh  fo  sgiath-san  cha  d'  iarr  i  ach  dhitilt. 

Cha  'n  'eil  dadum  tha  fèineil  'n  a  dheuraibh,  'n  a  bhròn ; 
Cha 'n  e  geilt  a'  chroiun-cheusaidh  a  lèir  e'sa  leòn : 

Baisteadh  an  uamhais  cha  'n  e  tha  'n  a  smuaintean, 
'Cur  'anama  fo  smuairean  a  luaisg  e  cho  mòr. 

Mòr  mlioladh  do'n  Ard  Righ,  'n  a  fhàbhar  tha  sith, 
A  ghràs  tha  neo-bhàsmhor  cha  'n  f hàilnich  a  chaoidh, 
'An  losa  tha  tearmunn,  'n  a  iobairt  tha  slàinte, 
Ach  iadsan  ni  tàir  air  gu  bràth  thèid  a  dhith. 

Tha  iadsan  gun  chaochladh,  nach  aobhach  an  sgeul ! 
A  chumhachd  neo-bhàsmhor  cha'n  fhàilnich,  cha  trèig: 
Tha  'ghàirdeana  sìnte  do'n  deòraidh  's  do'n  diblidh, 
'S  bidh  e  gu  dilinn  'n  a  dhidean  d'a  threud. 

0 !  thigibh  gun  dàil  'n  a  f hàbhar,  a  shluagh ; 
Air  'ur  luirg  faicibh  nàinhaid  gun  bhàigh  'us  gun  truas: 
Tha  ifrinn,  tha  'm  bàs  ann,  dian  theichibh  mar  tha  sibh. 
'S  le  còmhnadh  a  ghràis  thar  gach  nàmh  gheibh  sibh 
buaidh. 


BEATHA. 


Cha  'n  e  beatha  miann  na  feòla 
'Shàsachadh  le  deòin  do  chrìdh' ; 

Cha  'n  e  beatha  airgiod,  stòras, 
Cuirm  a's  ceòl,  a's  òl  gun  dith. 

Cha  'n  e  beatha  or  a's  airgiod 

Chàrnadh  suas  'n  an  cruaich  's  'n  an  tòrr ; 
Cha  'n  i  beatha  beath'  a'  chealgair — 

Dealbh  an  righ  a's  deiltreadh  òir. 

Cha  'n  i  beatha  glòir  an  t-saoghail, 
'Tha  mar  cheò  air  aodann  bheann ; 

Caochlaideach  mar  na  gaothaibh, 
'S  faoiueis  dòchas  a  chur  ann. 

Cha  'n  i  beatha  mòrachd,  cumhachd — 
Inbh'  a's  urram  'tha  neo-bhuan; 

Glòir  a'  chobhair  air  na  sruthan, 
Air  a  thurus  thun  a'  chuain.  ' 

Cha  'n  i  beatha  sgèimh  na  h-òige, 
Mais'  an  neòinein  air  a'  bhlàr ; 

Cha  mhair  ach  sealan  beag  a  bhòichead, 
Thèid  'n  a  sniùr  a  bhun  'sa  bhàrr, 

Cha  bheatha  beath'  a'  ghaisgich — 
Spùinn,  a's  creich,  a's  fuil,  a's  gaorr : 

Feuch  e  taisgte  fo  na  leacan, 
'S  eascaraid  'n  a  thaic'  's  r'a  thaobh ! 

'S  i  beatha  eòlas  an  Fhir-Shaoraidh — 
Tobar  gaòil  a  chaoidh  nach  tràigh; 

'Sruthadh  suas  's  a'  chridhe  daonnan, 
'S  nach  tiormaichear  le  gaoth  a'  nihàirt. 

'S  i  beatha  gaol  Dhè  anns  an  anam, 
^  Spiorad  ì)hè  'ga  fhadadh  suas; 
Gaol  ge  d'  chlaoidhear  e  'bhios  maireann, 
Air  gach  dubhailc  a'  toirt  buaidh. 

Gaol  air  tùs  do  Dhia,  an  t-Ard  Righ, 
Gaol  do  Shlànuighear  nam  buadh : 

Gaol  do  Spiorad  Naomh  nan  gràsan, 
Gaol  osbàrr  gu  bràth  d'a  shluagh. 

Gaol  do'n  fhirinn,  gaol  do'n  fhirean, 
Gaol  do'n  fhiorghloine  's  do'n  choir; 

Gaol  'bheir  fuasgladh  ri  am  cruaidh-chais, 
Gaol  do'n  truaghan  bhochd  gun  treòir.  ' 

Gaol  do'n  bhochd,  a's  gaol  do'n  bheairteach, 
Gaol  do'n  ascaoin  a's  do'n  chaoin; 

Gaol  a  shìneas  grèim  do'n  acrach, 
'Rèir  a  chomais  'bheir  gu  saor. 

Gaol  tha  farsuing,  fial,  neo-fhèineil, 
Gaol  tha  trèibhdhireach,  gun  ghò ; 

Gaol  a  dh'èisdeas  sgeul  an  fheuinnaich, — 
Seadh,  a  dh'èisdeas  e  le  deòin. 

So  i  beatha  sonas  siorruidh, 

A'  bheatha  a  bheir  Criosd  d'a  shluagh : 
Do  gach  eucail  tba  'n  a  h-ìocshlaint', 

Tbar  gacb  nàmk  bbeir  tuille  's  buaidh. 

So  i,  iarr  i,  na  gabb  diultadh, 
Iarr  le  diiracbd  'sfaigbid  bhuan; 

'S  gbeibb  thu  i  gu  saor,  gun  mhaoidheadh, 
Air  sgàtb  ùmblacbd  bàis  an  Uain. 

'S  bheirear  leis  fadbeòidb  gu  glòir  tbu, 
'S  bidb  do  cbòmbnuidb  mar  ris  fèin ; 

'S  gu  sìor  à  tobraicbibb  a  sbòlais 
Olar  leat  gacb  àl  a's  rè. 

'S  itbear  leat  do  mbeas  na  craoibbe, 
'N  cois  na  h-aibbne  cbaoidh  nacb  tràigh : 

Craobb  na  slàinte  a's  a'  cbaoimbneis, 
Craobb  an  aoibbneis  a's  a'  ghràidh. 

So  i  beatha,  so  i  slàinte, 

Comunn  gràdbacb  Dbè'  na  glòir; 
Beatba  mhaireannacb,  neo-bbàsmbor, 

'Bhios  gu  bràtb  a'  dol  am  moid. 


AM   BAS. 


Am  bàs  nì  dbòmbsa  tba  do  tbuigsinn — 

Ni  tba  foluiclite  om'  sbiiil; 
Ni  ge  diombair  tba  sàr  cbinnteach, 

Ni  d'an  striocbd  gach  uile  dhùil. 
Bàs  na  craoibbe,  duilleacb  seargta, — 

'Culaidh  bbainse  air  a'  bblàr, 
Gaoth  'g  a  sgaoileadh  air  na  raointean, 

Ceann  air  maoladti  'a  e  gun  àgb. 

Bàs  an  fheòir,  an  ùr  ròs  bhòidhich, 

Bu  nòsaire  's  a  b'  òrdhearg  snuadh, 
Seachdta,  seargta— shiubhail,  dh'fhalbh  e~ 

Thrèig  a  dhealbh  e  as  a  thuar. 
Bàs  an  earraich,  bàs  an  t-samhraidh, 

Feuch  an  geamhradh,  sud  am  bàs  : 
Fuachd  a's  feannadh,  sneachd  a's  gaillionn, 

Thrèig  an  anail  iad  's  an  càil. 

Speuran  gruamach,  gaothaibh  fuaimneach, 

Sranna  nuas  o  chruach  nam  beann : 
Loch  a's  fuaran,  's  all  tan  luaineach, 

'N  an  lie  f huair  gun  f  huaim,  gun  chainnt. 
Theich  am  breac  gu  grunnd  na  linne, 

Theich  am  fìadh  gu  srath  nan  gleann  ; 
Uau  110  meann  cha  'n  'eil  ri  mireag — 

Cuach  cha  ghoir  'an  coill  no'n  crann. 

Feucb  eòin  an  t-slèibh  's  an  cinn  fo  'n  sgèith, 

'Garn  folach  fèin  an  còs  nam  bruach: 
A'  glirian  neo-shunndach  mu  èmdh, 

Ach  'n  a  leum  gu  dol  'n  a  suain. 
Bàs  na  bliadhna  leinn  ge  cianail, 

Cha  chùis  iarguin  e  no  bròin : 
Bheir  grian  an  àigh  a's  dealta  blàth, 

Gach  ni  gu'n  àbhaist  as  gu'n  nòs. 

Oòmhdaichear  a  choill  le  duilleach, 

Chithear  gucag  air  gach  gdig: 
Sgeadaichear  gach  srath  a's  munadh, 

A's  beothaichear  gach  ni  a  dh'eug. 
Cuiridh  'choille  'deise  bhainns'  oirr', 

Cluìnnear  càntaireachd  a's  ceòl: 
Subhach  'èibhinn  bidh  gach  creutair, 

A's  èisleanach  cha  bhi  ni's  mò. 

Tha  'm  bàs  duaichnidh,  ogluidh,  gruamach; 

Rìgh  nan  uamhas  e  gu  dearbh : 
Bàs  an  duine  thar  na  h-uile 

Binn  a  bheath  a  dubhach,  searbh. 

Faic  e'm  Pàras  mar  a  bha  e, 
Creutair  àluinn  air  gach  doigh; 

Iomlan  e  o  'cheann  gu  'shàiltean, 
E  gun  f  hailing  a  dh'  aon  seòrs'. 

Anam  naomha,  anam  gaolach, 

Teampull  's  an  robh  gaol  a'  tàmh ; 
Inntinn  fhallain,  shoilleir,  ghramail — 

Nach  bu  rnhaiseach  e  mar  bha ! 
Iomhaigh  Dhia  gu  foirfe  shios  aim ; 

Gloin  's  an  d'  fhoillsich  Dia  e  fèin  ; 
'Uile  cheudfaidh  'n  sìth  r'a  chèil' — 

Neach  d'an  tug  an  Trianaid  spèis, 

0 !  bu  tràth  a  chlaon  e,  bhàsaich, 

Thuit  gu  làr  o  àird  a  ghlòir  f 
Thàinig  smal  a's  sal  air  'anam', 

Binn  e  'mhalairt  nach  bu  choir. 
Thrèig  a  Dhia  e,  dh'eug  a  dhiadhachd — 

Dh'  f has  e  iarguineach  a's  truagh ; 
Dh'eug  a  shonas — mheall  an  donas — 

Dhall,  a's  mheall,  a's  thug  e  buaidh. 

Luidh  tiugh  dhorchadas  air  'anam — 

Luidh  tiugh  aineolas  mar  cheò; 
Do  gach  subhailc  feuch  e  falamh — 

Do  gach  dubhailc  faic  e  beò. 
Feuch  'n  a  nàmhaid  dh'fhàs  do  Dhia  e ; 

Faic  do'n  diabhol  e  'toil  gèill ; 
Tràill  do'n  fheòil  's  d'a  h-ananiiannaibh, 

lad  gun  taod  no  srian  'n  am  beul. 

Bàs  na  colla,  's  breun  a  bholladh, 
'Chairbh,  a  chlosach  gun  an  deò ; 

'Tuar  mar  shneachd',  a  mais  air  seachdadh, 
A's  air  an  ais  cha  phill  ni's  mò. 

Siiil  gun  leursainn,  beul  gun  deudach, 
Cluas  gun  èisdeachd,  làmh  gun  chlìth; 

Beul  gun  ghàire,  sròn  gun  àileadh, 
Am  bian  air  fas  gu  h-uaine  lith. 

Ach  an  e  so  'm  bàs  gu  h-uile, 

Mu'n  do  labhair  mi  a'm'  dhàn  ? 
'N  uaigh  'n  do  shluig  e  sios  gu  buileach  ? 

'M  buadhaicb  air  gu  buan  's  gu  bràtli  ? 
An  cadal  e  'tha  bith-bhuan,  siorruidh? 

Air  a  mbilltear  an  tug  buaidh? 
'N  do  dhruideadh  e  's  an  t-slochd  gun  iochdar  ? 

'N  tig  gu  crioch  gu  sior  a  shuain? 

Gun  teagamh  's  e  so  run  an  aingidh — 

Miann  an  t-seachranaich  o  Dhia ; 
Feuch  tba  siorruidbeachd  'n  a  bheacbdsan 

Na  cùis  eagail  feadh  gacb  iall. 
Am  bàs  cha  chadal  e  gun  dusgadh, 

A  chiontaich  ge  d'  's  e  so  do  nihiann ; 
'S  beatha  ur  e  tha  gun  mhiithadh — 

Miithadh  air  cha  tig  gu  sior. 

Feuch  e  steach  an  glean n  nan  sgàilean — 

Gleann  nach  àluinn,  doilleir,  fuar; 
?S  nochdar  lomnochd  e  mar  tha  e 

Ann  an  lathair  High  nan  sluagh. 
"Imich  uam,"  'se  so  an  t-ordugh, 

"Steach  dom'  ghlòir  a  chaoidh  cha  tèid; 
Air  mo  shlàint'  cha  ghabhadh  eòlas, 

A's  do  m'  òrdugh  cha  tug  gelll." 

Fuadaichear  gu  slochd  a'  bhròin  e — 

Slochd  na  dòruinn  'tha  gun  chrioch ; 
Slochd  gun  solus,  slochd  gun  solas — 

Aigein  an  eudòchais  shìor. 
A  mhiannaibh  truaillidh  tha  mar  bha  iad, 

lad  cha  sàsuichear  a  chaoidh; 
Aigne  'n  tòir  air  nithibh  feòlmhor, 

'Ga  shàrachadh  gu  bràth  'sga  chlaoidh. 

Dealuichte  bho  Dhia  's  bho  shonas, 

'N  a  choigreach  air  fois  a's  tàmh ; 
An  comunn  oillteil  dhiabhol  's  dhonas, 

An  loch  a'  phronnuisc  'chaoidh  a  snàmli. 
'S  ge  d'  is  uamhasach  a  dhòruinn 

'S  aim  am  moid  a  thèid  i  'ghnàth; 
'S  'n  uair  a  ghairmear  thun  a'  mhòid  e 

Ruigidh  i  fadheòidh  a  h-àird'. 

An  sin  a'  cholunn  a's  an  t-anam 

Pòsar  ann  an  ceangal  teann ; 
'S  a  chaoidh  cha  lasaichear  na  bannan, 

'S  mairidh  n  ceangal  tre  gach  am. 
Feuch  a  nise  duais  a'  pheacaidh ! 

Faic  a  nis  an  dara  bàs ! 
Gabh  le  d'  uile  clhùrachd  beachd  air, 

'S  teich  o'n  chreachadair  'n  a  thràth. 

Iarr  a's  gheibhear,  sir  a's  aimsidh, 

Buail  an  dorus  's  fosglar  fial ; 
Iarr  le  uile  dhùrachd  t'  anama, — 

Air  sgàth  Iosa  sir  a's  iarr. 
'S  e  'n  diugh  latha  caomh  na  slàint', 

(Mar  bhalbh  shruth  tha  gun  tàmh  'dol  Beach',) 
Mu'n  iadh  oidhche  dhorck  a'  bhàis  ort, 

'S  nach  deanar  gniomh  no  stàth  le  neach. 


FLAITHEANAS. 

Innis  nam  flath,  innis  nan  naomh, 
Tir  an  t-soluis,  tir  a'  ghaoil; 
Tir  a'  chiiiil  a's  binne  fuaim — 
Tir  gun  dorchadas,  gun  ghruaim ; 
Tir  gun  acaid,  cràdh,  no  bròn — 
Aros  àluinn  Righ  na  glòir. 

Tìr  nan  spenran  dealrach,  glan, 
Gun  aon  neul  bheir  orra  smal; 
Gun  atharrach'  no  caochladh  sian, — 
Gun  fheum  air  gealach,  reul,  no  grian ; 
Tìr  an  Uain  thug  buaidh  le  'bhàs, 
A  grian  's  a  solus  nis  's  gu  bràth. 

Tìr  nan  tobraichean  nach  tràigh ; 
Tìr  nan  crann  nach  cail  am  blàth; 
Tìr  nam  measan  blasda,  cùbhr', 
Tìr  nam  fonn  's  nan  inneal  ciùil; 
Tìr  gun  osna,  tìr  gun  deòir, 
Tìr  gun  anshocair,  gun  leòn. 

Feuch  'an  sud  'n  an  trusgan  geal, 

Culaidh  dhealrach  tlia  gun  sàl, 

Gach  truailleachd  air  a  ghlanadh  uath' 

Ann  an  tobar  fola  'n  Uain ; 

Anama  saorta,  anama  glan, — 

Ge  d'  salach  bha  tha  nis  gun  smal. 

Faic  an  dearsadh  tha  'n  an  sùil, 
Faic  a'  mhaise  tha  'n  an  gniiis ; 
Cluinn  na  h-òrain  tha  nam  beul, 
Cluinn  an  naigheachd,  cluinn  an  sgeul; 
Sgeul  as binne  chualas  riamh 
Le  cluas  duine,  le  cluas  Dhia. 

Bha  sinn  marbh  ach  tha  sinn  beò, 

Fad  air  seacharan  's  a'  cheò ; 

Thrèig  sinn  Dia,  mhi-bhuilich  sinn 

A  chuibhrionn  luachmhor  thugadh  dhuinn ; 

An  glaic  ar  nàmh  gu  teann  an  sàs, 

Bhuadhaich  oirnn  an  t-olc  's  am  bàs. 

'N  ar  tràillean  bha,  (a  nis  tha  saor), 
An  tir  a'  bhàis,  an  tigh  na  daors'; 
'Am  plaosgaibh  falamh  'g  iarraidh  lòin, — 
'Diùltadh  slàinte,  gràs  a's  glòir: 

Ar  ii-aimhleas  b'  annsa  na  ar  leas, — 
Air  son  lèirsgrios  abuich,  deas. 

Ach  dh'f  hosgladh  dhuinn  ar  sùil  'n  a  thrà- 
Chunncas  leinn  ar  cor  mar  bha ; 
Chualas  guth  a'  cholmain  chaoin — 
Guth  an  Uain,  sèimh  ghuth  a  ghaoil, 
Thàir'neadh  sinn  le  còrdaibh  gràidh, 
'S  thugadh  sinn  gu  tir  an  àigh. 

Ar  n-uile  shalchar  nigheadh  uain, 
Ghlanadh  sinn  'am  fuil  an  Uain ; 
Sagairt  's  righrean  rinneadh  dhinn, 
Do  Dhia  's  do  Iosa  feadh  gach  linn: 
D'a  mholadh-san  am  fàs  sinn  sgith 
Thug  dhuinn  slàinte  nis  's  gu  sior  ? 

'S  airidh  'n  t-Uan  a  strìochd  do'n  bhàs 
Air  glòir  a's  urram,  's  cliii  gu  bràth ; 
'S  airidh  esan  thug  a'  bhuaidh, 
'Sgrios  am  bàs,  a  chreach  an  uaigh: 
Le  lot  do  leigheas  lot  ar  nàmh, 
Le  'ùmhlachd,  'f  hulangais,  's  le  'bhàs. 

Le  Dia  do  rinneadh  esan  dhuinn, 
'Na  ghliocas,  fhireantachd,  gach  linn; 
Le  'spiorad  dh'ionnlaid  o  gach  sal, 
A's  sgeadaich  sinn  'an  trusgan  geal — 
'An  culaidh  ghlan  a  naomhachd  fèin, 
'Ni  son  a  sinn  air  feadh  gach  rè. 

Molaibh  an  t-Uan  a  fhuair  am  bàs, — 
Molaibh,  molaibh  e  gun  tàmh ; 
Molaibh  a  thròcair  a's  a  ghaol, 
Molaibh  'n  uair  thèid  na  smàl  an  saogh'l, 
'N  uair  a  sgriosar  fonn  a's  cuan, 
Le  teine  lasrach  loisgear  suas. 

Molar  'n  t-Uan  a  fhuair  am  bàs 

Le  naoimh,  le  ainglibh  feadh  gach  àl, — 

Le'n  clàrsaichean  as  binne.  ceòl 
Leò  àrduichear  a  chliìi  's  a  ghlòir 
Trè  fharsuingeachd  an  t-saogh'il  air  fad, 
Leò  molar  e  gun  sgìos,  gun  stad. 

A's  molar  e  air  thalamh  fòs, 

Le  naoiinh  tha  f hatkast  anns  an  f heòil ; 

Leò  molar  e  air  son  na  bha, 

Na  rinn,  na  dh'fhuilmg  e,  'sna  tha, — 

Air  son  'fhola  'dhoirt  gu  saor 

'Am  meud  a  thròcair  a's  a  ghaoil. 

Molar  an  t-Athair  a's  am  Mac, 
Molar  an  Spiorad  Naomh  gun  achd ; 
An  Ti  a  thug  a  Mhac  gu  saor 
'Na  f hullangasaibh  nach  do  chaoin ; 
An  Spiorad  fos  blieir  neart  as buaidh, 
'S  a  threòraicheas  gu  sonas  buan. 

Innis  nam  flath,  innis  an  àigh, 
Air  nach  ruigear  ach  le  spàirn ; 
Oir  tha  'n  t-slighe  docair,  caol — 
Cunnairt  lionmhor  air  gach  taobh ; 
Ach  tharta  bheirear  tuille  's  buaidh, 
Tre  chreidimh  ann  am  fuil  an  Uain. 


RABHADH  DO'N  MHUINNTIR  NEO-IOMP- 
AICHTE. 

Chaidh  am  Fogharadh  seachad,  tha  'n  Samhradh  criochnaichte 
ach  cha  'n  'eil  sinne  air  ar  saoradh. — Jer.  viii.  20. 

A  leisgein,  grad  mhosgail  o  d'  shuain, 
Grad  mhosgail  's  an  uair  o  d'  f  hois  : 
Chuir  cuibhle  bliadhn'  eile  dhi  cuairt, 
'S  tha  aimsir  'ruith  luath  gun  chlos, 

Mar  amhainn  a'  siubhal  gu  dian, 
Tha'làithe  a's  bliadhnaidh  gach  neach; 
'S  cha  dealraich  ort  gealach  no  grian 
Nan  làithean  's  nam  bliadhnai'  chaidh  seach. 

Tha  àm  agus  trà  aig  gach  ni, — 

'S  e  àm  chur  an  t-sil  am  mart, 

Am  ghartghlan  gach  luibhneach  gu  'n  bhrigh, 

Am  fàsach  gach  ni  gun  stàth ; 

Am  àitich  gach  fearainn  a's  fonn, 

Am  ruamhar  gach  torn  's  gach  glaic, — 

'S  an  duin'  a  bheir  buil  as  le  conn, 

Cha  'n  fhaicear  e  lorn  n'  an  aire. 

Tha  gàradh  an  leisgein  gun  dion, 

Tha  'challaid  a'  crion'  air  làr, 

Tha  copag  a'  fàs  ann  is  feur, 

Is  cluarain  gu  dian  a'  fàs. 

'S  ged  chuir'  thu  ann  siol  do  gach  seòrs', 

A  chaoidh  cha  tig  lò  'bheir  meas, — 

Mur  taisg  thu  an  cogul  a'  d'  stòr, 

'S  mur  tional  thu  lòn  o  'n  dris. 

Mur  tional  thu  figean  o  'n  dris, 

Is  fion-dhearc  o  'n  ghigan-gheur, 

Gnè  thoraidh  cha  'n  fhaighear  'na  lios; 

Gnè  thoraidh  'm^bheil  brigh  no  feum ; 

'S  ged  ghabhadh  an  fheòil  iad  mar  bhiadh, 

'S  ge  d'  bhiodh  iad  a'  miann  da  rèir, — 

An  Ion  iad  do  'n  anam  chuir  Dia, 

A  ghaoidhein,  gun  chiall  a'  d'  chrè  ? 

Mar  Eden,  làn  aoibhneis  is  glòir, 
Mar  Eden,  an  tòs  an  t-saoghail, 
Mar  Eden,  'm  fad  dh'  iocadh  a'  choir, 
Le  'r  sinnsear',  le  deòin  a's  gaol ; 
Mar  Eden,  làn  sgeudaicht'  le  mais', 
Mar  Eden,  'n  robh  tlachd  an  Triath, 
Mar  Eden,  bha  'n  t-anam  làn  snas, 
Mar  Eden,  'na  theach  aig  Dia. 

'S  tur  chaocliail  a  dhreach  a*s  a  shnuagli, 
'S  e  fastail  na  truaigh  's  a'  bhròin; 
'S  e  ionad  na  h-euslainte  chruaidh, 
A  lagaìch  gach  buaidh  's  a  leòn ; 
'S  e  dachaidh  a'  pheacaidh  's  a'  bhàis, 
'S  e  'n  t-ionad  gun  àgh,  gun  ghlòir, 
'S  e  'n  uaigh  e  do  thruailleachd  làn, 
'S  e  'n  talla  gun  gliràdli  do  'n  chòir. 

Tàmh-ionad  gach  farniad  is  eud. 
Gach  toibheum,  gach  breug  a's  sgieò : 
Teach  duaichnidh  gach  uilc  agus  beud, 
A  chual  tliu  fo  'n  ghrèin  ri  d'  lò ; 
'S  e  'n  fhàrdach  gun  solus,  gun  ghrian, 
An  team  pull  gun  Dia  'n  a  choir; 
'S  e  altair  a's  àros  an  diabhoil, 
'S  am  bheil  e  a'  riaghl'  'n  a  ghlòir. 

'S  e  Satan  a  dh'  fhuasgail  gach  srian, 
A  chàraich  làmh  Dhia  'n  a  d'  bheul ; 
'S  e  dh'  fhadaidh  gach  eibhl'  anamiann, 
Las  teine  cho  dian  a'  d'  chreubh ; 
'S  e  chòmhdaich  suil  t-anama  le  ceò, 
A  mhiich  an  naomh  dheò  bha  d'  chridh, 
A  cheil  ort  an  solus  's  an  lo, 
'S  a  shiol-chuir  gach  pòr  gun  bhrigh. 

'S  e  shiolchuir  gach  pòr  gun  bhrigh 
A'  d'  anam  gun  dith  a  steach ; 
A  ghoid  uait  do  neart  a's  do  chlith, 
'S  na  d'  chodal  a  bhriodail  seach'. 
0 !  leisgein,  cuin  sguireas  do  shuain  ? 
Nach  tàr  thu  o  'n  uaigh  a  mach, 
Mu  'n  tuit  ort  an  cadal  tha  buan, 
'S  mu  'n  tig  ort  là  cruaidh  na  h-airc. 

Tha  'n  là  sin  ag  iathadh  ort  dluth — 
Ort  thig  e  gun  sùil  r'  a  theachd ; 

Mar  ghoideas  an  gaduich'  à  cùil, 

'S  cha  'n  fhalbh  e  gun  spùinn  's  gun  chreach. 

'N  uair  dhluitheas  an  t-aog  ann  a  d'  dhàil, 

'S  ro  fhiata  a's  grànnd  a  shnuagh; 

'S  cha  'n  fhògrar  a  mach  e  a'  d'  là'ir, 

Gus  an  cuir  e  am  blàr  le  buaidh. 

Thriall  sàmhradh  a's  earrach  do  làith', 

'S  tha  thusa  a'  d'  thriall  gun  saors', 

'S  cha  d'  fhògradh  an  galar  's  a'  phlàigh 

A  thilg  thu  'n  a  d'  thràill  an  daors'. 

'N  siol  chinnich  's  a  chuireadh  a'  d'  fheòil, 

A'  d'  leanabas  's  a'  d'  òig  gu  pailt, 

An  diong  e  gu  suthain,  mar  Ion? 

Na  'n  cum  e  thu  beò  gun  aire? 

Luidh  sneachda  na  h-aoise  mu  d'  ghruaig, 

Thriall  maise  do  shnuaigh  gu  lèir, 

Reodh  'n  smior  a  bha  d'  chnàinih  a's  an  smuais, 

Thraoigh  a'  chuisle  bha  uaibhreach'  treun  ; 

Dh'  eug  fradharc  a's  dèarsa  do  shiil, 

'S  cha  dean  iad  do  stiur'  mar  b'  àbh'st; 

'S  tha  dorsan  na  claisteachd  's  a'  chiuil, 

Air  druideadh,  gun  sunnd,  gun  stàth. 

'M  bheil  innleachd,  no  gliocas  's  a'  bhàs, 
Dòigh  tàraidh  o  chràdh  's  o  thruaigh? 
Mar  thuiteas  a'  chraobh  air  an  làr, 
An  luidh  i  gu  bràth  'sgu  buan? 
An  cluinnear  an  rioghachd  a'  bhàis 
Aon  iomradh  gu  bràth  air  saors'  ? 
Na  'm  fuasglar  o  'n  geimhlibh  gu  bràth, 
Na  braighdean  tha  'n  sàs  an  daors'  ? 

Am  fàgar  aon  chraobh  anns  an  lios, 
Mar  giulain  i  meas  a's  blàth, 
'S  ann  loisgear,  mar  chonnadh,  gun  mheas, 
A'  chrionach  's  an  dris  gun  stàth? 

"Nach  leòir  iad  bhi  suidhicht'  'sa'  ghàr' — 
'S  do  dhuilleach  fo  stràchd  nach  faoin  ? — 
Gearr  sios  iad,  's  grad  thilg  as  mo  làth'ir, 
Ghabh  m'  anam  dhiubh  grian,  's  cha  ghaol. " 

Nach  niithich  bhi  'g  amharc  a  null  ? 
Nach  mithich  chur  surd  air  d'fheum? 
Nach  mithich  bhi  d'  chaithris  's  a'  d'  dhusg, 
Mu  'n  crarmar,  's  mu  'n  dùint'  ort  nèamh  ? 
Mu  'n  iadh  umad  latha  a'  bhròin, 
As  latha  a'  mhòid  r'  a  chul, — 
'S  an  nochdar  am  breitheamh  'n  a  ghlòir, 
'S  an  seas  thu  'n  a'  chòir  glè  dhlùth? 


SEALLADH  DO  IOSA. 

'  A  Thighearn,  bu  mhiann  leinn  Iosa  f  haicinn." — Eoin  xii.  21, 

"Iosa  f haicinn  's  e  ar  durachd, 
Tarruing  dlùth  dha  's  e  ar  miann ; 

An  t-iomradh  'chualas  dhùisg  ar  n-ioghnadh 
Mu'n  Cheann-iùil  so  thàin'  o  Dhia." 

Feuch,  sud  miann  nan  Greugach  cràbhach, 
Do  Philip  rinneadh  aithnicht  leò ; 

'S  an  ath-chuinge  cha  deachaidh  àicheadh, 
Ach  ghrad  shàsaicheadh  le  deòin. 

Miann  an  cridhe  chaidh  'ghrad  shàsach', 
Sealladh  'n  àigh  do  chunnacas  leò ; 

'S  chreid  osbàrr  leò  sgeul  na  slàint', 
Fàth  an  gàirdeachais  bu  mhòr. 

Criosda  fhaicinn  leinn  an  tràsa, 
Mar  leòsan  chunnacas  e  ni'm  faod ; 

Cha  ruig  ar  sealladh  air  an  àirde, 
Ionnsuidh  'thabhairt  bhiodh  e  faoin. 

Mar  an  Cruithfhear  faodar  fhaicinn, 
'S  na  h  oibre  maiseach  'dhealbh  'sa  rinn ; 

Feuch !  iad  os  ar  ceanu  's  fo'r  cosan, 
Air  gach  taobh  dhinn,  air  gach  làimh. 

Glòir  a'  ghliocais  as  a  chuinhachd, 

Faic  i  amis  na  speuran  stmas ; 
Faic  i  anus  gach  feur  a's  duilleach, 

'N  tràghadh  agus  lionadh  'chuain. 

Acli  ge  d'  's  farsuing  oibre  nàduir, 

Ge  d'  is  àluinn,  ge  d'  is  mòr, 
Cha  'n  f haicear  annta  glòir  an  t-Slàn'fhir, 

Oir  thug  i  bàrr  orr'  uil'  'an  glòir. 

An  t-sùil  dhùinte  's  fheudar  fhosgladh — 
Gloin'  a'  chreidimh  'ghlac'  a'd'  làimh; 

An  t-anam  cadalach  a  inhosgladh. — 
Sealltuinn  fada  os  do  cheann. 

Faic  e  'm  Mac  'an  uchd  an  Athar, 
Co-ionnan  air  gach  achd  a's  dòigh ; 

Cuspair  àrd  a  ghràidh  's  a  thlachd, 
'Iomhaigh,  dealradh  glan  a  ghlòir. 

Faic  e  'gabhail  tlachd  's  an  t-saoghal 
Mu'n  robh  'n  saoghal  fathast  ann ; 

Faic  'n  a  anam  iochdinhor,  gaolach, 
'Ghlòir  a  nochd'  'nuair  thàin'  an  t-àm. 

"Do  thoilsa,  'Athair,  sin  a  dheanamh 

'S  e  sin  mo  mhiaun,  mo  bhiadh,  's  mo  thlachd; 

'Le  m'  bhàs  do  cheartas  ni  mi  'riarach', 
Umhlachd  iomlan  bheir  do  d'  reachd." 

Ann  an  sonas  ge  d'  bu  shaibhir, — 

Sonas  'bha  gun  ttis,  gun  chrioch; 
Air  ar  son-ne  dh'fhas  e  daibhir, 

Chum  saibhir  gu'm  biodhmaid  gu  sior. 

Faic  e  'fàgail  uchd  an  Athar, 
Aird  nam  flaitheas  'us  nan  nèamh; 

Ar  daonnachd  thuige  fèin  a  gabhail, 
'S  gach  laigse  neochiontach  'n  ar  gnè. 

Faic  's  a'  phrasaich  e  's  an  stàbull, 
Faic  'n  a  chiocharan  beag,  fann ! 

Sud  agad  a  leaba  stàta, 
Lùchuirt  an  Tì  's  àird'  a  t'  ann. 

Faic  a  naimhdean  dian  an  tòir  air, 
Ge  d'  is  òg  e,  's  e  gun  bheud ; 

Faic  o  'dhùthaich  e  'n  a  fhc-grach, 
A 's  an  tòir  tha  air  a  dhèigh. 

Faic  e  bochd  fad  'uile  làithean,  _ 
An  t-aran  tuir  a  ghnàth  a  bhiadh; 

B'  fhada  'uaith'  gach  sògh  a's  àilghios, 
'Bhochduinn  bha  's  an  dàn  da  riamh. 

Faic  e  an  dèigh  baisteadh  Iòrdain, — 
An  dèigh  baist'  an  Spioraid  Naoimh, 

Le  saighdean  Shàtain  air  a  leòn' 
Cò  e  so  abair?    Sàr  Mhac  Dhia. 

Bu  choigreach  air  tàmh  a's  fois  e, 

Trie  e  acrach  agus  sgith ; 
'Dol  mu'n  cuairt  gun  tàmh  gun  chlos  e, 

'Teagasg  soisgeul  caomh  na  sith'. 

Na  h-oibre  'rinn  e  tbug  iad  fianuis, 
Gu'n  robh  'n  Diadhachd  ann  a!  tàmh ; 

'S  bha  chaithe-beatha  'us  a  bhriathran 
'Comh-fhreagradh  ri  gniomh  a  làmh. 

Thug  iad  fianuis  air  a  mhòrachd, 
'S  air  a  thròcair  mar  an  ceudn'; 

Shlànuich,  leighis,  thug  e  còmhnadh 
Do  gach  neach  a  rèir  am  feum. 

'N  tròcair  ghlanadh  leis  an  lobhar, 
'Fhradharc  thug  do'n  duine  dhall, 

A  chlaisteachd  thug  gu  saor  do'n  bhodhar, 
A's  do'n  bhacach  lùs  nam  ball. 

Le  focal  chiùinich  e  an  doinionn, 
Le  focal  chìosnaich  e  an  cuan; 

'S  feuch  air  ball  ann  sìth  a's  soinshion, 
'S  rain  an  long  am  port  bha  uaip'. 

Faic  a'  chuideachd  dhubhach,  bhrònach, 
'Choinnich  e  aig  còinhla  Nàin; 

Cluinn  na  h-osnaidh,  faic  na  deòir 
Tha  'taomadh  'nuas  o  shùil  na  màth'r. 

Stadadh  leis  'an  sin  an  carbad: — 
"  Eirich,  'òganaich,  gun  dàil." 

An  spiorad  thàrr  o  thir  nam  marbh, 
'S  dh'aisigeadh  e  beò  d'a  mhàth'ir. 

Seall  air  Ios'  aig  uaigh  a  charaid, — 
Muir'  a's  Marta  dlùth  r'a  thaobh ; 

Eisd  r'a  osnaidh  throm  'sr'a  acain, 
Faic  beò  fhaireacliadh  a  ghaoil. 

Aig  'òrdugh  charaicheadh  a'  chlach 
'Tha  mar  ghlais  air  beul  ha  h-uaigh' : — 

"Thig,  a  Lasaruis,  a  mach," 

'S  feuch  ghrad  chreachadh  i  d'a  buaidh. 

Faic  'n  a  mhiorbhuilean  a  thròcair, 
Faic  a  ghaol  do  pheacaich  thruagh'; 

'S  creid  mar  bha  gu'm  bi  e  'n  còmhnuidh, 
A's  nach  traoigh  e  gu  là  luain. 

Falbh  a's  beachdaich  air  's  a'  ghàradh, 
Cluinn  an  spàirn  a  ta  'n  a  chliabh, — 

'Anam  Naonih  an  impis  sgàineadh, 
Cluinn  a  thagradh  àrd  ri  Dia. 

"Feuch  i,  'Athair,  uair  an  uamhais, 
Le  m'  nainilidean  chuartaicheadh  mi ! 

Bi-sa  dlùth  as  thoir  dhomh  fuasgladh, 
Chum  fo'n  chuail  nach  fanuaich  mi. 

"  Feuch  an  cupa !  'searbk  r'a  òl  e, — 

Cup  an  dòlais  a's  a'  bhàis — 
Searbhadas  gach  peac'  ami  còmhladh — 

Greas  gum'  ckòntknadk,  thig  gun  dàil! 

"'Atkair,  ghlòraicheadh  le  d'  Mhac  thu, 
Deònaick  neart  rèir  tomkas  'fheum ; 

Thoir-sa  buaidh  dha  's  a'  ckruaidk-ghleachdadh; 
A's  leis-san  glòraichear  tku  fèin. 

"Saor-sa  mi  o  uair  a  ckruaidk-ckàis, — 

Ack  do  d'  tkoil-sa  tkugam  gèill ; 
'Rèir  mo  bkuairidk  biodk  mo  chruadal, 

'S  glòir  na  buadka  gkeibk  tku  fèin  ! " 

Faic  a'  bkuidkeann  'tarruing  dliitk  dka, 

'N  uair  o  urnuigk  'sheas  e  suas ; 
'N  troitear,  Iiidas,  'n  a  ckeann-iuil  doibb, 

Le  'ckridke  dùbailte  gun  truas. 

Faic  'n  an  làimk  na  clàidk'ean  ruisgte, 
'S  bataibk  glacta  teann  'n  an  dòrn; 

Lòckrain  soillseack  'tabkairt  iùil  doibk, 
'N  run  a  tkoirt  gu  breitkeamk  's  mod. 

Faic  a  gkluasad  sèimk  's  an  uair  ud, — 
Feuch  gun  gheilt,  gun  ghruaim  a  ghniiis ; 

Bha  buaidh  'n  a  fhocal  'chuir  orr'  uamhas, — 
Thàrr  air  ais  iad  's  thu  it  gun  luth. 

Faic  an  sud  an  Dia  's  an  Duine, 

Naisgte  dlùth  ri  each  a  chèiT; 
Gaol,  a's  fireantachd,  a's  cumhachd 

'Comh-oibreachadh  gu  saor  'sgu  rèidh. 

Faic  a  rithist  's  an  tìgh-mhòid  e, — 
A  luchd-tòrachd  'casaid  cruaidh ; 

Feucli  glòir  a  mhòrachd  aims  an  dò-uair,— 
'S  i  sèimheachd  mais'  a's  glòir  an  Uain. 

Leanadh  leat  o  cliuirt  gu  cùirt  e, 

Le  durachd  beachdaich  air  a  bheus — 

Tosdach,  ciùin  e,  macant',  ùmlial, 
Gun  smid  fheargach  tighinn  o  'bheul. 

Cluinn  an  iolach, — 0  nach  àrd  i ! 

Mar  fhuaim  tàirneanaich  nan  speur: — 
"  Bh'  uain  e!  bh'  uain  e!     Ceus  gun  truas  e! 

Ceus  gu  luath  e !     Ceuse!     Ceus!" 

'"N  ceusar  leamsa  Righ  nan  Iudhach, 
(B'  e  rim  Philait  'chur  fa  sgaoil) 

Buinibhs'  ris  'rèir  lagli  'ur  duthcha, 
0  chiont,  am  bheachdsa,  tha  e  saor." 

'S  ann  an  sin  a  b'  àird'  a  dh'èigh  iad, 
"Biodh  oirnne  uile  ciont'  a  bhàis. 

Cha  n  'eil  righ  againn  ach  Ceasar, — 
Ceus  e,  ceus  e, — ceus  gun  dàil!" 

S  goirt  an  acain  tha  'n  a  bhroilleach, 
'S  iomadh  lot  'n  a  chridhe  's  leòn ; 

Le  èigin  'dìreadh  sliabh  nan  olla, — 
'S  is  tearc,  gidheadli,  a  chomh-luchd  bròin, 

Bha  cuid  ann  diubh  cha  'n  'eil  teagamh, — 
'An  com  nam  ban  tha  cridhe  maoth ; 

Anns  a'  chuideachd  thàrladh  beagan 
'Dh'  altruim  gràdh  dha  nach  robh  faoin. 

Bras  o'n  ruisg  na  deòir  tha  'sileadh, 
Osnaidh  'teachd  o  ghrunnd  an  clèibh ; 

Fàth  am  bròin  cha  'n  'eil  r'a  shireadh, — 
Feuch,  do  Iosa  thug  iad  spèis. 

5N  aim  air  fèin  tha  smaointean  Iosa  ? 

'N  i  dhòruirm  fèin  a  lot  a  chridh'  ? 
Ge  d'  a  theirte  so  cha  b'  f  hior  e, 

Cha  bhiodlj  aun  ach  barail  chlith. 

"Air  mo  shon-sa,  'mhnai,  na  guilibh, 

Air  mo  shons'  na  silibh  deur ; 
Ach  air  son  nan  truaighean  iomadh 

Thà  'n  dàn  araon  d'ur  sliochd  's  dhuibh  fhèin." 

Mai'  an  t-slèibh  fadheoidh  do  ràinig, 

'S  feuch  e  spàirte  ris  a'  chrann; 
?N  a  chosan,  làmhan  feuch  na  tàirnean ! 

'S  feuch  'n  a  àit'  e  'n  sàs  gu  teann ! 

Sud  an  sealladh  'sgreitidh  chunnacas, 
0  chruthaicheadh  an  saoghal  air  tus ; 

Sud  an  sealladh  's  ioghnadh  chithear 
Gus  an  tèid  an  saogh'l  'n  a  srnur. 

Dh'  iath  mu'n  chrann  ud  sluagh  bu  dumhail, 
Feachd,  'am  meud,  chaidh  thar  gach  feachd ; 

Bha  luchd-àiteachaidh  na  glòir  ann, 

'S  aingle  'n  t-sluichd  gu  dearbh,  's  gu  beachd. 

Tha  sùil  Dhè  air,  tha  siiil  dhiabh'l  air — 

Tha  siiil  dhiadhairean  o'n  àird ; 
Tha  siiil  pheacach  'g  amharc  dian  air; — 

Siiil  air  Iosa  o  gach  làimh. 

Feuch !  a'  ghrian  chaidh  air  a  h-uilinn, 
Dhiùlt  i  gnùis  a  thoirt  do'n  ghniomh ; 

Feuch  an  talamh  chlisg  e,  chriothnaich, — 
Thàinig  mairbh  o'n  uaigh  a  nios. 

'N  cath  bha  teth,  ach  thàinig  crioch  air, — 
'N  deoch  bu  shearbh  ach  chaidh  a  h-ol; 

Lùb  e  'cheann  a's  chaochail  Iosa, 
'S  'anam  thàrr  gun  dàil  gu  glòir. 

Sud  an  crann  is  pailte  toradh 
Do  gach  crann  a  chnnacas  riamh; 

Sud  an  crann  gu  sior  a  mholas 
Saoghal  saorta,  's  ainglibh  Dhia. 

Dubhar  bheir  o  theas  na  grèine, 

Glòir  a  dhuillich  'chaoidh  cha  searg; 

'Thoradb  leighisidh  gach  eucail, 
'S  didein  bheir  o  sgrios  's  o  fhearg. 

'Mheas  nach  luachmhor  e,  nach  bòidheach! 

Gràs,  a's  tròcair,  's  glòir  bithbhuan ! 
Ionaid  còmhnuidh  'n  tigh  a'  Mhòr  High, 

'S  comunn  sòlasach  an  Uain ! 

Faic  an  ìobairt,  faic  an  sagart, 

Feuch  's  e  Iosa  iad  le  chèil' ! ! 
Faic  'n  a  bhàs  ro  mheud  a  ghràidh, 

A  bheir  buan  shlàinte  o  gach  beud. 

Lean  a'  bhuidheann  'thug  o'n  chrann  e, — 
Faic  e  'taisgte  leò  's  an  uaigh ; 

Faic  mar  rinneadh  cinnteach,  teann  e, 
Am  freiceadan  a  sheas  mu'n  cuairt. 

Tosdach,  sàmhach,  tha  car  uair  e, 

'M  feadh  tha  naimhdean  subhach,  ait; 

'Shaoil  's  an  uair  gu'n  tug  iad  buaidh, 
'S  a  thog  luathghaire  bha  pailt. 

Tha  'phobull  brònach,  dh'  eug  an  solas, — 
Thrèig  an  dòchas  iad  maraon ; 

Leig  ar  dìchuimhn  'ghealladh  priseil, 
'Labhradh  sith  riu  nach  biodh  faoin. 

Ach  mu'n  d'  èirich  grian  an  treas  là, — 
Mu'n  do  theich  an  duibhre  dall, 

Mhosgail,  dhùisg  à  chadal  ciuin  e, 
Os  ceann  na  h-uire  thog  e  'cheann. 

'N  uair  a  dh'èireas  grian  a'  Chèitein 
Bheir  i  leum  thar  cruach  nam  beana; 

'Dùsgadh  aoibhneas  anns  gach  creutair 
A  bha  èisleineach  car  àm. 

'S  amhuil  sin  a  dh'elrich  Iosa 
Ann  an  neart  a  dhiadhachd  mhòir ; 

Le  'threun  ghàirdein  gath  a'  bhàis 

Do  spìonadh  leis,  a's  dh'fhàg  fo'n  fhòid. 

Chreach  e  'n  uaigh  a's  thug  e  buaidh  orr', 

'S  chaidh  e  suas  gu  'ionad  fèin ; 
Mòr  ghibhtean  cheannaicheadh  d'a  sbluagh  leis 

'Sheasas  iad  gach  uair  ri  'm  feum. 

Faic  an  carbad  anns  an  d'  fhalbh  e, — 

Cluinn  buaidh  cbaitliream  ait  air  nèamh : — ■ 

"'Dhorsa  sìorruidh  fosglaibh  fialuidh 
"Gu'n  tig  Ios'  d'a  ionad  fèin." 

"Cò  d'  am  fosglamaid  na  dorsan? 

"Cò  air  so  'tha  'gagairt  còir?" 
"  Tha  Righ  Iosa  'luidh  gu  h-ìosal, — 

Feuch  so  fèin  Ard  Bìgh  na  glòir." 

"Air  mo  dbeas  làimh  dean-sa  suidhe, — ■ 
'S  maith  do  dhlighe  air  's  do  chòir, 

Gus  an  deanam  stòl  do  chos 

Do  gach  neach  nach  toir  dhuit  glòir. 

"'Feuch  thng  mi  ainm  os  cionn  gach  ainm  dhuit 
A  dh'aimnichear  's  a'  chruinne-chè, — 

Thar  gach  uachdranachd  air  thalarnh, — 
Thar  rìgh-chaithrichean  nan  nèamh. 

"  Dhuits'  umhal  bidh  na  dùilean  uile, 

Bheir  gu  buil  do  rùn  's  do  riar; 
Biaghlar  leat  os  cionn  a'  chruinne, — 

An  lagh  's  an  reachd  do  thoil  's  do  mhiann. 


76 

"  Slat  shuaicheantais  do  rioghachd  ghlòirmhoir 

Cha  'n  ann  do'n  or  a  rinneadh  i ; 
Cruaidh  mar  iarrunn  bidh  i  'n  còmhnuidh — 

'Strìochdaidh  dh'i  gach  slògh  a's  tir." 

Feuch  e  Iosa  'bha  'n  a  leanamh ! 

'Dh'  altrumadh  air  broilleach  mnà ! 
'Bha  gun  tigh,  gun  bhòrd,  gun  leaba, 

Ionad  fasgaidh,  àite  tàimh ! 

So  e  Iosa  'dh'  fhuiling  tàmailt, 
Air  an  d'  rinneadh  'n  tàir  bu  mhò ; 

Bha  'n  a  chompanach  do  àmhghar, 
Fad  a  là  's  a  chuairt  's  an  fheoil. 

Sud  an  ceann  mu'n  d'  iath  an  sgitheach, 
Air  fhigheadh  ann  an  samhladh  criiin, — 

A'  ghnuis  a  chomhdaicheadh  le  silibh, — 
Le  basaibh  bhuaileadh  e  's  le  diiirn. 

Dhasan  sleuchdaidh  feachd  nam  flaitheas, — 
'Thoil  a  dheanamh  'n  run  's  am  miann ; 

Luath  mar  dhealanach  an  gabhail, 
No  mar  lasair  teine  dian. 

Thigibh,  creidibh,  gabhaibh  tràth  ris; 

Dàil  na  deanaibh'  greasaibh  luath ; 
Pògaibh  e  le  pog  a'  chàirdeis, 

'S  fhàbhar  mealaidh  sibh  gach  uair. 

Thigibh  'n  cleachdadh  creidimh'  dòchais — 
Na  cuiribh  teagamh  ann  a  ghràs ; 

A  crann  a  cheusaidh  'deanamh  mòrchuis — 
E  so  'n  a  ònar — so  gu  bràth. 

Cluinnibh  briathraibh  caomh  a'  chuiridh : — 

"Thigibh  thugam  uile  shluagh, 
'S  o  'ur  cionta  saorar  buileach, 

A's  'ur  salchar  glanar  uaibh," 

MUINGHINN  'S  AN  TIGHEARNA. 

A  Thighearna  's  a  Dhia  nan  Dè, 
A'd'  ionnsuidh  fèin  gach  uair 

Grad  thigeamsa  ri  aire  a's  teinn, 
Oir  gheibh  mi  èisdeachd  uait. 

"Aon  ole  no  urchaid  a  theachd  orm 
Ni  h-eagal  learn  's  ni'n  càs;" 

Oir  fòir  a's  furtachd  ni  thu  orm, 
'S  cha  diobair  thu  gu  bràth. 

'N  uair  dh'fhailticheas  an  saoghal  mi, 

Gu  furanach  's  gu  Hàth, 
Do  d'  ainm-sa  moladh  iocaidh  mi, 

Oir  uait  tha  'ghean  's  a  ghràdh. 

'S  'n  uair  coimheach,  iargalt  dh'fhàsas  e, 

Fo  smalan  e  's  fo  ghruaim, 
Cha  dochain  call  a  chàirdeis  mi, 

Oir  tha  mo  Charaids'  shuas. 

A  ghaol  cha  sir  's  cha  seachainn  mi, — 
A  chall  cha  dean  mo  chlaoidh ; 

'S  e  Dia  mo  dhìon,  's  na  eisimeil 
Bha,  tha  mi,  's  bidh  a  chaoidh. 

Tha  'n  saoghal  carach,  caochlaideach, 

Ge  h-aoidheil  e  ri  uair; 
Mar  chuibhrionn  e  cha  roghnaichinn, 

Cha'  n  fhaod  e  a  bhi  buan. 

Mo  sheilbh  's  mo  chrannchur  's  Tusa  iad, 

A  Thighearna,  gu  bràth, 
'S  cha  diobair  thu  gu  buileach  mi, 

'S  cha  bhuin  thu  uam  do  ghràdh. 

0 !  thigibh,  faicibh  's  creidimh  so, 

Gur  maith  's  gur  milis  Dia, 
Cha  diobair  e  na  chreideas  ann, — 

An  clogad  e  's  an  sgiath. 

LAOIDH. 
Ierimiah  xvii.  5-8. 

Malluicht',  'deir  an  Tighearn  Dia, 

An  duine  sin  gun  cheisd, 
'Chlaonas  'na  chridhe  o'n  Ard  Thriath 

"Tha  beannuichte  am  feasd. 

Malluicht'  gu'n  robh  an  duine  fòs 

'Ni  gàirdein  feòl'  a  stèigh, 
A  cnuimh  a'  deanamh  earbs'  a's  dòigh, 

'S  gun  chònihnadk  ann  ri  feum. 

Mar  chonasg  anns  an  fhàsach  chruaidh 

Is  ionnan  tuar  a's  blàth; 
Nach  mothaich  maith  's  nach  caochail  snuagh 

Ge  d'  thionndadli  fuachd  gu  blàths. 

Ge  d'  lùb  gach  coille  fo  tbròm  stràchd 

Do  bhlàthaibh  's  mbeasa  trom, 
Nach  caocbail  dreach,  acb  bhios  gach  là 

'N  a  chrìonaich  ghrannda,  lòm. 

Ach  sona  sin  an  ti  do  rinn 

A  bhun  's  a  stèidh  à  Dia, 
D'  an  acair  dòchais  a's  d'an  dòigli 

Iehòbbab  mòr  gach  ial. 

Mar  cbraoibb  ri  taobh  nan  uisge  beò 

A  sbin  a  meòir  gach  taobh, 
'S  ri  cois  nan  uisgeachau,  le  'deòin, 
A  freumhaichean  a  sgaoil : 

Nach  caochail  dreach,  's  nach  seac  gu  bràth 

A  dh'aindeoin  blà'is  a's  teas, 
A  dh'fhanas  dosrach,  ùr  gach  tràth, 

Fo  stràchd  do  thoradh  's  mheas. 

AN    LUNNDAIRE. 

Cia  fhad,  a  leisgein,  bliios  tu  'd'  shuain? 
0  d'  chadal  cuin  a  mhosglas  suas? 
Thoir  ort  an  seillein  beag  gu  trie, 
A's  fòghlum  uaith  bhi  crionna,  glic. 

A  dh'easbhuidh  comhairleach  ge  d'  tha 
A'  solar  lòin  tha  e  gach  tràth ; 
'S  an  t-samhradh  tlnonail  e  a  stòr, 
'S  ri  fuachd  cha  'n  fhairich  gainne'lòin. 

0  beagan  cadail,  beagan  tàmh — 
Beagan  pasgaidh  shtil  a's  lamb ; 
Mar  so  thig  bochduinn  ort  gun  bhàigh, 
A's  uireasbhuidh  mar  laoch  gu  h-àr. 

Ri  taobh  a  lios  gu'n  d'  ghabh  mi  seach', 
A's  fòs  do  ghabh  mi  air  sàr  bheachd; 
A's  feuch  do  chluarain  's  ionntag  làn, 
Bha  'lios  gun  dion  's  a  chòmhl'  mu  làr. 

Beagan  cadail,  beagan  tàmh, 
Beagan  pasgaidh  shul  a's  lànih, 
A's  ionnan  'thàrlas  truaigh'  a'oY  choir, 
A's  uireasbhuidh  mar  ghaisgeach  cc-rr. 


LAOIDHBAN 

EADAR-THEANGAICHTE  o'N   BHEURLA. 


URNUIGH. 

0  Ard  Righ  na  glòire  dhomh  deònaich  do  chluas, 
Rium  aom  i  'an  tròcair  's  mi  'n  dòruinii  ro  chruaidh ; 
Riut  seallani,  ort  gaiream,  'ghnàth  riut  tha  mo  glilaodh, 
Na  fàg,  0!  na  fàg  mi  'an  glacaibh  an  aoig. 

Gu'n  pheacaich  mi  'd'  agliaidh  's  làn  fhiosrach  thu  fèin, 
Gu'n  dhimeas  do  shlàinte,  do  d'  àithn'  nach  tug  gèill ; 
Tha  m'  aimsir  'dol  seachad,  's  mo  latha  faraon, 
'S  am  fògrar  o  d'  ghràs  mi,  o  d'  làithreachd,  o  d'  ghaol  I 

Mar  choran  do'n  sgitheach  air  fhigheadh  mum  cheann 
Tha  sòlais  na  beatha  'g  am  bhioradh  's  an  àm ; 
Mar  thanasg  ga  m'  chlisgeadh  le  'n  itealaich  gharbh, 
A'  meudach'  mo  dhochainn  le  'm  fochaid  ro  shearbh. 

Tha  tàirneanach  ceartais  ri  farum  'am  chluais, 
O'n  dh'ionnlad  mi  m'  anam  'ghaol  faileas  neo-bhuan; 
Tha  dìol'tas  's  feath-ghàir'  air  a'  tàradh  'am  choir, 
Ga  m'  spadadh  neo-bhàigheil  le  tàir  air  an  fhòid. 

Ach  fhathast,  0!  fhathast  riut  leanam  gu  teann; 

0 !  Iosa  na  fàg  mi,  bi  'd  sgàth  dhomh  gach  àm. 

0 !  'n  t-slàinte  tha  dhomhsa  'n  crann  dòruinn  mo  ghràidh, 

Mo  thearmunn,  mo  dhòchas  o  dhòruinn  's  o  chràdh ! 

CARKAIG  NAN  AL. 

'N  ad  dhubhar  foluicheams'  mi  fèin, 
'Chreag  nau  àl,  a  Shlàn'fhir  thrèirj  : 
'N  uair  a  lotadh  aou  Mhac  Dhia, 
A's  fuil  as  uisge  bhruchd  à  chliabh, 
Leò  sin  o  m'  pheacadh  glanaidh  mi, — 
Aracn  o  m'  pheacadh  gm  a's  griiomh. 

'Am  chumhachd  fèin  cha  toir  gu  bràth 
Do  d'  reachd  an  ùmhlachd  's  dligheach  dha ; 
Mo  dheòir  ge  d'  shruth  gun  sgur,  gun  tàmh, 
A's  m'  eud  ge  d'  las  gu  dian  gach  là 
Cha  diol  iad  sud  aon  pheacadh  'rinn, — 
'An  gràs  's  an  tròcair  buin-sa  rium. 

'Am  làimh  ni'n  glacam  duais,  no  geall, 
An  cranna  ceusaidh  glacam  teann: 
Lomnochd,  faigheam  còmhdach  uait, — 
Lag,  do  chumhachd  cumadh  suas. 
Neo-ghlan,  glan  mi,  'Shlàn'fhir  chaoin, 
Anns  an  uisg'  a  shruth  o  d'  thaobh. 

'N  uair  mo  spiorad  thiomnam  suas 
Dluthaich  rium  a's  taisbean  truas, 
'Nuair  gu  siorruidheachd  thriallas  mi, 
'S  a  nochdar  mi  'an  làthair  an  Righ, 
'N  ad  dhubhar  folluicheams'  mi  fèin, 
'Chreag  nan  àl, — a  Shlàn'fhir  thrèin. 

Topladt. 


REUL  NA  MAIDNE. 


Tha  reul  ghlan  na  maidne  a'  dealradh  gu  h-àrd, 
A'  fuadach  an  dubhair  a  luidh  air  gach  àit'; 
Eoimh  sholus  a  gnuise  theich  an  duibhre  air  falbh, 
'S  tha  spiorad  a'  gheallaidh  a'  beothach'  rmm  marbh. 

Leinn  is  ait  an  caomh  sgeul  o  nèauih  thàinig  oirnn, — 
Leinn  is  ait  agus  's  aoibhinn  gealladh  grèin'  agus  lò ; 
'Am  maise  's  an  soillse  grian  chaoinihneil  an  àigh 
Eiridh  oirnne  gu  boisgeil  a'  spaoileadh  an  àird. 

Bu  chianail  ar  càramh  'an  dubhar  na  h-oidhch', 
'S  bu  mhòr  e  ar  fadal  ri  latha  'sri  soills'; 
Bu  bhicheant'  ar  n-osnaich,  's  bu  glioirt  iad  ar  deòir, 
Ach  bhuanaich  ar  misneach  gu'n  tigeadh  an  16. 

0 !  Shioin  's  ro  fhad  a  luidli  snial  air  do  ghlòir, 
'S bu  dumhail  's bu  tiugh  'luidli  ort  dubhar  as  neòil ; 
A's  b'  fhann  e  an  solus  do  lòchran  thug  uaith', 
A'  nochdadh  na  slighe  o  sgrios  a's  o  thruaigh. 

Tha  Iehòbha  a'  tighinn,  tilg  do  dhuslach  gu  làr ; 
Do  chèile  do  Chruithfhear,  glac  misneach  is  fearr. 
Gu  d'  chobhair  's  gu  d'  chòmhnadh  tha  'chos  'tarruin 

dliith, 
A  ghuiiis  mar  an  solus,  's  a  ghuth  mar  theud  chiiiil. 

Mar  àireamh  nan  rionnag  s  an  iarmailt  ghlan,  chiuin, 
Bidh  àireamh  do  chloinne  gu  Dia  'tarruing  dliith ; 
'S  ge  d'  's  dubhach  an  cridhe,  's  ge  d'  snitheach  an  sùil 
Anns  an  Ti  sin  a  lot  iad  than  earbsa  's  an  clu.il. 

Tha  do  chlannsa,  a  Shioin,  air  an  teagasg  le  Dia, 

'S  is  mòr  sin  an  t-sith  a  gheibh  iad  o'n  Triath ; 

'S  ge  d'  bu  chruaidh  'n  cath  a  chuir  iad,  's  na  buillean  i 

a  fhuair, 
Tha  thu  geal  mar  an  solus,  air  do  choroin  tha  buaidh. 

Do  ghràs  a's  do  chumhachd  grad  fhoillsich,  a  Dhè, — 
Do  shagairt  làn  sgeadaich  le  d'  fhireantachd  fhèin : 
Do  shlàinte  dean  aithnicht',  do  ghlòir  nochd  gu  h-àrd, 
'S  gu'n  labhradh  iad  umad  gu  cubhaidh  's  gach  àit'. 

0 !  seall  orr'  'an  tròcair, — thoir  eòlas,  thoir  saors', — 
Foillsich  do  ghlòir,  's  cuir  i  'moid  air  gach  taobh ; 
Gus  an  lionar  leath'  'n  talamh  's  na  flaitheanais  fèin, — 
'S  gur  e  Iosa  na  h-uile  gu  buileach  's  gu  lèir. 

0!  thus'  a  shàr  ghaisgich,  glac  do  chlaidheamh  gu  luath, 
•A'  marcachd  a'd'  chumhachd  le  d'  bhuille  biodh  buaidh ; 
'Bhrigh  firinn  a's  ceartais  's  do  neart  a  thug  bàrr, 
Biodh  do  naimhdean  a'  strìochdadh  gu  h-ìosal  a'd'  làth'ir. 

Do  Dhia  bheirear  urram  a's  cumhachd  's  gach  àit', 
'S  ni  Sion  gu  buileach  a  bun  a's  a  ghràs ; 
Gus  fadheoidh  mar  reul  sholuis  'an  coron  a  High, 
'Smar  fhoirfeachd  na  ruaise  gu'n  dealraich  i  cliaoidh. 


AN  CBIOSDUIDH  A'  CADAL  ANN  AN  IOSA. 

0 !  's  milis  do  chadal  a  dhuine  le  Dia, 
0  pheacadh  'so  thruaighe  làn  shaor; 

Air  slighe  nan  uile  do  ghabh  thu  do  thriall, 
Chum  siorruidheachd  sonuis  nach  traoigh. 

0 !  's  milis  do  chodal  a  ghaisgich  nam  buadh, 
Tha  gach  cath  agus  truaigh'  air  dol  seach'; 

Mu  d'  mhaladh  tha  corou  nach  searg  gu  là  luain, 
'S  is  dealrach  a  shnuadh  a's  a  dhreach. 

Nach  milis  a  chadal,  thàin'  a  thuras  gu  crich ! 

Nach  foistneach,  nach  siochail  a  shuain ! 
'S  cha  'n  ioghnadh  sin  idir  oir  chaidil  e  'n  Ios', 

'S  gur  leis-san  an  rioghachd  bhith-bhuan. 

0 !  gabhaibh  'ur  cadal,  a  naoimh,  a's  ur  fois, 
'S  a  ghràdh  leis  'n  do  ghràdhaicheadh  sibh ; 

'An  Iosa  's  an  d'  fhuair  sibh  gu  buan  gheibh  sibh  clos, 
0  gach  àmhghar,  gach  truaighe  a's  strith. 

REUL  BHETLEHEIM. 

'N  uair  air  caoin  uchd  gorm  nan  speur 

Bhios  feachd  nan  nèarnh  'n  an  lòchrain  iùil, 

A'  triall  'n  an  solus  dealrach  fèin, 
'S  i  reul  Bhetleheim  'bheir  aoibhneas  dhuinn. 

Bi  'd  thosd  a  pheacaich,  'sèisd  le  deòin, 
An  ceòl  ro  ghlòir-bhinn  uath'  tha  sgaoil' : 

Nach  binn,  nach  blasda  air  gach  dòigh 
Am  form  tha  'dòrt'  o  reul  do  ghaoil. 

Ri  doinionn  gharbh,  air  bhàrr  nan  stuagh, 
A  b'  alluidh  tuar,  's  bu  duaichnidh  calg, 

Ri  oidhche  dhoilleir,  ogluidh,  fhuar, 
Do  thachair  dhomh  'an  cuan  ro  gharg. 

Le  miananaich  a's  gàrthaich  stuagh, 
A  b'  aognaidh  tuar,  do  thrèig  mo  chli, 

'N  uair  dhealraich  orm,  le  fàilt'  gun  ghruaim, 
Caomh  reult  mo  luaidh  le  gluasad  min. 

'S  a  nis  'am  chaladh  tearuint',  ciiiin, 
Do  reul  mo  ruin  sìor  bheiream  gràdh, 

A's  molar  learn  'an  dàna  ciùil 
Reul  Iudah  's  Bhetleheim  gu  bràth ! 

H.  K.  White. 


CRUIT   IUDAIH. 

'Chruit  Iudaih,  is  grinne  's  is  binne,  grad  dhtiisg, 
A's  seinn  dhomh  am  fonn  is  runaich'  learn; 

'Am  poncaibh  is  milse  'sis  dilse  le  sunnd 

Ard  chliuthaich  caomh  Righ  nan  Iudhach  dhomh. 

'N  uair  ruisgeas  an  t-Ard  Pùgh  'threun  ghàirdean  gu  blàr, 
'S  mu  'cliarbad  a  thàrlas  dubli  neulaibh, — 

'N  uair  reubas  tein-athair  an  latha  cia'n  t-àit' 
'M  bheil  fasgadh  o'n  bliàs  r'a  fhaotainn  duinn? 

'S  e  'n  t-Uan  anns  an  uair  ud  a  cliruadail  ar  sgàil', 
Gus  am  balbhaicli  an  là  's  an  ciùinicli  e ; 

Air  'Aon-ghin  'n  uair  a  sheallas  an  t-Athair  le  gràdh, 
Cha  lot,  air  a  sgàth,  's  clia  chiùr  e  sinn. 

'M  fad  bliios  sinn  \s  an  flieòil  a'  còmhnnidli  's  a'  tàmh, 
Bidli  an  t-Uan  dhninn  gacli  là  'n  a  chìil-nrras ; 

'S  a  dh'aindeoin  ar  peacaidh  'n  a  mlieachain  tlia  slàint', 
'S  bidh  Dia  air  a  sgàth-san  caomhail  ruinn. 

0 !  m'  anam  glachd  cruadal,  tha  'n  uair  'tarriiing  dlùth 
'N  uair  nach  buanaich  an  ùir  'n  a  h-uallach  ort, — 

'N  uair  dh'fhàgar  d'  nil'  fhòtns  an  Iòrdan  nam  buadh, 
'S  an  sàr  fliuil  an  Uain  thèid  t'  ionnlad  glan. 

Glan,  saor  o  gach  truaill'eachd,  bithbhuan,  ògail,  ùr, 

'An  comunn  do  rtiin  sìor  ghluaisidh  tu; 
'S  air  aodann  an  Athar,  gun  ath'  air  do  ghnìiis, 

Sìor  dhearcaidh  do  shùil  gun  smuairean  orr'. 


CRIOSD  DOCHAS  NA  H-EAGLAIS. 

Cheart  aindeoin  a  bhòilich,  cha  soirbhich  le  d'  namh, 
Oir  is  treun  e  'm  fear-còmhnaidh  tha  a'  d'  mheadhon  a' 

tàmh ; 
Làn-thearuint'  tha  thusa  o  fbolaclid  's  o  fhuatb, — 
Tha  agad-sa  cùl-taic  an  latha  do  chruais. 

Air  di-chuimlm'  na  leig-sa  na  làithean  o  chiam 
'S  'n  uair  chaisgeadh  do  uairnhdean,  bha  aingealta,  dian ; 
Bi  seasmhach,  bi  gramail,  oir  cunnairt  ma  th'  ann, 
Cba  dhuit-se  fath  eagail,  ach  do  d'  eascaraid  dall. 

Ort  shaltair  an  Eiphit  gu  h-eucorach,  cruaidh, 
Ach  dhiol  i  na  fiachan  gu  lèir  's  a'  Mhuir  Ruaidh, — 
Na  cuantan  a  dh'  fhosgail  dhuits'  cos-cheum  gu  tràigh, 
Bhrùchd — thaom  iad  le  dosgunn,  's  gun  phlosg  feuch  do 
nàmh ! 

Chlaoidh  Cànan  thu  tamull  's  dha  b'  aithreach  gu'n  d'  rinn, 
Oir  thuit  e,  le  'mhacaibh,  fo  d'  shleagh  a's  fo  d'  lainn  ; 
'S  a'  chuid  nach  do  thuit  diubh  fo  chudthrom  do  bheum', 
Dhian-ruaigeadh  gun  stad  iad  fo  mhallachd  do  Dhè. 

Rinn  Ashur  ort  fòirneart,  's  bu  ghòrach  sud  dha, 

Oir  spùinneadh  d'  a  ghlòir  e  's  d'  a  mhòr-chnis,  chion-fà ; 

A  dhùthaich  thur-ehreachadh — dh'  eug  a  mhacnus  's  a 

mhùirn, 
'S  mar  a  dhuais  ghlac  am  Persack  a  bheairteas  's  a  chrùn. 

Dhian  lean  thu  an  t-Iùdhach,  an  run  do  chur  sios 
Ged  rugadh  e  d'  chùirtibh,  's  ged  's  tu  thug  dha  cioch; 
'S  nach  soilleir  's  natruaighibh  tha  'g  a  ruagadh  guntàmh, 
Gu  'n  d'  thug  Flaitheanas  fuath  do  ghniomh  uabhar  a  làmh. 

Rinn  an  Geintileach  doilleir,  's  àrd  sgoilleir  na  Grèig' 
Ort  an  fhòirneart  bu  shoilleir'  dol  an  co-bhoinn  a  chèih" ; 
'S  gu  h-obunn  am  mòr-chuis  's  an  glòir  dhealaich  uath', 
Ged  b'  inbheach  an  àirde,  'toirt  bàrr  air  gach  sluagh. 

Dh'iadh  umad  a  lìontan  baobh  strìopach  na  Ròimh', 
A's  dhùisg  i  dhuit  mi-run  mhòr  righrean  a's  shlògh ; 
Do  thearmunn  b'  e  'm  fàsach  'n  àm  d'  amhghair  's  do  stri, 
O  nàimhdeas  an  dràgoin  bha  ghnàth  air  do  thi. 

A  cuing  bhàrr  do  mhuineil  do  thilg  thu  gu  làr, 

A's  rùisg  thu  dhith  'n  fhalluing  a  dh'fholaich  a  nàir'; 

A  srannraich  na  cuireadh  ort  eagal  no  fiamh, 

Tha  a  ceann  air  a  bhruthadh,  's  a  cumhachd  air  triall. 

Mo  thruaighe  gur  fior  e!  an  tir  so  an  àigh, 
Gu  'n  d'  fhuaras  luchd-miruin  rinn  stri  riut  gun  bhàigh; 
Rinn  gàirdean  luchd-fòirneirt  do  leònadh  gu  cruaidh, — 
T'  fhuil  chraobhach  a  dhòrtadh,  gun  sòradh,  gun  truas. 

Feadh  gharbhlach  an  t-slèibhe  's  air  rèidhlein  nam  beam), 
Chaidh  t'  iomain  's  do  ruagadh  gu  cruaidh  a's  gu  teann ; 
'S  trie  a  tharruing  thu  'n  osnadh  's  an  t-slochd  's  anns  a' 

chùil, 
'S  trio  bu  bhriste  do  chridhe,  's  bu  shnidheach  do  shùil. 

Ach  dh'fhiosraich  là  saors'  thu,  a's  faothachadh  fhuair, 
A's  shiabadh  'n  deur-chràidh  a  bha  blàth  air  do  ghruaidh  ; 
'S  do  naimhdean  bha  'n  cumhachd  's  an  urram  ro-mhòr, 
Thur-chrìon  agus  sheac  iad,  a's  chreaehadh  d'  an  glòir. 

Cia  nise  fàth  t'  eagal;  gach  aon  gheilt  cuir  air  chùl; 
Leig  do  thaic  air  a'  ghàirdean  tha  a'  tàradh  dhnit  dlùth; 
An  aghaidh  an  Ard-Righ  co  a  dh'àrdaich  a  chri — 
Nach  do  lotadh  gu  bas  e,  an  àraich  na  stri? 

Ged  iadh  umad  naimhdean  tha  aingealta,  treun; 
Ged  's  alluidh  an  sealladh,  ged  's  eangarra  'm  beum ; 
Na  caill-sa  do  mhisneach,  oir  is  sgeul  e  tha  fior, 
Buaidh-làrach  cha  choisinn  iad  ortsa  gu  sior. 

Ged  bheucadh  na  cuantan  is  gruamaiche  colg, 

'S  do  charraig  ged  bhuail  iad  gu  fuaimeanta,  borb; 

Air  an  ais  'n  uair  a  shileas  's  a  philleas  iad  sios, 

Tha  do  charraig-sa  seasmhach, — 'sbidh  seasmhachgu  sior. 

Oigh  Shioin,  glac  misneach,  's  na  diobair  do  Thriath; 

'S  e  'fhocal  do  sholus, — a  dhilseachd  do  sgiath; — 

Do  bhabuinn  cha  tuislich,  's  cha  tuit  iad  gu  làr, 

'S  a  chaoidh  bheir  iad  dùbhlan  do  chumhachd  gach  nàmh. 

Theid  nèamh  agus  talamh  tur  thairis  le  chèil', 
'S  luchd-riaghlaidh  a's  riaghailtean  talmhaidh  gu  lèir^ 
Ach  beannachd  no  sochair  a  gheall  e  dhuit  riamh, 
Cha  diobair,  ach  coimhlionaidh,  'n  Tighearn  do  Dhia. 
An  t-Olla  Ualtar  Mag-'Illebhba. 


AMHGHARAN  AIR  AN  NAOMHACHADH 
TRE  'N  FHOCAIL. 

T'  fhocal  naonili  cia  taitneach  learn ! 
'S  do  chùmhnant'  gràis  cia  tlaclidmhor  leam ! 
Air  slighe  rèidh  ga  in'  threòrach'  ta  'd, 
Mo  sniuainteach'  iad  a  dh'oidlich'  's  a  là. 

Am  beaclid  mo  shul  tha  ceartas  faoin, 
A's  blàth  na  h-òig'  ge  bòidheach,  caoin; 
Ni'n  comlidar  leamsa  ni  fo  'n  ghrèin 
Ri  sòlais  t'  fliocail  òirdheirc  fein. 

Fad  ùine  mliòr  gun  glieilt,  gun  leòn, 
Do  gliluais  mi  'n  ceumaibh  peacaidh  's  bròin ; 
Acli  'n  uair  do  bhuillean  'lot  mo  chridh' 
A'd'  ionnsuidh,  'Thigliearn,  dhluthaich  mi. 

Mo  chridh'  ged  lot  do  bhuillean  cruaidh, 
Sior  mholams'  thu,  a  Dhe,  gach  uair; 
0  m'  shtiil  ge  d'  shruth  na  deoir  gu  trie, 
Do  shaoradh  mi  a's  rinneadli  glic. 

Neo-smaclidaichte  na'm  fàgte  mi 
Air  t'  àithne  dheanain  tàir  'am  clirìdh'; 
An  lion  mu  m'  thimchioll  'sgaoil  mo  nàmh 
Ann  thuitinn  eadar  chos  a's  làmh. 

Dhuit  ìocam  gràdli  d'a  chionn  so,  'Dhe, 
A'd'  ionnsuidh  m'  tirnuigh  biodh  gach  re, 
Gus,  'measg  do  naomh  an  càirdeas  dlùth, 
Dhuit  seinneam  ann  ad  àros  cliù. 

H.  K.  White. 

LAOIDH. 

An  saoglial  dh'fhàs  aosda,  a  shòlais  tur  chaochail, 
Dh'fhas  an  saoglial  so  aosda  a's  aogasg  cha  bliuan ; 
Dh'fhàs  an  saoglial  tur  aosda,  lot  eagal  an  aoig  e, — 
Ghlac  uamhunn  gach  taobh  e,  lnidh  aois  air  a's  gruaim. 

Tha  'ghrian  amis  na  li-àirdibh  air  lagach',  air  f  àilneach', 
Shearg  toradh  nam  blàraibli  's  am  blàth  anns  an  àm ; 
'S  le  eagal  tha  àrdan  nam  fineach'  air  bàsach', — 
Luidli  aois  air  gach  àite,  tha  'm  bàs  orra  teann. 

Tha  'n  righ  anns  a'  chathair,  an  òg-bhean  aig  bàile, — 
Tha  clanna  na  h-amaideachd  acaicleach,  leònt'; 
Tha  'n  neòinein  air  seachdadh,  aon  Ion  cha  n  'eil  blasda, 
Oir  aosda  tha  'n  talanih,  a's  fagusg  tha  'm  mod. 

An  còir  dhuinne.gearan  d'an  eòl  a's  d'an  aithne 
Faoin  shòlais  na  beatha,  's  nach  d'  altruim  dhoibh  gaol ; 
'S  ann  shmas  'tha  ar  cridhe  's  ar  dhòchas  cha  diomain, 
Ar  crim  bheirear  dhuinne  'n  uair  mhillear  an  saogh'l. 

Easbuig  Heber. 


CUMHACHD  GAOIL  AN  FHIR-SHAORAIDH. 

An  gaol  ud  iongantach  an  cumhachd, 

Ios',  a  ghlan  an  lobhar  traagh, 
0 1  'an  tròcair  deònaich  dhuinne 

'N  àm  ar  guidhe  chur  ruit  suas. 

0  shal  a'  pheacaidh  a's  dhroch  cleachclaidh, — 
'Shal  ar  n-aigne  naibhrich,  bhreun — 

Smaointean  truaillidh,  clòchais  pheacach, 
Oige  bhras  a's  olc  fhèin-spèis. 

0  thruaiU'eachd  mhòr  ar  cridhe  feòhnhor, 
'Tha  r'  ar  seòrsa  'leantuinn  teann, — 


90 

O'n  bhuaireadar  'tha  carach,  seòlta, 
Ascreideamh  's  gòraich  saor  's  an  am. 

0  ionmhas  bhao'lta  an  fhir  shao'lta — 
Abhachd  bhaoth  na  misg  's  an  oil, 

O'n  t-saoghal  mhorchuiseacb  a's  ghreadhnach, 
Iosa,  saor  sinn, — saor  le  deòin. 

Easbuig  Heber. 


URNUIGH  AIR  SON  OIGRIDH  I  CHALUIM- 
CHILLE. 

A  Dhè  uile  ghràsmhoir,  a  Thi  uile  neartmboir, 
Le  d'  fbocal  's  le  d'  spiorad  gabb  seilbh  air  ar  crìdh'; 

Dean  tròcair,  Iehòbhah,  a's  deònaich,  le  d'  f  heartan, 
Làn  sbaorsa  o'm  peacaibb  do  eileanai'ch  I. 

Air  sgiathan  a'  cholmain,  's  an  aimsir  a  dh'fbalbb  'uainn, 
Tbuit  spiorad  a'  ghràidb  air  ar  sinnsear'  gu  min ; 

Gabh  truas  do  na  db'fbàg  iad,  an  t-àl  tha  'n  an  àite, 
A  rugadh,  'cbaidb  àracb,  's  tba  'tàmb  ann  an  I. 

'N  uair  'tbrnailleadb  an  tir  le  iodboil  a's  Druidbnich, 
'S  i  deas  làmh  do  cbumhacbd  thug  furtachd  a's  sith ; 

Le  d'  neart  tha  do-chaochladb  nach  saorar  leat  siime, 
Sìol  nan  saoi  ud  a  thuinich  car  tamuil  'an  I. 

'Ard  chusbair  ar  dòchais,  ge  mòr  i  ar  bochduinn, 

A'd'  thròcair  atb-bheothaich,  's  le  d'  chumhachd  nach 
clith; 

Obair  ghràis  agus  shaorsa  'n  ar  measgne  tha  'n  daorsa, 
Rèir  saoibhreas  do  ghaoil  bi  caomh  ri  clann  I. 

Ann  an  eilean  a'  chuain  tha  ar  dachaidh  's  an  uair, 
rN  ar  bochdan  's  'n  ar  truaghain  ri  cruaidhchas  a'  stri, 

0 !  gabhsa  mòr  thruas  dhinn  a's  gràdhaich  gach  uair  sinn, 
A's  thoirsa  saor  fhuasgladh  do  thruaghanaibh  I. 

A's  deansa  ar  glanadh  le  fuil  ud  a  chrathaidh, 
An  fhuil  tre  bheil  niaitheanas,  fasgadh  'us  dion; 

A's  biodh  i  'an  còmhnuidh  'na  tearmunn  's  na  dòchas, 
Do  dh'anaman  na  h-òigridh  tlia  'chòmhnuidh  'an  I. 

Sior  bheannaich  le  d'  f bàbbar  ar  n-athair  's  ar  màthair, 
'S  ar  n-oideachan  àraich  iad  gràdhaicb  gu  sior ; 

An  teagasg  's  an  saothair  0!  beannaich  a's  naomhaich, 
A's  buin-sa  gu  caoin  a's  gu  caomh  ri  clann  I. 

'S  tu  Ard  High  na  glòire,  nan  eilean  's  na  mòrthir, 
0 !  bi-sa  'g  ar  fòghlum,  'g  ar  còmbnadh,  's  'gar  dion, 

'N  ar  beatha  's  'n  ar  bàs  dean  tròcair  a  ghnàth 
Air  an  òigridh  chaidh  àrach  's  tha  'tàmh  ann  an  I. 

'N  uair  dhuisgeas  do  chaismeachd  'am  maduinn  nah-ais- 
ridh, 
Ar  cuirp  'thèid  a  thasgadh  fo  leachdan  gu'n  dion ; 
An  sin  chi  an  saoghal  mòr  shaibhreas  do  ghaoil 
'N  a  thoradh  neo-fhaoin  ann  an  saoradh  clann  L 
Leigh  Richmond. 


DAN  MOLAIDH  HANNAIH. 
2  Samuel,  ii.  1 — 12. 

'S  an  Tighearna  tha  m'  anam  ait, 
Ann  deanam  gàirdeachas  gu  pailt; 
'S  esan  a  dh'àrdaich  m'  adharc  fc-s, 
'N  uair  lag  a  bha  a  thug  dhomh  treòir. 

Os  cionn  mo  nàmh  a  thug  dhomh  buaidh, 
A  rinn  orm  tàir,  a  thug  dhomh  fuath, 
Mo  bheul  am  farsuingeachd  a  chuir, 
'S  a  lion  le  moladh  e  nach  sguir. 

Tha  iad  ann  tha  cràbhach,  naomh, 
Ach  co  'n  am  measg  nach  tèid  a  thaobh ; 

Ach  naomhachd  Dhè  uil'  iomlan  ta, 
Cha  tig  dubhar  oirr  no  sgàil'. 

Cò  e  'neach  a  choimeasar  riut  ? 
A'  ghlòir  a  bhuineas  tliugar  dliuit : 
'S  tobar  slàinte  thu  nach  tràigh — 
Carraig  fhàsgaidh  dhomh  gu  bràth. 

Labhair  le  dìmeas  orm  mo  nhmh, 
Ach  Dia  a  teanga  cliuir  'na  tàmh ; 
A  beuni  cha  chràiclh  e  mi  ni's  mò — 
Cha  lot  i  mi  le  nimh  a  beoil. 

M'  uil'  àmhghar  chunnaic  thusa,  'Dhè, 
A's  tròcair  nochcl  thu  dhomh  d'a  rèir : 
Gach  gnìomh  a  nithear  chithear  leis, 
A's  saoraidh  'shluagh  le  meud  a  threis'. 

Eogha  nan  treun-fhear  bristidh  e, 
'S  togaidh  e  'n  lag  o'n  chlàbar  chrè; 
An  deòraidh  bochd  a  thuit  gu  làr 
Suas  togaidh,  's  bheir  e  neart  os-bàrr. 

'Am  feadh  an  dream  tha  saibhir,  pailt, 
'N  an  coigrich  riamh  air  gainne  's  aire, 
Gu  bochduinn  bheir,  's  is  buidhe  leò 
Le  saoth'ir  an  làmh  bin  cuuasachd  loin. 

Dhoibhsan  'bha  nan  truaghain  bhochd 
Thug  cuid  a's  maoin  'am  mòrachd  t'  iochd ; 
Do  d'  bhanoglaich  feuch  thug  thu  sliochd, 
A's  freagradh  thug  d'a  h-urnuigh  thric. 

Ise  'rinn  moit  a's  uaill  à  'claim 
Feuch  dh'f has  i  lag-chuiseach  a's  fann ; 
*N  ad  làimh-sa,  'Dhè,  tha  beatha  'sbàs, — 
An  dealt  a  sheargas  no  'bheir  fàs. 

Do  'n  duslach  's  tusa,  'Dhè,  bheir  sios, 
TS  o'n  duslach  fòs  's  tu  bheir  a  nios; 

'S  arm  uait  tka  beairteas  fòs  a'  teackd, 

'S  gu  bocliduinn  bheir  'n  uair  's  inaith  sin  leat. 

'S  tu  leagas  sìos  no  tkogas  suas — 
An  deòraidh  'thogas  as  an  luaith, 
'G  a  àrdachaclh  gu  inbhe  mhòìr — 
Mòr  skaibhreas  'tabkairt  dha  a's  glòir. 

Aite  'ineasg  uackdaran  'toirt  dka, 

'S  'n  ad  rìogh'chd  fadheoidk  buan  ionad  tàimb, 

Oir  bninidk  dkuits'  an  saogk'l  gu  lèir, 

A's  nitkear  leat  do  tkoil  d'a  rèir. 

Coean  do  naoink  sìor  ckoinik'dear  leat, 
A  s  gluaisidk  iad  's  an  t-sligke  ckeairt ; 
'S  ge  d'  tkuit  iad  togar  leatsa  suas, — 
An  eascaraid  cka  toir  orr'  bnaidk. 

An  dorckadas  an  dara  bàis, 
A  ckuibkrionn  bkeirear  dka  gu  bràtk ; 
Le  'n  neart  cka  tearnar  iad  o'n  naigk, 
'S  e  truaigke  skìor  an  crannckur  buan. 

'N  am  bloigkdean  brisear  leat  gack  nàmk, 
]\Iion  pkronnar  iad  fo  neart  clo  làmk : 
Feuck  fuaim  do  gkutk  's  na  nèamkan  àrd 
'Cur  ball-ckritk  air  gack  crìdk'  's  gack  àit'. 

Ro  uamkasack  àrd  gkntk  do  bkdil, 

'S  do  dkealanack  tka  f  òs  d'a  rèir ; 

Ack  glòir  a's  neart  bkeir  tku  do  d'  BAgk — 

T'  aon  Ungta — bkeir  tku  glòir  gnn  ckriock. 


XV  SALM. 

'An  aros  Dkè  co  gkabkas  tàmk  ? 

A  dk'  f kanas  ann  gu  buan  's  gu  bràtk  ? 

An  ti  an  ionracas  a  ghluas ; 

'Tha  'g  oibreach  fireantachd  gach  uair ; 

An  f  hirinn  'labhairt  tha  gach  là ; 

'N  a  chridhe  steach  fhuair  ionad  tàimh; 

Nach  lot  a  choimhearsnach  le  'bheul, 

Nach  tog  's  nach  aithris  air  droch  sgeul  : 

Nach  dean  a  chron  ge  d'  gheibh  e  f  àth ; 

A  riinaicheas  a  leas  gach  là; 

'Bheir  onoir  dhoibhs'  d'  an  eagal  Dia ; 

Le  'n  suarrach  luchd  an  uilc  nach  fhiach ; 

Ri  'fhocal  seasmhach  tha  gach  uair; 

Nach  caochail  teisd  ged'  gheibheadh  duais; 

Nach  agair  air  son  airgid,  òir, 

Bonn  rèidh  a  bharrachd  air  a'  choir; 

'N  aghaidh  'n  ionraic  nach  gabh  duais; 

An  neach  a  ni  mar  so  gach  uair 

Buan  chòmhnuidh  gheibh  'an  àros  Dè, — 

Seadh  còmhnuidh  ann  gu  sior  gheibh  e. 


XVI  SALM. 

Mo  choinihead  dean-sa,  'Dhe', 
Mo  mhuinghinn  annad  tha; 
Mo  dhòchas  's  tu  gu  lèir 
Gu  bunailteach  's  gu  bràth. 

Mo  mhaitheas  cha  ruig  ort; 
Ort  comain  cha  chuir  mi ; 
'N  ad  naoimh  feuch  gabham  tlachd, 
Do  phobull  tha  's  an  tir. 

Feuch  meudaichear  gu  mòr 
A  dhoilghios  do  gach  aon, 
Dhuitsa  nach  toir  glòir, 
Gu  iodhoil  thèid  a  thaobh. 

Fuil  ìobairt  dhoibh  cha  tairg; 
Mu'n  altair  f òs  cha  taom ; 
Mo  bheul  cha  luaidh  an  ainm ; 
'N  an  dèigh  mo  chas  cha  chlaon. 

Mo  chuibhrionn  'stus'  e,  'Dhè, 
Oighreachd  mo  chupain  f  òs ; 
Mo  chrannchur  mi  cha  trèig, 
On  's tus'  e,  'Dhè  na  glòir. 

'An  ionad  farsuing  f òs 
Mo  chuibhrionn  thug  thu  dhomh ; 
A's  m'  oighreachd  tha  i  mòr; 
Seadh,  tha  i  fòs  ro  mhaith. 

Iehòbhah  molar  learn, 
'Thug  comhairl'  orm  'am  fheum ; 
A's  m'  àirnean  comhairl'  thug 
'S  an  oidhche  mar  an  ceudn'. 

A  chionn  gu'n  d'  chuireadh  learn, 
Fa  m'  chomhair  Dia  gach  tràth, 
Cha  ghluaisear  mi  aon  àm ; 
Oir  esan  learn  a  ta. 

Mar  so  mo  chridhe  'tha 
Ghnàth  subhach  agus  ait ; 
Mo  ghlòir  is  tu  do  ghnàth ; 
A's  fàsaidh  i  gu  pailt. 

'An  dòchas  gabhaidh  fois 
Mo  chorp  's  an  uaigh  gu  beachd ; 
A's  gabhaidh  tàmh  a's  clos 
Gus  'n  gairmear  suas  mi  leat. 

Oir  m'  anam,  air  aon  chor, 
Cha  'n  fhàg  thu  'n  ifrinn  shios ; 
A's  truaill'eachd  chaoidh  cha  'n  fhaic 
T'  Aon  Ungta-sa  gu  cinnt'. 

Oir  noclidaidli  tu  dkomh  'n  rod 
Gu  glòir  a'  treòrach'  'ta ; 
A's  bheir  thu  mi  fadheoidh 
Gu  còmlinuidh  aun  gu  bràth. 

'N  ad  làtli'ir  tha  amhuinn  mliòr 
Do  shòlasaibh  nach  traoigh, 
A  thèid  gach  là  am  moid, 
D'an  òlar  learn  gu  saor. 


CUMHA  CLOINNE  LE  'MATHAIR. 

Bhuail  thu  mi,  a  Dhè,  a's  smachdaich — 
Cò  am  mac  nach  smachdaich  thu  ? 

Lot  thu  mi  air  son  mo  pheacaidh, 
Ach  gidheadh  dhuit  bheiream  cliii. 

Bhuin  thu  uam  mo  mhac — mo  nighean — 
Shàth  do  ghath  gu  geur  'am  fheòil ; 

0  m'  ruisg  na  deòir  gu  bras  tha  'sileadh — 
Ach  molam  thu  gidheadh  ri  m'  bheò. 

Beath'  an  duine,  cobhar  tuinne — 

Builsgein  buinne  's  athghearr  cuairt — 

Ur  ròs  gàraidh  'n  diugh  's  am  màireach, 
Seargt'  air  làr,  gun  àgh  gun  snuagh. 

Learns'  bu  taitneach  sibh  'n  'ur  n-òige, 
Blasd'  'ur  còmhradh  mar  chruit-chiuil; 

Ach  tha  'n  t-òigeir  a's  an  òg-bhean, 
'N  diugh  nan  ònar  anns  an  iiir. 

Geal  am  bian  mar  chanach  mòintich — 
Dearg  an  gruaidh  mar  an  suth-craobh ; 

Ise  baindi,  banail,  mòdhar, — 
Esan  fearail,  vSgairteil,  saor. 

'S  iacl  mo  speuran  a  dh'fhàs  gruamach, 

O'n  a  thugadh  uam  mo  chlann ; 
Dubh  neòil  air  gach  làimh  'ga  m'  chuartach'- 

Dh'fhàs  nio  chridhe  fuar  a's  fann. 

Cha  tog  pìob  e,  clia  tog  dàn  e — 

Clia  tog  àbliachd  e  ni's  mò; 
'N  am  eun  tiambaidb  tba  mi  'm  bliadhna, 

'S  bidh  gacb  bliadhna  facl  mo  lò. 

'Chridbe  cheannaircich  bi  sàmhach, 
Strìochcl  gun  dàil  do  thoil  an  Triath; 

'S  bheir  e  'n  còmhnadh  dlmit  a  dh'fhòghnas 
Chum  a  gblòracbadh  gach  iall. 

Thug  thu  uam  mo  chlann,  na  h-abair, — 
Thug  thu  leat  an  ni  'thug  uait; 

'S  fhearr  a'  chilis  a  bhi  mar  thachair, 
Ged  an  ceart  uair  tha  i  cruaidh. 

Pògam-sa  an  t-slat  a  smachdaich — 

Bitheam  umhal  mar  is  còir : 
Ge  d'  's  an  àm  nach  'eil  i  taitneach, 

Bheir  i  toradh  pailt  fadheoidh. 

Faic  e  toradh  trioblaid,  cruaidhchàis — 
Faighidinn  bhios  buan  as  gràdh ; 

Seasmhachd  's  dòchas  ri  uchd  cruadail, 
Sud  i  'n  sguab  thar  sguab  bheir  bàrr. 

Tha  na  buill  'fàs  lag  a's  bristeach 
'Rinn  mo  cheangal  ris  an  t-saogh'l ; 

Iarram  còir  's  an  Ti  bheir  misneach — 
'S  a  threòraicheas  gu  tìr  a  ghaol. 

]STa  bi  dhomh,  a  Dhè,  mar  fhàsach — 
Ge  d'  is  f  àsach  dhomh  an  saogh'l ; 

Deonaich  dhomh  gu  pailt  à  d'  lànachd, 
'S  dean  mo  shàsachadh  le  d'  ghaol. 

Beannaich  dhomh  a'  chlann  a  dh'fhàg  thu,- 
Chaoidh  na  fàg  iad  as  na  trèig ; 

Bi-sa  dhoibh  'n  ad  thearmunn  làidir, — 
Cum  iad  sàbhailt'  o  gach  beud. 

Bi  'n  ad  thargaid,  bi  'n  ad  sgiath  dhoibh, — 
Bi  gach  iall  'n  ad  lòchran  iùil ; 

Bi  'n  ad  Dhia  dhoibh  nis  's  gu  siorruidh, 
'S  lion  am  beul  gu  sìor  le  d'  chliù. 


SEALLADH  0  MHULLACH  SHRON-A'-CHLACH- 
AIN. 

'S  mi  'm  shuidh'  air  an  tulaich,  air  mullach  an  aonaich, 
Gun  duine  a'  m'  chuideachd — gu  buileach  a'  m,  aonar — 
Tha  smaointeanan  iomadh  air  m'  anam  ag  aomadh, 
Bha  fada  'n  an  cadal,  ach  innseam  an  t-aobhar. 

Tha  mo  shùil  air  Loch-tadha,  's  gach  faileas  is  bòidhche 
A  chi  mi  na  bhroilleach,  mur  chaoin  uchd  caomh  òighe ; 
Mar  leanabh  'n  a  chadal  'am  maduinn  na  h-òige, 
A  ghaoth  buin  gu  caomh  ris  mu'n  caochail  a  ghlòir- 
mhais'. 

Tha  'n  sealladh  'tha  sgaoil'  air  gach  taobh  agus  làimh 

dhiom, 
Làn  maise  mar  b'  àbhaist,  gnùis  nàduir  gun  sgraing  oirr' ; 
Na  coilltean  cho  ùrar,  luchd-ciùil  air  gach  crann  diubh, 
Le  'n  ccileirean  siubhlach, — mo  run-sa  gach  àm  iad ! 

Tha  Dochard  'na  dheannaibh  a'  teannadh  gu  Lòchaidh, 
An  coinneamh  a  chèile,  bean  bheusach,  chiùin  chòmhnard  ; 
'S  'n  uair  thig  i  'na  ghlacaibh  's  a  naisgear  iad  còmhladh 
Grad  thrdigidh  a  bhuirb'  e,  a's  striochdaidh  a  mhòrchuis. 

Is  maiseach  an  sealladh  Gleann-Dochard  's  Gleann-Lòch- 

aidh 
Le'n  lùban,  le'n  glacan,  le'n  leacain',  le'n  còmhnaird — 
Le  'n  sruthana  siubhlach,  le  'n  dùsluinnean  bòidheach, 
,S  an  cluinnear  an  smudan,  am  brudhearg,  's  an  ameorach 

Tha  iadsan  gun  chaochladh  's  an  aogasg  a  b'  àbhaist ; 
Ach  ca  bheil  a'  chuideachd  a  chleachd  a  bhi  'tàmh  annt'  ? 
Tha  cuid  fo  na  leacan,  's  a'  chadal  tha  sàrnhach — 
A'  chuid  is  ro  phailt'  air  an  sgapadh  's  gach  àite ! 

Cà'  bheil  a  bhuidheann  bha  mireagach,  luaineach, 
Ag  iasgach  nan  sruthan,  's  a  tathaich  am  bruachan, 
A'  cleasachd  gu  h-aotrom  feadh  raointean  a's  chluaintean 
Trusadh  chnò  anns  a'  choille  'sam  faighte  na  ruadh-bhuic ! 

Tha  Deisheir  mur  b'  àbhaist  fo  shàiltibh  Beinnlamhair, 
'S  a'  ghrian  air  a  dearsadh  o  àirde  nam  flaitheas; 
Ach  co  chuireas  fàilt'  oirr'  ni  gàirdeachas  leatha 
Do  n  chuideachd  a  b'  àbhaist  bhi  pàrtach'  d'a  maitheas ! 

Tha  smuid  o  thigh  m'  athar  a'  direadh  mar  bha  i, 
'Na  cearclaibh,  's  na  dualaibh  rèir  a  dual  as  a  nàduir ; 
Ach  cà'  bheil  an  t-athair  a  dh'  altrum  mi  tràthail  ? 
A's  caomhag  nam  mnathan!  ca  bheil  i,  mo  mhàthair? 

Chi  mi  'n  tigh-sgoile,  gun  mhùthadh,  gun  chaochladh, 
Ach  cà'  bheil  na  lìùrain  a  dhuisgeadh  mo  ghaol  doibh  ? 
Tha  'n  sgeap  mar  a  bha  i,  ach  ca  bheil  an  sgaoth  ud — 
Bha  cnuasachd  na  meala,  bha  caidireach  gaolach ! 

A's  chi  mi  an  eaglais  air  lombar  na  sràide, 
Ach  cà'  bheil  a'  chuideachd  'gadumhlach'  mar  b'àbhaist? 
C'  àit'  am  fear-teagasg  a  choisinn  mo  ghràdh  dha  ? 
'Se  freagradh  mhictalla,  "Is  beag  dhiubh  tha  làthair!" 

Fo  ghlasaibh  nam  fuar  leac  's  an  uaigh  air  an  tasgadh, 
Gus  an  tig  an  là  Luan  sin  's  am  fuasglar  a  glasan, 
Tha  comunn  mo  ghràidh  a  bu  bhlàth  learn  's  bu  taitneach, 
'S  na  dh'  fhàgadh  'n  an  craobhan  le  aois  air  an  seacadh. 

Gu  h-ìosal  niu'm  clioinneamh  'n  am  folacli  's  an  dusluinn 
Am  fochair  a  chèile  tha  'n  caisteal*  's  a'  chriiislinn ; 
Tha  esan  na  làraich,  na  àros  do'n  eunlaith, 
'S  ni'm  faicear  aim  làmh  gbeal  ni  clàrsach  a  dhusgadh. 

Thrèig  a  mhais'  e  gu  siorruidh,  o'n  thriall  iad  na  h-àrmuin, 
'Tha  balbh  agus  tosdach  ua  f hochair  as  làimh  ris ; 
Sgal sionnsair  cha  dùisg iad,  mur  bu  dùgh as  a b'àbhaist ; 
Is  cadal  am  feasd  doibh  gus  an  tig  là  a  bhràth  orr'. 

Bha  iad  innleachdach,  teòma,  a's  gaolach  air  beairteas — 

'Ga  thorradh  ri  chèile  le  eucoir  no  ceartas ; 

Ach  faic  mar  a  dli'  èirich,  an  trèine  's  an  tapadh. 

Do  'n  aog  b'  èiginn  gèilleadh,  iad  f  hèln  a's  an  gaisgicli ! 

Tha  Cinnealla  nan  leòmhan  's  Acha-mhòr  mar  a  bha  iad, 
Ach  thriall  na  fir  mhòra  rinn  còmhnuidh  a's  tàmh  annt', 
Chrion  na  stuic,  shearg  na  fitirain  bha  ùrar  a's  fàsor; 
Tha  'choill  air  a  rùsgadh  'sna  fiùthaidli  air  bàsach'. 

'S  iomadh  mùgh'  agus  caochladh  'chi  'n  aois  nach  bu 

mhiann  ìeath', 
Bheir  deòir  o  na  suilean,  's  a  dhiiisgeas  trom  iarguin ; 
Chi  i  'choill  a's  an  diisluinn,  's  a  fmrana  ciatach, 
Bha  nan  àileagain  rìmach  air  lùbadh  's  air  crionadh. 

Chi  i  'n  tigh  air  a  rùsgadh  's  an  smuid  air  a  smàladh — 
Tosdachd  'toirt  buaidh  far  an  cual  i  ceòl  gàire ; 
Leac'  an  teintein  gun  ainneal,  a's  smalan  's  gach  kite, 
'S  i  fhdin  air  a  dochunn  le  lot  a  tha  bàsmhor. 

Mile  soraidh  do'n  tir,  learn  cinnteach  bu  taitneach, 
Do  Chlachan  Chillfhinn  a's  na  glinn  a  tha  'n  taic  ris ! 
Do  bheanntann  càs,  arda,  gach  màm  agus  lcacain, — 
Tir  nam  fear  cròdha  bu  bhòidheach  fo  bhreacan ! 

Slàn  leis  na  sruthain  mu'm  faicte  an  t-iasgair !  i 
Slàn  leis  na  mòintean  's  am  faighte  am  fiadhach ! 
Slàn  leis  na  slèibhtean,  'sBeinnlèimhinn,mo  chiad  ghràdh 
Slàn  le  Braidealabann  's  am  b'  ainmeil  siol  Dhiarmaid ! 

55  Finlarig  Castle. 

TUIREADH  AN  FHOGARRAICH. 

Tha  mise  'n  so  'm  luidhe  's  mo  ghunna  gun  ghleus, 
'An  leabaidh  gle  chumharm  le  m'  cliuilein  gun  fheum, 
Far  nach  cluinn  mi  sgail  gaothair  no  faothaid  an  fhèidh, 
'S  nach  fhaic  mi  damh  cabrach  'na  dheannaibh  's  na  leum. 

Tha  mise  'n  so  'ni  shìneadh  gu  diblidh  's  gu  trom, 
'S  mo  leabadh  a'  diosgan  air  cirean  nan  tonn ; 
Mo  spiorad  fo  mhighean  gu  h-iosal  'am  chòm, 
'S  mi  'fàgail  na  tire  's  an  lionmhor  damh  donn. 

'S  i  tir  nan  damh  cabrach,  nan  aighean,  's  nam  mang — 
'Si  tir  nam  fear  geala  'tha  gramail  gun  taing; 
'S  i  tir  nan  caomh  òighean,  tir  bhòidheach  nam  beann, — 
An  tir  o'n  deach  m'  fhògradh  le  fòirneart  's  an  àm. 

A  thir  nam  beann  àrda,  'thìr  àluinn  mo  ghaoil, — 
Nan  coireachan  blàtha,  's  nam  f àsaichean  caoin, — 
A'  bharraich,  an  daraich,  na  meal'  air  an  f hraoch ; 
0 !  's  cruaidh  e  an  t-ordugh  rinn  m'  fhògradh  o  d'  thaobk 

'S  ann  ort  thàin'  an  caochladh  nach  caomh,  ge  d'  is  mor, 
'S  e  'mealltair  an  saoghal  's  an  gaol  thug  do'n  or; 
'S  e  dh'fhògair  na  daoine  thar  dhaoine  'bha  còrr, 
'S  a  raoghnaich  na  caoirich,  'cur  faoilt  orr'  le  deòin. 

Ach  fòghnaidh  mar  lethsgeul  do'n  chleachdadh  tha  clith, 
A's  f òghnaidh  mar  lethsgeul  do'n  t-sannt  tha 's  a'  chrìdh' 
Gur  h-e  buannachd  na  dùthcha  an  riisg  a's  an  igh, — 
'S  gur  h-e  buannachd  na  duthcha  an  run-san  air  chinnt ! 

Am  buannachd  do  rioghachd  gu'n  dithicht'  a  trèin  ? 
I  dh'fhògradh  a  h-iochdrain  do  rioghachdaibh  cèin'? 
Gu'm  fàgar  mar  dhileab  do'n  tir  sin  a  thrèig, 
A'  bhanntrach  's  an  dileachd,  's  an  diblidh  gun  fheum  ? 

Faic  a'  chraobh  dharaich  gu  badanach  ùr, — 
A  geugan  's  an  athar,  's  a  freumhan  's  an  ùir; 

An  dugh  dhi  bhi  maireann  mu  chailleas  i'n  riisg? 
Nach  fhàs  i  'na  grodlaich,  'na  mosgan,  'sna  smur? 

Ocli  nan  och  mar  a  thachair  do  aitreabh  mo  ghaoil ! 
'N deach  m'  àrach  as  m'  altrum  gu  caidreach  's gu  caoin ; 
M'  ionad  luidhe  a's  èiridh  le  m'  chèile  ghlan,  chaomh, — 
Ionad  breith  agus  àraich  an  àlaich  nach  b'  fhaoin! 

'N  diugh  's  fuar  leac  mo  theintein,  glan,  sguabta  gu  leòir 
Gun  ghealbhan,  gun  luaithre,  gun  luatbghair,  gun  cheòl; 
Gun  fbear,  gun  bbean-tigbe,  gun  aighear  aig  bòrd; 
Gun  altach',  gun  urnuigh,  b'  e  'nmtbadb  ro  mbòr. 

Bha  mi  uair  'sbeag  a  sbaoil  mi  an  caocbladb  tbàin'  oirnn, 
Gu'm  fògairt'  le  maor  mi  roimb  ghaoitb  agus  stoirm; 
Gu'm  fàgte  mi  riiisgte  le  umaidb,  aig  gairm 
Og  oigbre  na  dùtbcb',  cba  b'  e  dbiicbas  bin  doirbb. 

'An  aobbar  a  sheanar,  'n  àm  carraid  a's  stri, 
Mo  làmh  a's  mo  cblaidbeamb  bu  leis  iad  air  cbinnt'; 
'S  do'n  mbao  tbàin'  'na  àite  mo  ebràdh  tlmg  'am  cbrìdb'. 
Mo  Dbòmbnullan  gràdbacb  's  an  àraicb  cbaidb  'dbitb ! 

Acb  db'fbalbb  e  an  tiom  ud,  's  an  t-sith  tb'ann  an  trà's; 
'S  am  barail  na  linn  so  bidb  sitb  aim  gu  bràtb ; 
A's  fògbnaidb  na  caoiricb  mbaol-cbeannacb,  bbàn, 
'An  ionad  nan  laocb  nach  b'  fhaoin  ri  uchd  bhlàr. 

Tha  'Gbàeltacbd  'na  fàsaicb,  marbb  sàbhach  gu  leòir; 
0!  'stearc  iad  na  h-àirich,  'sfann  bkirich  nam  bò! 
Cha  'n  fhaicear  caomh-gbruagach  le  buarach  'na  dorn, 
A'  bleodhan  cruidh  gliuailionn  am  buaile  no'n  crò. 

Cba  'n  fhaicear  air  clachan,  air  faiche,  no  fèill 
Na  h-òganaich  dhreachmbor  'am  breacan  an  fhèil'; 
Cha  'n  fhaicear  ann  gruagach  a  b'  uallaiche  ceum, 
'S  cha'n  fhaicear  an  t-uachdran  's  a  thuath-cheath'irn  'na 
dhèigh. 

'S  cha  'n  fhaicear  's  an  fhasan  ach  casag  do'n  chlò, 
Ad  chiar-dhubh  no  lachdunn  air  mala  gacb  òig: 

An  cadadh,  's  am  breacan,  an  t-osan,  's  a'  bhròg, 
Cha  'n  fhaic,  mar  a  chleachd,  air  clachan  no  mod. 

Cha  chluinnear  air  fireach  no  slinean  nam  beann 
Ach  Beurla  'g  a  spreigeadh  ri  coin  's  iad  'n  an  deann ; 
'S  cha  'n  ioghn'  learn  mar  thachair,  gu'n  chaidil  gu  teann 
Mactalla  nan  creag,  's  nach  freagair  an  cainnt. 

Tha  na  sraithean  's  na  bràigh'ean  'n  am  fàsaichean  fuar; 
Na  tighean  'n  an  làraichean  fàsail  gun  tuar; 
Tha  'm  fearann  gun  àiteach  o'n  dh'fhàg  e  an  tuath, — 
O'n  dh'fhògradh  thar  sail'  iad  gun  bhàigh  as  gun  truas. 

O'n  chuir  an  tir  ciil  ruinn  's  e  's  dugh  dhuinn  'bhi  falbh, 
O'n  thuirt  i  nach  b'  fhiii  sinn  an  ioghn'  sinn  bhi  balbh? 
Tha  so  'na  chùis  ioghnaidh :  ar  smaointean  tha  searbh, — 
O !  buin-sa,  a  ghaoith,  ruinn  gu  caoin  's  na  bi  doirbh. 

A  Mhàiri,  glac  misneach,  a's  tiormaich  do  ghruaidh, — 
Le  bàirlinn  cha  mhosgail  na  thaisg  sinn  's  an  uaigh ; 
Ar  ceud  mhac  tha  socair  's  a'  chadal  'tha  buan, 
Is  tàinh  agus  clos  dha  gu  mochthra  là  luain. 

Tha  Calum  a's  Eòghan,  tha  Dòmh'ull  a's  Niall, 
Gu  misneachail,  deònach,  le  fòghlum  a's  ciall; 
Tha  lseabal,  Seònaid,  a's  Mòrag — mo  chiall — 
Gu  suidhichte,  stòlda, — ar  còmhnadh  's  e  'm  miann. 

'S  ge  cian  learn  'sge  fada  'n  tir  aineoil  'tha'm  shuil, 
'S  ge  d'  dh'fhàg  mi  'am  dhèigh  an  tir  's  an  robh  m'ùigh; 
Cha  diobair  mo  mhisneach,  's  cha  luidh  mi  's  an  smiir, 
O'n  gheibh  sinn  na  dh'fhòghnas  le  deòin  's  an  tir  ùr. 

Cha  'n  eagal  do'n  duine  'tha  dleasnach  dha  f èin, — 
'S  cha  churam  do'n  chuideachd  'ni  bun  à  Mac  Dhè ; 
Gheall  e  biadh  agus  aodach  do  chaoirich  a  threud, — 
'S  cha  chaochail  a  ghaol  doibh  aon  taobh  doibh  a  thèid. 

Bidh  a  làth'reachd  gach  tràth  leò,  's  a  ghaol  leò  gach  uair ; 
Le  'neart-san  'gan  cuideach'  cha  tuit  iad  fo'n  chuaill; 

Ni  'làth'reachd  am  fàsach  'n  a  phàras  's  'n  a  chluaiii 
'S  an  luidh  iad  gu  socair,  's  an  coideil  a  shluagh. 

Ceud  soraidh  gu  bràth  do  àrd-thìr  nan  sonn ! 
D'a  coireachan  fàsail  's  d'a  blàth  ghleannta  cròm ! 
'Thìr  na  fial'achd  's  a'  chàirdeis  bu  ghràdhach  thu  leam ; 
Muim'  altrum  nan  Gàedheal,  a'  ghràidh,  as  nam  fonn ! 

Ceud  soraidh  le  Ouachan,  le  'bhruachan  bu  chùbhr' ! 
Le  'choilltean,  le  'chluaintean,  \s  le  'fhuarain  glilan,  ùr ! 
'S  am  faighte  an  ruadh-bhoc, — 's  bu  luaineach  'n  a  bhùrn 
Bradan  tarragheal  na  h-abhunn  'dol  ri  Atha  'na  smùid. 

Le  Urcha  nam  bradan,  nam  badan,  's  an  f  hraoich, — 
Le  Urcha  nam  fleasgach  'bu  deise  air  raon, — 
Le  Urcha  nan  òighean  'dh'fhàs  bòidheach  a's  caoin, — 
Mo  cheud  mile  beannachd  le  gleannan  mo  ghaoil ! 

Cha  'n  fhaicear  gu  bràth  leam  gleann  àluinn  mo  ruin, — 
Cha  chluinnear  gu  bràth  an  guth  gràidh  'thigeadh  rium! 
An  teagasg  do'm  chàil  bha  mar  bhlà-f  hras  's  mar  dhruchd, 
'Nuair  aig  àm  dhomh  a  thàrladh  'bhi  cràiteach  a's  ciùirt'. 

Ach  foluicht'  o  m'  rosgaibh  ge  d'  tha  sibh  an  tràths', 

'S  nach  cluinn  mi  a  nise  guth  filidh  no  dàin ; 

Ge  d'  's  e  sadraich  nan  stuagh  'bhios  'am  chluais  'deanamh 

gàir, 
Cha  mheath  so  mo  chruadal,  's  cha  ghluais  e  mo  chàil. 

Bheir  aisling  na  h-oidhche  mòr  aoibhneas  do  m'  chrìdh', 
'N  uair  chi  mi  mu'm  choinneamh  an  comunn  nach  clith, 
'S  an  tir  ud  'rinn  m'  fhògradh,  le  dò-bheairt  's  le  strith, 
A  slèibhtean,  a  mòinteach,  a  còmhnaird,  's  a  glinn. 

'S  cha  bheag  orm  bhi  'marcachd  air  bharra'  nan  siigh ; 
A  ghaoth,  thig  oirnn  deiseal  a's  greas  sinn  a  null, 
Gu  tir  nan  crann  àrda,  na  fàs-choill  tha  cùbhr', 
O'n  dh'f hògradh  c  d'  thràigh  mi,  Earraghaedheal  mo  ruin ! 

LATHA  BEALTUINN. 

Thriall  an  gearuhradh,  thriall  an  t-earrach, 
Thriall  gach  gruamaich,  fuachd  as  gaillionn,- 
Speuran  dorcha,  gaothaibh  fuaimneach, — 
Glib  a's  sneachda  thriall  mu  thuath  iad. 

Tha  gach  sliabh  'bha  lorn  as  seacta,— 
Tha  gach  gleann  'bha  geal  le  sneachda; 
'M  fireach  àrd,  an  srath  's  na  cuantan, 
Ri  gàirdeachas  o'n  thriall  am  fuachda. 

Cluinnear  cantaireachd  's  gach  coille, 
Tha  deise  bhainnse  air  gach  doire ; 
Eoin  ri  sùgradh,  sprèidh  ri  mire, — 
Brie  a  leum  'sgach  poll  a's  linne. 

Cluinnear  anns  a'  choill  an  smudan, 
'N  coileach-dubh  air  gèig  a'  durdail,— 
An  dreathan-donn  le  'òran  siùbhlach, 
A's  fagusg  dhi  an  druid  's  am  bru-dhearg. 

Os  ar  ceann  gu  h-àrd  's  an  iarmailt, 
Le  'port  sunndach,  suilbhir,  iasgaidh, 
piuinnear  ged  nach  fhaic  an  riabhag, — 
'S  c'àit'  an  cluinnear  ceòl  cho  ciatach  ? 

^S  cluinnear  ann  am  frith  an  fhàsaich 
'N  damh-donn  a'  langanaich  gu  h-àrda, — 
^N  eilid  ghlan,  a  leannan  gràdhach, 
'S  an  laoidhein  beag  a'  mire  làmh  ri. 

'S  chithear  clann  ri  taobh  gach  alltain 
'Deasach'  cuirm  air  Latha  Bealtuinn ; 
Ach  cha  'n  iobair  iad  do  Bhelus, 
Ge  d'  thug  an  sinnsear'  aon  uair  gèill  da. 

Tha  deadhghean  air  gach  ainmhidh  's  creutair, 
'Bhos  air  thalamh,  shuas  'sna  speuran; 

Tha  beatba  'teachd  o  shlios  na  grèine, 
A'  toirt  misneach  dhoibh  'us  spèirid. 

Faic  na  raointean,  faic  na  cluaintean, 
A'  bòcadh  'mach  le  feur  a's  luachair ! 
Braocain  'sclanna  bheag  'gan  cnuasachd, 
'S  a'  sireadh  nead  'an  còs  nam  bruachag. 

Feuch  trom  dhealt  air  bàrr  gach  feòirnein ! 
'N  talamh  breacaichte  le  neoinein ! 
Am  facas  riamh  'thug  bàrr  am  bòìchead 
Air  a'  bbrat  gacb  àit'  a  chòmhdaich  ? 

Nach  eutrom  iollagacb,  's  nacb  uallacb, 
Ceum  na  b-ainnir  'dol  do'n  bhuaile ! 
'Dol  a  bbleodhan  a'  cbruidb  gbuailinn, 
'S  an  t-àl  òg  'na  còir  gu  guanacb. 

'S  nach  sunndach,  sgairteil  ceum  a'  bhuacbail' 
A'  direadh  nam  màm  's  nam  fuarbbeann ! 
Le  choin  dbìleas,  ullamh,  fhuasgailt' 
O'n  a  tbriall  an  sneachd  's  am  fuachda. 

Ceud  fàilte  ort  a  Bhealtuinn  aobhacb! 
'Bhealtuinn  shnodhach,  bhliocbdach,  ghaolach, 
Mbineineach,  uanach,  laogbach, 
A'  mireag  air  gacb  làimh  a's  taobb  dbinn. 

Ach  cba  mbair  thu  acb  rè  sealainn, 
'S  cba  mhair  an  t-earracb  acb  car  tamuil; 
'Ur  grian  's  'ur  blàtb's  cba  'n  fhad  a  mbaireas, 
Tbig  dubbar  orra,  ceò  a's  smalan. 

Tbig  àm  nacb  cluinnear  ceòl  's  a'  choillidh, — 

'An  searg  an  trusgan  air  gacb  doire ; 

Tba  'n  geamhradb  'teacbd  's  cba  dean  e  moille. 

Le  'gbnùis  stoirmeil,  gbruamaicb,  dboilleir. 

Cliutb  gu'n  robh  do  Dbia  na  tròcair 

D'a  pbobull  tagbta  sambradh  db'òrduicb, — 

Grian  a  dhealraicheas  'an  còmhnuidh, 

Air  nach  luidh  smal  an  rìoghachd  na  glòire. 

Tìr  an  àigh,  a'  gbràidh  's  a  chaoimhneis, — 
Tìr  tha  gimàth  gu  soilleir,  soillseach ; 
Tir  nam  beannachd,  tir  an  aoibhneis, 
Gun  fheum  air  solus  grèin'  no  coinnle. 

Tir  nam  fonn  nach  caill  am  milseachd, 
Tir  nan  òran  do  nach  sgithich ; 
Tir  a'  chiuil  nach  sguir  gu  dilinn, 
Tir  nan  aingeal  as  nam  firean. 

Tir  nan  crann  nach  caill  an  àileachd — , 
Gorm  'us  ìirar  bhios  gu  bràth  iad ; 
Croinn  le'n  duileach  a  bheir  slainte, 
Tir  nan  aimhnichean  nach  fàilnich. 

Tir  an  t-samhraidh  'chaoidh  a  mhaireas, — 
Tir  gun  f huair-dhealt,  gun  chlach-mheallainn ; 
Tir  gun  osna,  deur  no  smalan, — 
Gun  fhuachd  geamhraidh  no  tart  earraich. 

Tir  's  an  ìobrar  cliuth  gu  siorruidh 
Do  Thri  Pearsaidhean  na  Diadhachd, — 
An  Ti  a  chuir  an  Ti  a  riaraich 
Na  bha  lagh  a's  còir  ag  iarraidh. 

Nach  sona  iadsan  a  gheibh  còir  oirr'! 
'Feitheamh  orr'  tha  uallach  glòire; 
Tobraichean  tha  làn  do  shòlas, 
Mar  ri  Dia  gu  sìor  'an  còmhnuidh, 

AN  T-EARRACH. 

Is  maiseach  an  t-earrach  'n uair  thig  e'na  thràth, 
'S  is  maiseach  an  caochladh  a  thig  air  a  shàil; 
Am  fuachd  gheibh  e  bàirlinn  as  fàgaidh  e 'n  tir, 
'S  ge  leisg  e  mu  imeachd  's  e  imeachd  a  ni. 

Thig  caochladh  's  cha  bheag  e,  's  cha  bheag  idir  oirnn, 
'S  cha  luaithe  na's  maith  leinn,  is  maith  air  gach  dòigh; 
Gheibh  nàdur  grad  fhuasgladh,  gheibh  fuasgladh  'na  feum. 
'S  thig  saorsa  o'n  cruaidhchàs  do'n  tuath  as  do'n  spreidh 

Bidh  'ghrian  dol  an  àirde,  a  bias  dol  am  moid, 

Ge  d'  robh  a  stiil  silteach,  's  ge  d  iadh  oirre  neoil ; 

Ge  d'  's  mall  leinn  a  h-èiridh,  's  ge  d'  's  gearr  leinn  a  cuairt, 

Gidheadh  thèid  an  giorrad  a  cadal  's  a  suain. 

Tha  na  glasan  a'  lasach',  tha  'n  t-earrach  air  teachd, — 
Tha  'm  fonn  'dol  an  taisead,  a'  leaghadh  tha'n  sneachd ; 
Tha  gach  allt  agus  lochan  tighinn  am  follais  a  ris, 
'S  cha  diol  iad  do'n  reodhadh  bonn  cuspain  no  cis. 

Tha  'n  eigh  orra  gèisgeil  's  a'  'g  èigheach  gu  h-àrd, — 
A'  spionnadh  'g  a  trèigsinn,  i  'n  èiginn  's  an  càs ; 
Tha  i  'bristeadh  'sa'  bruanadh,  air  ghluasad  gun  taing, 
'S  cha  ghabhar  bonn  truas  di  's  cha  truagh  leinn  a  cainnt. 

Tha  gach  bith  agus  creutair  'bha  èisleineach,  tròm, 
'Fàs  misneachail,  treubhach,  las  èibhneas  'n  an  com ; 
'N  an  cruban  cha  'n  'eil  iad  'am  fasgadh  nam  bruach, 
'S  ge  d'  ri  àm  thigeadh  fras  cha  mheath  iad  le  fuachd. 

Tha  'n  lombair  a'  bruchdadh  le  druchdaibh  tròm,  tlàth, 
Le  luibhean  's  le  fliiran  's  is  cùbhr'  leinn  am  fail'; 
Gach geug  as  barrguc  oirr'  'sior  mheudach'  gach  uair; 
Oir  'direadh  tha  'n  snothach  's  a  teicheadh  tha  'm  fuachd. 

Tha  mèilich  nan  caorach  a'  sgaoileadh  mu'n  cuairt ; 
Ach  cha  'n  ann  mar  a  bha  e,  fann,  cràiteach,  a's  truagh ; 

Ach  guth  na  caomh  mhàthar  làn  blàth'is  agus  gaoil, 
A'  cuireadh  a  h-àlaich  grad  thàradh  r'a  taobh. 

A's  tosdach  cha  'n  'eil  i  gus  an  tarraing  iad  dluth, 
A'  mireadh  's  a'  cleasachd,  's  a  beadradh  le  sunnd, 
Gus  an  tig  iad  'u  an  deannaibh  's  an  tàrr  iad  'n  a  coir, 
'S  an  tràigh  iad  na  cìochan  tha  lìontach  gu  leòir. 

Tha  trusgan  a'  gheamhraidh  a'  tuiteam  gu  làr, 
'Stha  trusgan  is  grinne  a'  tighinn  'na  àit'; 
Tha  'm  fuachd  a  dol  seachad,  thig  teas  agus  blàth's, — 
O'n  thàinig  an  t-earrach,  an  geamhradh  fhuair  bàs. 

Tha  'n  treabhaich'  a'  dusgadh  gu  sunndach  's  gu  moch, 
Le  'chaib',  as  lèin',  'dhol  a  reubadh  nan  cnoc ; 
Chaidh  an  t-seisreach  an  òrdugh  's  gur  bòidheach  do'n 

t-suil 
Na  th'  aige  's  an  amharc  'an  dòchas  's  an  dùil. 

Tha  'n  sgriob  air  a  leagadh  gu  direach  's  gu  rèidh, — 
An  siol  air  a  chur  's  a  chliath  air  a'  dhèigh ; 
'S  is  sunndach  as  ceòlmhor  an  t-òran  's  na  fuinn, 
'Tha  tighinn  a'd'  chòmhail  'n  àm  treabhadh  an  fhuinn. 

Tha  'n  saoghal  a'  diisgadh  o'n  duiseal  's  o'n  t-suain, 
A  bhuadhaich  car  ùin'  ged  nach  d'  f haod  e  bhi  buan ; 
Tha  beatha,  as  gluasad,  a's  luasgan  's gach  àit' — 
Tha  othail,  a's  upraid  gach  taobh  agus  àird. 

Tha  'n  seillean  a's  srann  aig'  gu  greannar  ri  feum, 
O'n  thàinig  am  blàth's  oirnn  o  dhearsadh  na  grèin ; 
An  seangan  air  ghluasad  a'  cnuasachd  a  lòin, 
'S  a  càrnadh  na  chnuasaich  a  suas  'na  thigh-stòir. 

'M  feadh  tha  'n  saoghal  a'  dùsgadh  o  'dhùiseal  's  o  'fhois, 
Tha  iomairt  a's  upraid  gach  taobh  ann  gun  chlos; 
Tha  cadal  'toirt  buaidh  air  a's  suaimhneas  nach  faoin, — 
Tha  cuibhrichean  cruaidh  air  nach  dual  doibh  gun  sgaoil. 

Tha  'n  t-anam  gun  phlosg  ann  do'n  bheatha  is  fearr, 
Cruaidh  fuar  tha  mar  chloich  e,  'na  chiomach  's  na  thràill^ 

Dearg  nàmhaid  do  Dhia  e,  anamiannaibh  toirt  buaidh ; 
An  fheoil  air  an  uachdar  gach  tràth  agus  uair. 

Chaill  e  maise  a'  Chruithfhir  a  dhealbh  e  air  thus, — 
Thàinig  doill'  air  a  lèirsinn,  thrèig  maise  a  ghniiis ; 
Is  geamhradh  e  dhasan,  as  bàs  e  maraon, 
Gua  an  tig  air  an  t-earrach  le  teas  agus  faoilt. 

'N  uair  dhearsas  a  ghrian  air,  's  a  shileas  gu  sèimh, 
An  druchd  a  bheir  cinneas  as  grinneas  o  nèanih ; 
'N  a  dhithreabh  n'is  fhaide  cha  bhi  e  mar  bha; 
Ach  fàsaidh  gach  luibh  ann  is  maisiche  blàth. 

Chi  'n  t-siiil  mar  nach  fhac  i,  chi  maise  nach  b'  eòl, 
'S  tha  fuinn  'bha  gun  bhlas  nis  taitneach  mar  cheòl; 
Is  nuadh  dhuin'  a  nis  e,  tha  na  h-uile  ni  ùr; 
Chaidh  seann  nithe  seachad,  as  chuireadh  air  chul. 

Fhuair  Dia  anns  a'  chridhe  an  t-ionad  a  chaill, — 
'S  tre  chumhachd  an  Spioraid  fhuair  fraclharc  an  dall; 
Tha  maitheas  a  Chruithfhir  nis  soilleir'  's  gach  ni, 
O'n  fhuair  a's  a  ghabh  e  buan  shealbh  air  a  chrìdh'. 

A's  Iosa  n'is  fhaide  cha  'n  'eil  mar  a  bha, — 
'Na  mhaoth  luibh  fhreumh  thioram,  gun  mhaise,  gun  àgh ; 
Uil'  ionmhuinn  feuch  tha  e, — seadh,  làn  tha  do  ghlòir, — 
E  geal  mar  an  lilidh,  a's  dearg  mar  an  ròs. 

Feuch  toradh  an  earraich  'n  a  ghiùlan  gu  lèir, 
'N  a  chòmhradh  's  'n  a  iomachd  gach  aon  taobh  a  thèid ! 
'Nuair  bhitheas  e  abuich, — seadh,  abuich  gu  leòir, 
'An  sin  thèid  e  dhachaidh  gu  'dhachaidh  'an  glòir. 

0 !  dùisg  sinn  o  'r  cadal,  a's  iompaich  'n  a  thràth, 
'Chaomh  Athair  ar  spioraid,  le  anail  do  ghràidh; 
Mu'n  crannar  an  dorus  nach  fosgalar  ri'r  glaodh, 
'S  a  bhitheas  ar  n-aidmheil  's  ar  n-athchuinge  faoin. 


Ill 


CUMHA. 


Chaochail  mo  nigbean  's  a  leanamh  a  air  an  dara  la 
deug  do  mhios  meadlionach  an  f  bogbair,  1 864. 

'S  ann  a  cbeitbir  bliadhn'  na  taic  so 
Chaidh  mo  smachdachadh  'smo  leònadh; 
Leag  mo  Dbia  gu  tròm  a  shlat  orm, 
Db'fbàg  mi  airsnealacb  as  brònacb. 

Rinn  e  bristeadb  air  mo  choille, 
Gbearr  e  meangan  a  bha  nòsar; 
Fbuair  mi'n  droch  an  àit'  an  deadb-sgèil 
Dh'i'bàgas  èisleanacb  ri  m'  bbeò  mi. 

Thàin'  am  bnille  orm  gun  fhiughair 
'Db'fbàg  mi  dubbach  doirbb  ri  gbiulan; 
Dh'fbalbb  an  t-uan  's  a'  mbàtbair  cuideacbd, — 
Feum  'an  lèigh  cba  robb  do  b-aon  diubh. 

'S  mairg  a  db'earbadb  as  an  òige, 
Ge  d'  is  bòidbeacb  i  r'a  faicinn; 
Neart  a's  cuina  's  faoin  iad  còmhladb, — 
'S  i  gbòraich  a  db'earbadb  asda. 

Bba  tbus',  a  Mbairearad,  òg  'am  bliadbnaibh, — 
Bba  tbu  ciatacb  'am  measg  òg-bban ; 
Og  mar  bbean  tbu,  òg  mar  mbàtbair, — 
Og  'n  uair  gbairm  am  bàs  sibb  còmbladh. 

T'  òige  cha  do  dbìon  o'n  bbàs  tbu, — 
Slàinte  bba  gun  fbeum  's  an  uair  ud; 
Gun  fbios  duit  bba  tbu  tiot'  a'd'  mhàtbair, — 
'S  is^  gann  a  bba  'n  uair  tbugadb  uam  tbu. 

Bu  chràiteacb,  goirt  'an  sealladb  t'  athar 
'Bin  'g  'ur  faicinn  taisgte  còmbladh, — 
'S  an  leabaidb  cbaoil  maraon  'n  'ur  luidhe, 
Le  lèin'  anairt  oirbb  mar  cbòmbdacb. 

Ach  ge  d'  dh'f  halbh  cha  'n  aim  gun  dòchas ; 
Tha  sinne  ri  bròn  as  tuireadh : 
'S  ge  d'  a  thaisgeadh  leinn  fo  'n  fhòd  sibh, 
'Measg  nam  beò  nach  faicear  tuilleadh, 

Cha  'n  ann  am  measg  nam  marbh  a  tha  sibh, 
Ach  'an  tir  a'  ghràidh  's  na  naomhachd, — 
'Mealtuinn  comunn  caomh  an  t-Slànuighir, 
Ann  am  pàras  'measg  a  naomh  shluaigh. 

An  cridh'  ge  d'  bha  sibh  aon  uair  salach 
'Ghlanadh  sibh  'an  uisg'  an  fhuarain, — 
'N  tobar  nach  deach'  oirnne  fhalach 
'Ni  ar  glanadh  o  gach  truailleachd. 

Sìor  thathaicheams'  an  tobar  ceudna 
'Ni  gach  creuchd  a's  lot  a  chàramh, — 
Tobar  glanaidh  a'  chroinn-cheusadh, 
Deanam  feum  a's  faigheam  slàint'  ann. 

Ge  d'  mar  scàrlaid  tha  mo  pheacadh, 
Dearg  mar  chorcar  ge  d'  a  tha  e, 
Nithear  geal  mi  mar  an  sneachda 
'Fhrasas  o  na  nòamhan  àrda. 

Lionmhor  iad  ge  d'  tha  mar  ghaineamh, 
No  mar  dhuilleach  air  na  geugaibh ; 
Dubhar  iad  a  mach  gu  h-ealamh, 
Tre  èifeachd  fola  a'  chroinn-cheusaidh. 

Bidh  'n  fhuil  sin  fòs  'n  a  baile  didein 
Do  gach  ciontach  dh'iarras  ann  e ; 
Chaoidh  cha  ruig  air  gath  a'  mhillteir, 
Bidh  fuil  Ios'  'n  a  dion  gun  taing  dha. 

Creid-sa  so,  0 !  thus',  a  leughas, 
'S  dean  dhuit  fèin  dhi  stèidh  do  dhòchais, 
T'  achdair  dean  do!n  Ti  a  cheusadh, 
'S  bheir  e  tearuinte  gu  glòir  thu. 

